Male' sarahahdhuge miskiy thakugai jamaathugai namaadhu kuran fashaifi - vNews.mv\nމާލެ ސަރަޙައްދުގެ މިސްކިތްތަކުގައި ޖަމާޢަތުގައި ނަމާދުކުރަން ފަށައިފި\nޒަމްޢަތު އަޙްމަދު ވަޙީދު Male' | 01 July 2020, 20:11\nމާލެ ސަރަޙައްދުގައި ޖަމާޢަތުގައި ނަމާދުކުރަން ފަށައިފިއެވެ.\nމިރޭގެ މަޣްރިބް ނަމާދުން ފެށިގެންކަމަށް މި ސަރަހައްދުގެ މިސްކިތްތަކުގައި ޖަމާއަތުގައި ނަމާދުކުރުމުގެ ހުއްދަ އިސްލާމިކް މިނިސްޓްރީން ދީފައިވަނީ ސަމާލުކަން ދޭންޖެހޭ ގިނަ ކަންތައްތަކާއި އެކީގައެވެ.\nމިގޮތުން އިމާމުންނާއި ސިޓީކައުންސިލުން އަދި މިސްކިތަށްދާ މީހުން ސަމާލުކަންދޭންޖެހޭ ކަންތައްތަކެއް އިސްލާމިކް މިނިސްޓްރީން ވަނީ ފާހަގަކޮށްފައެވެ.\nއެގޮތުން އެއްވެސް ނަމާދެއް7މިނެޓަށްވުރެ ދިގު ނުކުރުމަށް އިސްލާމިކް މިނިސްޓްރީން އިމާމުންނަށް އަންގާފައިވާއިރު ބަންގިއަށްފަހު5މިނެޓުގެ ތެރޭގައި ގަމަތްދީ ނަމާދުކުރަން ފަށަން ޖެހޭނެ ކަމަށް ބުނެފައިވެއެވެ.\nއަދި ހުރިހާ ނަމާދެއްގައި ސޫރަތުލް ފާތިޙާ ފިޔަވައި ޟުޙާ ސޫރަތުން ފެށިގެން ތިރީގެ ކުރު ސޫރަތްތައް ކިޔެވުމަށް އިމާމުން ވަނީ އަންގާފައެވެ.\nސީޓީކައުންސިލުން ސަމާލުކަން ދޭންޖެހޭ ކަންތައްތަކުގެ ތެރޭގައި ނަމާދު ކުރުމަށް ހުޅުވާލާ މިސްކިތުގައި ކާޕެޓު އަޅަފައި ނެތުމާއި، ކޮންމެ ނަމާދެއް ފެށުމުގެ ކުރިން މިސްކިތުގައި މޮޕުލައި ސާފު ކުރުން، ސައިބޯނި ލައިގެން އަތް ދޮވެވޭނެ އިންތިޒާމު މިސްކިތުގައި ހަމަޖެއްސުން، ކޮންމެހެން ބޭނުންކުރަން ޖެހިއްޖެ ޙާލަތެއް ގައި ނޫނީ އެއާކޯން ބޭނުން ނުކުރުން، އެއާކޯން ބޭނުން ކުރާ ނަމަ، ދޭތެރެ ދޭތެރެއިން މިސްކިތުގެ ދޮރުތައް ހުޅުވައި ވައި ބަދަލުވާނޭ ގޮތް ހެދުން ހިމެނެއެވެ.\nމިސްކިތަށް ނަމާދަށް ދާ މީހުން ސަމާލުކަން ދޭންވީ ކަންތައްތަކުގެ ތެރޭގައި ގެއިން ވުޟޫ ކޮށްގެން މިސްކިތަށް ދިއުމާއި، މުސައްލައެއް ގެންދިއުމާއި އެ މީހެއްގެ މުސައްލަ މަތީގައި ނޫނީ ނަމާދު ނުކުރުމާއި، މާސްކު އެޅުމާއި، މިސްކިތައް ވަނުމާއި ނުކުތުމުގައި ގައިދުރުކަން ބެހެއްޓުން އަދި މިސްކިތުގެ އެކިތަންތަނުގައި ތިބުމުގެ ބަދަލުގައި މިސްކިތަށް ވަންނަ ގޮތަށް ފުރަތަމަ ސަފުން ފެށިގެން ފުރަމުން ގެންދިއުން ހިމެނެއެވެ.\nމީގެ އިތުރުން ފުއްޕާމޭގެ ބަލި ހުންނަ މީހުންނާއި ރޯގާ ޖެހިފައިވާ މީހުންނާއި ހުން އައިސްފައިވާ މީހުންނާއި ކެއްސާ މީހުންނާއި ޢުމުރުން ދުވަސް ވެފައިވާ މީހުން މިސްކިތަށް ނުދިއުމާއި ނަމާދު ނިމުމަށް ފަހު މިސްކިތުގައި މަޑު ނުކުރުން އަދި މިސްކިތުގައި އަދި މިސްކިތުން ބޭރުގައި ވެސް އަތާ އަތް ޖޯޑުކޮށް ސަލާމް ކުރުން ފަދަ ކަންކަން ނުކުރުމާއި މިސްކިތުގައިވާ ޚަތިމްތައް ބޭނުން ނުކުރުން ހިމެނެއެވެ.\nޖަމާއަތުގައި ނަމާދު ކުރުމަށް ހުއްދަ ދީފައިވާއިރު ކޮވިޑް-19އާއި ގުޅިގެން މާލެ ސަރަހައްދު ލޮކްޑައުން ކުރުމަށްފަހު ދެމުންދާ ލުއިތަކުގެ ދަށުން ޖަމާއަތް ހެދުމަކާނުލައި، މާލެ ސަރަހައްދުގެ މިސްކިތްތަކުގައި ނަމާދުކުރަން މިމަހުގެ 14 ވަނަ ދުވަހުން ފެށިގެން ވަނީ ހުއްދަ ދީފައެވެ.\nމިސްކިތްތަކުގައި ޖަމާއަތުގައި ނަމާދު ކުރުން ހުއްޓާލާފައި ވަނީ މިދިޔަ މާޗު މަހުގެ 18 ވަނަ ދުވަހުއެވެ.


އާރޓިކަލްކިޔުމަށް ހޭދަވާނެކަމަށް ބެލެވެނީ :5މިނެޓް, 15 ސިކުންތު\nއުމުރުން އެންމެ ދެއަހަރާއި3މަހުގެ އިންޝާ ބިންތު އިޝާމް އަކީ އުފަންވީ ދުވަހުން ފެށިގެން ވެސް ހިތުގެ މައްސަލަތަކެއް ހުރި ކުއްޖެކެވެ.\nއެގޮތުން ހިތުގެ ދެބައި ކުޅަ އެއްބައިގައި ލޯވަޅެއް އުފެދިފައިވުމުގެ އިތުރުން، އިންޝާގެ ހިތާއި ގުޅިފައިވާ ނާރުތައް ހުންނަނީ ވަރަށް ހިމަކޮށެވެ. އެހެންކަމުން ހަށިގަނޑަށް ބޭނުންވާވަރަށް އޮކްސިޖެން ނުލިބެއެވެ.\nއިންޝާ ގެ ހާލަތު "މިއަދުނޫހާއި" ހިއްސާ ކުރަމުން އޭނާގެ މަންމަ އައިމިނަތު ޝީޒާ ބުނީ، އިންޝާގެ ހިތުގައި ލޯވަޅެއް އުފެދިފައި ހުރުމުންނާއި، ނާރުތައް ހިމަވުމުގެ ސަބަބުން ބޭނުންވާވަރަށް އޮކްސިޖެން ނުލިބޭ ކަމަށެވެ. އެހެންކަމުން ކުއްޖާގެ އުމުރުން އެންމެ ތިން ދުވަސް ފުރުނު ދުވަހު އެމަޖެންސީގައި އިންޑިއާގެ އަމްރިތާ ހޮސްޕިޓަލަށް ދިޔަ ކަމަށް ވެސް ޝީޒާ ބުންޏެވެ.\n"ދަރިފުޅު އުމުރުން ތިން ދުވަސް ފުރުނު ދުވަހު އެމަޖެންސީގަ އަމްރިތާ ހޮސްޕިޓަލަށް ދިޔައިން. އެއީ ނާރުތައް ވަރަށް ހިމަކޮށް ހުރީމަ، ބޭނުންވާވަރަށް އޮކްސިޖަން ނުލިބިގެން. އެހެންވެ ނާރުތައް ބޮޑު ކުރަން ވެގެން ބެލޫނެއް ލެއްވީ. އެކަމަކު ދަރިފުޅު މިހާރު ބޮޑުވަމުން އަންނާތީ، ބެލޫން ވެސް އަންނަނީ ފިތެމުން. ޑޮކްޓަރުން ބުނަނީ ހޮޅި ކޮންމެ ވަގުތަކު ވެސް ބެދިދާނެ ކަމަށް. އެހެންވެ ވީ އެންމެ އަވަހަކަށް އޮޕަރޭޝަނަށް ފުރަން އެބަޖެހޭ" ޝީޒާ ކިޔައިދިނެވެ.\nޝީޒާ ބުނިގޮތުގައި، އިންޝާގެ ހިތުގެ އޮޕަރޭޝަން ކުރުމަށް މިމަހުގެ 11 ވަނަ ދުވަހު ފުރުމަށް އެމީހުން އަންނަނީ ތައްޔާރު ވަމުންނެވެ. މިދަތުރުގައި އިންޝާގެ ހިތާއި ގުޅިފައިވާ ހޮޅިތަކުގެ އޮޕަރޭޝަންގެ އިތުރުން، ހިތުގައި އުފެދިފައިވާ ލޯވަޅުގެ އޮޕަރޭޝަން ވެސް ކުރެވޭތޯ އެމީހުން މަސައްކަތް ކުރަން ބޭނުންވެއެވެ.\nއިންޝާ އަކީ ޝީޒާގެ ހުރި ހަމައެކަނި ދަރިފުޅު ކަމަށާއި، އެދަރިފުޅު ލިބުނީ ދަރިއަކު ހޯދުމަށް ތިން އަހަރު ދުވަހު ބޭސްފަރުވާކޮށް، ހަތަރު ވަނަ އަހަރުގައި ކަމަށް ވެސް ޝީޒާ ބުންޏެވެ.\n"ދަރިއަކު ބޭނުންވެގެން ވަރަށް ބޮޑަށް ބޭސްކުރަމުން އަންނަނިކޮށް އިންޝާ ލިބުނީ. ތިން އަހަރު ދުވަސް ވަންދެން ބޭސްކުރިން. ހަތަރުވަނަ އަހަރު ދަރިފުޅު ލިބުނީ." ޝީޒާ ބުންޏެވެ.\nއިންޝާގެ ހިތުގެ މައްސަލައިގެ އިތުރުން، ވާހަކަ ދެއްކުމުގައި ވެސް މައްސަލަ ހުރި ކަމަށް ޝީޒާ ބުންޏެވެ. އެގޮތުން ބައެއް ބަސްތައް އަދިވެސް ރަނގަޅަށް ނުކިޔުމުގެ އިތުރުން، އިންޝާ އަކީ އޯޓިޒަމް ހުރި ކުއްޖެއްކަމަށް ޝައްކު ކުރެވޭ ކަމަށް ޑޮކްޓަރުން ވިދާޅުވި ކަމަށް ވެސް ޝީޒާ ބުންޏެވެ. މީގެއިތުރުން އިންޝާ އަށް ރަނގަޅަށް ނުހިނގޭ ކަމަށާއި، ހިނގަން ފަށާއިރަށް ވަރަށް އަވަހަށް ވަރުބަލިވާ ކަމަށް ވެސް ޝީޒާ ބުންޏެވެ.\n"އަޅުގަނޑުމެން މިމަސައްކަތް ކުރަނީ މިފަހަރު ގޮސް ދަރިފުޅުގެ ހުރި މިހުރިހާ ކަމަކަށް ވެސް ބޭސް ކުރެވޭތޯ. އެކަމަކު، އަތްމަތި އެހާ ތަނަވަހެއް ވެސް ނޫން. މިފަދަ ގިނަ ބޭސްފަރުވާތަކެއް ކުރުމަށް ވަރަށް ގިނަ ފައިސާ އާއި ދުވަސްވެސް ނަގާނެ ދެއްތޯ" ޝީޒާ ބުންޏެވެ.\nއިންޝާ އަށް ބޭސްފަރުވާ ކުރުމަށް އާސަންދަ ހަމަޖެހިފައިވީ ނަމަވެސް އެކޮޅުގައި ހުރުމާއި ކެއުމުގެ އިންތިޒާމް ހަމަޖައްސަން ޖެހެނީ އެމީހުން އަމިއްލައަކަށެވެ. ޝީޒާ ބުނިގޮތުގައި އާމްދަނީ ހޯދަން މަސައްކަތް ކުރަނީ އިންޝާގެ ބައްޕަ އެކަންޏެވެ. ރިސޯޓް ދާއިރާގައި އޭނާގެ ބައްޕަ މަސައްކަތް ކުރާއިރު، އޭގެން އެވަރުގެ ދިގު ބޭސްފަރުވާއެއް ކުރެވޭވަރެއް ނުވެއެވެ.\nއިންޝާއަށް ބޭސްފަރުވާ ކުރުމަށް އެހީތެރިވެދެއްވުމަށް ފައިސާ ޖަމާ ކުރާނީ:\nބީއެމްއެލް ޑޮލަރ އެކަންޓް ނަންބަރ: 7722491782002 (ޤާސިމް އިޝާމް)\nބީއެމްއެލް ރުފިޔާ އެކަންޓް ނަންބަރ: 7722491782001 (ޤާސިމް އިޝާމް)\nއިތުރު މައުލޫމާތު 9738282 ނަންބަރު ފޯނާއި ގުޅުއްވާ ހިއްސާ ކުރެއްވުން އެދެމެވެ.\n4 އޮގަސްޓް 2019


HIV aai Cancer Jehi Rangalhuvi Furathama Meehaa ah Anehkaaves Cancer Jehihje – Iru\nއެޗްއައިވީ އަދި ކެންސަރު ޖެހިފައިވާ މީހުންގެ ތެރެއިން ފުރަތަމަ ފަސޭހަވި މީހާ ކަމަށް ރިޕޯޓްކޮށްފައިވާ ޓިމޮތީ ރޭ ބްރައުންއަށް އަނެއްކާވެސް ކެންސަރު ޖެހިއްޖެ އެވެ.\nބާލިންގައި ދިރިއުޅޭ މި މީހާ އެޗްއައިވީ އަދި ކެންސަރުން ރަނގަޅުވެފައިވަނީ 2007 ގައެވެ. “ބާލިން ޕޭޝަންޓް”ގެ ނަމުން މަޝްހޫރު ވެފައިވާ މި މީހާގެ ހަށިގަނޑުން އެޗްއައިވީ ވައިރަސް މުޅިން ފިލާފައިވާކަން އިއުލާން ކޮށްފައިވަނީ 2008 ގައި ބޭއްވި ކޮންފަރެންސެއްގަ އެވެ.\nބްރައުންއަށް ފުރަތަމަ އެޗްއައިވީ ޖެހިފައިވާ ކަން އިނގުނީ 1990ގެ އަހަރުތަކުގައެވެ. އަދި އޭނާއަށް ކެންސަރު ޖެހުނުކަން އެނގުނީ 2006ވަނަ އަހަރުއެވެ. 2007 ވަނަ އަހަރު އޭނާގެ ޑޮކްޓަރުން އެއިޑްސް ރަނަގޅުވޭތޯ ޓެސްޓުކުރުމަށްޓަކައި ސްޓެމް ސެލް ޓްރާންސްޕްލާންޓްއެއް ކުރިއެެވެ. އަދި އެއަށްފަހު 2008 ވަނަ އަހަރު ކެންސަރުން ރަނގަޅުކުރުމަށްޓަކައި ބޯންމެރޯ ޓްރާންސްޕްލާންޓްއެއް ކުރިއެވެ.\nޓްރާންސްޕްލާންޓް ކުރިފަހުން ޑޮކްޓާރުން ބުނެފައިވަނީ ޕޭޝަންޓްގެ ލޭގައި އެޗްއައިވީގެ އަސަރެއް ފެންނަން ނެތްކަމަށާއި ކެންސަރުންވެސް ރަނގަޅުވެފައިވާ ކަމަށެވެ.\nއެފަހުން އެޗްއައިވީ ހުރިތޯ ހަދަމުން އައި ހުރިހާ ޓެސްޓެއް ނެގަޓިވްވުމަށްފަހު ބްރައުންއަށް އަނެއްކާވެސް މިދިޔަ އަހަރު ވަނީ ކެނސްރު ބަލި ޖެހިފައެވެ. އޭނާ އަންނަނީ މިހާރު ކެލިފޯނިއާގައި އެ ބައްޔަށް ފަރުވާ ކުރަމުންނެވެ.\nގޯޕީ ބަހޫ ބިގްބޮސް 14އިން ނުފެންނާނެ, ސަބަބު މި އޮތީ!\nޑޮކްޓަރުން ބުނާގޮތުގައި މި ޓްރީޓްމަންޓްއަކީ ހައި ރިސްކް ޓްރީޓްމަންޓްއެކެވެ. މި ޓްރީޓްމަންޓް ހަދަނީ އެންމެ ފަހު ގޮތެއްގެ ގޮތުގައި، އެޗްއައިވީ ޖެހިފައިވާ ޕޭޝަންޓުންގެ ފުރާނައަށް ނުރައްކާ ވެފައިވާ މީހުންނަށްކަމަށް ވެސް ޑޮކްޓަރުން ބުނެއެވެ.


Haalathaa medhu hiyyhama nujehey silent majority bodu: Dunya\n"ހާލަތާމެދު ހިތްހަމަނުޖެހޭ ސައިލެންޓް މެޖޯރިޓީ ބޮޑު"\nދުންޔާ މައުމޫން މިރޭ ވީޓީވީ ޕްރޮގްރާމްގައި ޕްރެޒެންޓަރު އަހުމަދު ހަމީދު އާދަމް އާއެކު: ސައިލެންޓް މެޖޯރިޓީ ވަރަށް ބޮޑު ކަމަށް ވިދާޅުވި\nގައުމު މިހާރު އޮތް ހާލަތާމެދު ކަންބޮޑުވެ ހިތްހަމަނުޖެހޭ ވަރަށް ގިނަ އަދަދެއްގެ މީހުން ހިމޭނުން އެބަ ތިބި ކަމަށް ކުރީގެ ފޮރިން މިނިސްޓަރު ދުންޔާ މައުމޫން ވިދާޅުވެއްޖެ އެވެ. ދުންޔާ މައުމޫން ވިދާޅުވީ ސައިލެންޓް މޯޖޯރިޓީ ގައުމުގެ ހާލަތާމެދު ހިތްހަމަ ނުޖެހޭ ކަމަށާއި އޭގެ ތެރޭގައި ޒުވާނުން ގިނަ ކަމަށެވެ.\nހެލްތް މިނިސްޓްރީގެ ނައިބުގެ މަގާމުން އިސްތިއުފާ ދެއްވައި ބައްޕާފުޅު ރައީސް މައުމޫން އަބްދުލްގައްޔޫމް ހައްޔަރުކުރި ފަހުން ޓީވީއަކަށް ދެއްވި ފުރަތަމަ އިންޓަވިއުގައި ދުންޔާ ވިދާޅުވީ، ސިޔާސީ މައިދާނުގައި އަބަދުވެސް ބަސް ވިކެނީ އަޑުގަދަ މީހާގެ ކަމަށާއި ނަމަވެސް ސައިލެންޓްކޮށް އެތައް ބަޔަކު ތިބިއިރު އެމީހުންގެ ކަންބޮޑުވުންތައް ވެސް ވަރަށް ގިނަ ކަމަށެވެ. އެމީހުން ސައިލެންޓްކޮށް ތިބުމަކީ އެމީހުންގެ ހިޔާލެއް ނެތް ކަމަށް ބަލަންޖެހޭ ސަބަބެއް ނޫން ކަމަށް ވެސް ދުންޔާ ވިދާޅުވި އެވެ. ދުންޔާ ވިދާޅުވީ ގައުމުގެ ހާލަތު އޮތް ގޮތުން ރުޅިވެރިކަމުގެ ވާހަކަ ދެއްކައި އަޑުގަދަކުރުމުގެ ބަދަލުގައި އެކަކު އަނެއްކަކު ދައްކާ ވާހަކަތައް އަޑުއަހަން ޖެހިފައިވާ ކަމަށެވެ.\n"އެމީހުން އެއްގޮތަކަށް ވެސް ހިތްހަމައެއް ނުޖެހޭ، އަޅުގަނޑަކަށް ހިއެއް ނުވޭ މިކަހަލަ ރާއްޖެއެއް އެމީހުން ދެކެން ބޭނުންވާ ހެނެއް، މުސްތަގުބަލަށް ވެސް ބޭނުން ވާނީ ސްޓޭބަލް ގައުމެއް ދެއްތޯ،" ދުންޔާ ވިދާޅުވި އެވެ.\nދުންޔާ ވިދާޅުވީ ގައުމަށް ބޭނުން ވަނީ ދިވެހިންގެ ހައްލުތަކެއް ކަމަށެވެ. އެ ހައްލުތައް ހޯދޭނީ މަޝްވަރާކޮށްގެން ކަމަށެވެ. އެކަމަށް އިދިކޮޅު ލީޑަރުންނާއި ސަރުކާރުން ވެސް ގޮތް ދޫކޮށް ފުރުސަތު ދޭން ޖެހިފައިވާ ކަމަށެވެ.\n"މަޝްވަރާކޮށްގެން ނޫނީ ހައްލު ހޯދޭކަށް ނެތް، އަޅުގަނޑު ގަބޫލުކުރާ ގޮތުގައި މަޝްވަރާ ކުރަން ޖެހޭނީ އަޅުގަނޑުމެން އަމިއްލައަށް، އަމިއްލައަށް އެކަމަށް އިސް ނަގަން ޖެހޭނީ، ބޭރު ބަޔަކު ރާއްޖޭގެ ކަންކަން ހައްލެއް ނުކޮށްދޭނެ، އަޅުގަނޑުމެންނަށް އެ ގައުމުތަކުގެ ލަފާ ހޯދިދާނެ، ތަޖުރިބާ ހޯދިދާނެ، އެހީތެރިކަމަށް އެދެވިދާނެ،" ވީޓީއަށް ދެއްވި އިންޓަވިއުގައި ދުންޔާ ވިދާޅުވި އެވެ.\nދުންޔާ ވިދާޅުވީ ލީޑަރުން އިސްނަގައިގެން ގައުމު އެއްބައިވަންތަކުރަން މަސައްކަތް ނުކުރެއްވުމަކީ ހިތާމަ ކުރައްވާ ކަމެއް ކަމަށެވެ. ދޫދެއްވަން ތައްޔާރު ނުވުމަކީ ވެސް ކަންބޮޑުވާ ކަމެއް ކަމަށެވެ. ދޫނުދީ ކަންކަން ހައްލު ކުރެވޭނެ އެއްވެސް ގޮތެއް ނެތް ކަމަށެވެ. އެހެންކަމުން ގައުމަށްޓަކައި ސިޔާސީ ލީޑަރުން ދޫދެއްވަންންވެއްޖެ ކަމަށް ވެސް ދުންޔާ ވިދާޅުވި އެވެ.\nދުންޔާ ވިދާޅުވީ ރާއްޖޭގެ މިނިވަން މުއައްސަސާތައް ހަރުދަނާ ކުރުމަކީ ކޮންމެހެން ކުރަންޖެހިފައިވާ ކަމެއް ކަމަށެވެ. އެ ތަންތަނަށް މިނިވަން، ނަޒާހަތްތެރި ބޭފުޅުން އައްޔަންކުރަންޖެހޭ ކަމަށެވެ. އެފަދަ ބޭފުޅުން އެ މަގާމުތަކަށް ވަޑައިގެން ރައްޔިތުންގެ އިތުބާރު އަލުން އެތަންނަަށް ހޯދަންޖެހިފައިވާ ކަމަށެވެ. ހާއްސަކޮށް ޖުޑީޝަރީއަށް އެފަދަ ބޭފުޅުން ބޭނުންވެފައިވާ ކަމަށް ދުންޔާ ވިދާޅުވި އެވެ.\nރައީސް މައުމޫން ހައްޔަރުކޮށް، ކޮއްކޯފުޅު އަހުމަދު ފާރިސް އާއި ޔުމްނާ މައުމޫންގެ ފިރިކަލުން މުހައްމަދު ނަދީމް ހައްޔަރުކުރުމުން ވެސް އިސްތިއުފާ ނުދެއްވައި ސަރުކާރު ހުންނެވި ސަބަބާ ގުޅޭ ގޮތުން ވެސް ދުންޔާ ވާހަކަ ދެއްކެވި އެވެ. ދުންޔާ ވިދާޅުވީ، "އިސްތިއުފާ ދެއްވިނަމަ ހާލަތު ބަދަލުވީސްތޯ، ނުވަތަ ހާލަތު އެއަށްވުރެ ރަނގަޅުވީސްތޯ" ކަމަށެވެ.\n"އަޅުގަނޑަށް އިސްތިއުފާ ދީފަ، ގައުމުން ބޭރަށް ގޮސް ވެސް އުޅެވިދާނެ، އެކަމަކު ވެސް އަޅުގަނޑު ވިސްނީ ހުރެގެން ކަންކަން ރަނގަޅު ކުރެވޭނެބާއޭ، ވާހަކަ ދައްކައިގެން ހައްލުތަކެއް ހޯދިދާނެތޯ ބެލުން،" ދުންޔާ ވިދާޅުވި އެވެ.\nދުންޔާ ވިދާޅުވީ އޭނާއަކީ ގަބޫލުކުރާ ގޮތްތަކެއް މަތީގައި ހުންނަވާ ބޭފުޅެއް ކަމަށާއި ޖަޒުބާތުގައި ޖެހިގެން އެއްވެސް ކަމެއް ނިންމަން ބޭނުންނުވާ ކަމަށެވެ. މުހިންމު ކަންކަން ނިންމާނީ އެކަމަށް ވަރަށް ބޮޑަށް ވިސްނުމަށްފަހު ކަމަށެވެ. މިހާރު ވެސް ހުންނެވީ ވަކި ކޮޅެއްގައި ނޫން ކަމަށާއި އިދިކޮޅާއި ސަރުކާރާއެކު ވެސް މަޝްވަރާތައް ފެށުމަށް މަސައްކަތް ކުރައްވަން ތައްޔާރަށް ހުންނެވި ކަމަށް ދުންޔާ ވިދާޅުވި އެވެ.\nވަކި ކޮޅަކަށް ނުޖެހި މިނިވަން ބޭފުޅެއްގެ ގޮތުގައި ހުރުމުގެ މުހިންމުކަން ވަރަށް ބޮޑު ކަމަށާއި ދެ ފަރާތާ އެކު ވެސް މަސައްކަތް ކުރެވޭނެ ފަރާތެއް ހުންނަންޖެހޭ ކަމަށް ދުންޔާ ވިދާޅުވި އެވެ. އަދި، އަމިއްލަ ހިޔާލު އެއްވެސް ނުފޫޒެއް ނެތި ފާޅުކުރުމުގެ ފުރުސަތު ވެސް އޮތީ މިނިވަންކޮށް ހުރެގެން ކަމަށެވެ.\nއިތުރަށް ވާހަކަ ދައްކަވަމުން ދުންޔާ ވިދާޅުވީ ހިޔާލު ފާޅުކުރުމުގެ މިނިވަންކަމަކީ އޮތް ހައްގެއް ނަމަވެސް އެންމެން މަގު މައްޗަށް ނުކުމެ އަބަދު ހިޔާލު ފާޅުކުރުމަށް ތިބުމަކީ ހައްލެއް ކަމަށް ގަބޫލު ނުކުރައްވާ ކަމަށެވެ. ވާހަކަ ދައްކައިގެން ކަންކަން ހައްލު ކުރުމުގެ ވިސްނުން އިސްކުރަން ޖެހިފައިވާ ކަމަށެވެ.\nދުންޔާ ވިދާޅުވީ އާއިލާގެ ތިން ބޭފުޅަކު ހައްޔަރުކޮށްފައިވާ މި ދަނޑިވަޅަކީ އެ އާއިލާއަށް އުނދަގޫ، ދަތި ދަނޑިވަޅެއް ކަމަށެވެ. ގާނޫނު އަސާސީއާ ހިލާފު އެއްވެސް ކަމެއް ރައީސް މައުމޫން ނުކުރައްވާނެ ކަމަށް ވެސް ވިދާޅުވި އެވެ. ފާރިސް އެހާ ގިނަ ދުވަހު ޖަލުގައި ހުންނަވަން ޖެހިފައިވުމަކީ ހިތާމަ ކުރައްވާ ކަމެއް ކަމަށް ވެސް ވިދާޅުވި އެވެ. ހައްޔަރުކޮށްފައިވާ ހުރިހާ ބޭފުޅުންނަށް ވެސް މިނިވަން ޝަރީއަތެއް ލިބެންޖެހޭނެކަން ވެސް ފާހަގަކުރެއްވި އެވެ.


ކޮވިޑް-19ގެ ޙާލަތާ ގުޅިގެން ބްރޯޑްކާސްޓަރުންނަށް ދިމާވެފައިވާ ދަތިތަކަށް އެހީތެރިކަން ފޯރުކޮށްދިނުމަށް ސަރުކާރުގެ ކިބައިން ކޮމިޝަނުން އެދެފި\nކޮވިޑް-19ގެ ޙާލަތާ ގުޅިގެން ބްރޯޑްކާސްޓް ސްޓޭޝަންތައް ހިންގުމަށާއި މާލީ ގޮތުން ލިބިފައިވާ ގެއްލުންތަކުން އަރައިގަތުމަށް އެހީތެރިކަން ފޯރުކޮށްދިނުމަށް ސަރުކާރުގެ ކިބައިން މޯލްޑިވްސް ބްރޯޑްކާސްޓިންގ ކޮމިޝަނުން އެދެފިއެވެ.\nތިރީގައި މިވަނީ މިކަމާ ގުޅިގެން، ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙްގެ އަރިހަށް ކޮމިޝަނުން މިއަދު ފޮނުވާފައިވާ ސިޓީގެ މުހިންމު ބައިތަކެވެ.\nއެނގިވަޑައިގެންފައިވާނޭ ފަދައިން ބްރޯޑްކާސްޓް ދާއިރާއަކީ ރައްޔިތުންނަށް ޚަބަރާއި މައުލޫމާތު ފެތުރުމުގައި އެންމެ ފުޅާ ދާއިރާއެއްގައި ބޭނުންކުރެވޭ މީޑިއާގެ ވަސީލަތްކަމުން، ބްރޯޑްކާސްޓަރުންގެ ޚިދުމަތްތައް މެދުނުކެނޑި ދެމެހެއްޓެނިވި ގޮތެއްގައި ކުރިއަށް ދެވޭނޭ މަގުފަހިކުރުމަކީ ރާއްޖޭގެ ޑިމޮކްރަސީ ހަރުދަނާކުރުމަށް ކުރެވޭނޭ މުހިއްމު ކަމެއްކަމަށް ދެކެމެވެ. އަދި މިއީ ސަރުކާރަށާއި ރައްޔިތުންނަށް އޭގެ ސަބަބުން ގިނަގުނަ ފައިދާތަކެއް ކުރާނޭ ކަމެއްކަމަށް ވެސް ފެނެއެވެ.\n“ކޮވިޑް-19 އާ ގުޅިގެން ރާއްޖޭގެ ބްރޯޑްކާސްޓިންގ ސިނާޢަތަށް ދިމާވި ގޮންޖެހުންތައް ދެނެގަތުމުގެ ގޮތުން ބްރޯޑްކާސްޓަރުންނާއެކު ކުރެވުނު މުޢާމަލާތްތަކުގެ ތެރޭގައި، އެ ފަރާތްތަކުގެ މާލީ ޙާލަތު ވަޒަންކުރުމަށް ސާވޭއެއްގެ ހިންގައި އަދި ބައެއް ބްރޯޑްކާސްޓަރުންނާއެކު ބައްދަލުވުމެއް ވަނީ ބޭއްވިފައެވެ. މި ގޮތުން އެއްކުރެވުނު މަޢުލޫމާތުގެ ތެރޭގައި، ކޮވިޑް-19 ގެ ޙާލަތާ ގުޅިގެން މާލީ ގޮތުން ކުރިމަތިވި ގޮންޖެހުންތަކުގެ ސަބަބުން ބައެއް ސްޓޭޝަންތަކުގެ ހިންގުމަށް ބުރޫއަރައި އަދި މުވައްޒަފުންގެ މުސާރަ ދިނުމުގައި އަދި ތަނުގެ ކުލި ދެއްކުމުގައި ބޮޑެތި ދަތިތަކެއް އެ ފަރާތްތަކުން ތަޙައްމަލުކުރަން ޖެހިފައިވާކަން ވަނީ ފާހަގަކުރެވިފައެވެ. އަދި މި ޙާލަތުން އަރައިގަތުމަށް ބްރޯޑްކާސްޓަރުންނަށް ސަރުކާރުގެ ފަރާތުންނާއި އެކި އިދަރާތަކާއި ކުންފުނިތަކުން އެހީތެރިކަން ބޭނުންވާ ކަމަށްވަނީ ފާހަގަކުރެވިފައެވެ.\nވީމާ، ބްރޯޑްކާސްޓަރުންނަށް ދިމާވެފައިވާ މާލީ ދަތިކަމުން އަރައިގަތުމަށް އެހީތެރިވުމުގެ ގޮތުން ރިލީފް ޕެކެޖެއް ނުވަތަ ލުއި ލޯނުގެ ޕެކެޖެއް އެ ފަރާތްތަކަށް ލިބޭނޭ ގޮތެއް ސަރުކާރުން ހަމަޖައްސަވައިދެއްވާތޯ އެދި ދެންނެވީމެވެ.”\nރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙްގެ އިތުރަށް، ބްރޯޑްކާސްޓަރުންނަށް މި ދަތި ޙާލަތުން އަރައިގަތުމަށް ރައްޔިތުންގެ މަޖިލީސް މެދުވެރިކޮށް ކޮށްދެއްވިދާނޭ މަސައްކަތްތައް ކޮށްދެއްވުމަށް އެދި މަޖިލީހުގެ ރައީސް، ރައީސް މުޙައްމަދު ނަޝީދަށްވެސް ކޮމިޝަނުން މިއަދު ސިޓީ ފޮނުވާފައިވެއެވެ.\nއަދި ކޮވިޑް-19 ގެ ސަބަބުން ބްރޯޑްކާސްޓަރުންނަށް ދިމާވެފައިވާ މާލީ ދަތިކަމުން އަރައިގަތުމަށް އެހީތެރިވުމުގެ ގޮތުން އިޝްތިހާރުތަކާއި ސްޕޮންސަރޝިޕް މެދުނުކެނޑި ހަމަހަމަކަމާއެކު ހުރިހާ ބްރޯޑްކާސްޓަރުންނަށް ލިބޭނޭ ގޮތް ހަމަޖައްސަވައި ދެއްވުމަށް އެދި ސަރުކާރު ޙިއްސާވާ ކުންފުނިތަކަށްވެސް ކޮމިޝަނުން މިއަދު ސިޓީ ފޮނުވާފައިވެއެވެ.\nމީގެއިތުރުން، ކޮވިޑް-19 އާ ގުޅިގެން ބްރޯޑްކާސްޓަރުންނަށް ކުރިމަތިވި ގޮންޖެހުންތަކާ ގުޅޭ ގޮތުން ކޮމިޝަނުން ތައްޔާރުކޮށްފައިވާ ރިޕޯޓްވެސް މި ހުރިހާ ފަރާތްތަކަށް ފޮނުވާފައިވެއެވެ.\nކޮވިޑް-19 އާ ގުޅިގެން ބްރޯޑްކާސްޓަރުންނަށް ކުރިމަތިވި ގޮންޖެހުންތަކާގުޅޭ ރިޕޯޓު


Masdhalhuge agu bodeh nukuran: Mifco\nމިފްކޯ ފެލިވަރު މަސްދަޅު. މިފްކޯ އިން ވަނީ މަސް ދަޅުގެ އަގު ބޮޑު ކުރި ކަމަށް ދެކެވޭ ވާހަކަތައް ދޮގުކޮށްފައި -- ފޮޓޯ: އަވަސް\nމިފްކޯއިން ވިއްކާ މަސްދަޅުގެ އަގު ބޮޑުކުރަން އުޅޭ ކަމަށް ދެކެވޭ ވާހަކަތައް އެ ކުންފުނިން ދޮގުކޮށްފި އެވެ.\nރޯދަ މަސް ނިމުމުން މިފްކޯގެ މަސްދަޅުގެ އަގު ބޮޑުކޮށްފައިވާ ކަމަށް ބުނެ ސޯޝަލްމީޑިއާގައި ބައެއް އާންމުން ވަނީ މިފްކޯ އަށް ފާޑުކިޔާފަ އެވެ.\nމިކަމާ ގުޅިގެން އަވަސް އިން މިއަދު ކުރި ސުވާލަކަށް ޖަވާބު ދެއްވަމުން މިފްކޯގެ މެނޭޖިން ޑިރެކްޓަރު އިސްމާއީލް ފައުޒީ ވިދާޅުވީ މިފްކޯގެ މަސްދަޅު މިހާރު ބާޒާރުގައި ލިބެންހުރި އަގަކީ މިއަހަރުގެ ރޯދަ މަހަށް ހާއްސަ ކޮށްގެން ފެށި ޕްރޮމޯޝަނަކަށް ކަނޑައެޅި އަގުތަކެއް ކަމަށެވެ.\nކޮންމެ އަހަރަކުވެސް މިފްކޯއިން ރޯދަމަހާއި ދިމާކޮށް މަސްދަޅުގެ އަގު ހެޔޮ ކުރެ އެވެ. އަދި ރޯދަ މަސް ނިމުމުން އެ އަގުތައް ކުރީގެ އަގަށް ބަދަލުކުރެ އެވެ.\nފައުޒީ ވިދާޅުވީ ކޮވިޑްގެ ހާލަތު އޮތް ގޮތުން މިފްކޯ އިން މީގެކުރިން އަމަލުކުރާ ގޮތަށް ރޯދަ މަސް ނިމުމުން މިއަހަރު މަސްދަޅުގެ އަގަށް އަދި މިހާތަނަށް ބަދަލު ގެނެސްފައި ވެސް ނުވާނެ ކަމަށެވެ.\n"ސަރުކާރުގެ މަސައްކަތްތައް ކުރީގައި އޮތްގޮތަށް ރުޖޫއަވެ، ލޮކްޑައުން އުވާލައި، އަދި ކޮވިޑްގެ މިހާލަތުން އަރައިގަނެވުމުން އަނބުރާ ކުރީގައި ވިއްކި އަގަށް މަސްދަޅުގެ އަގު ބަދަލުކުރަން ވިސްނިދާނެ. ނަމަވެސް މަސްދަަޅުގެ އަގު އޭރުން ވެސް ކުރިއަށް ވުރެ ވަކި އަގު ބޮޑު ވެގެނެއް ނުދާނެ،" ފައުޒީ ވިދާޅުވި އެވެ.\nބާޒާރުގައި މިފްކޯގެ ތެޔޮ މަސްދަޅެއް މިހާރު ވިއްކަނީ 12.25 ރުފިޔާ އަށެވެ. އަދި ފެން މަސް ދަޅެއް ވިއްކަނީ 11.25 ރުފިޔާ އަށެވެ. ތެޔޮ މަސްދަޅެއް ރޯދައިގެ ކުރިން ވިއްކާފައިވަނީ 13.05 ރުފިޔާ އަށެވެ. އަދި ފެން މަސްދަޅެއް ވިއްކާފައިވަނީ 12.05 ރުފިޔާ އަށެވެ.\nމިފްކޯ ފިޝަރީޒް އެންޑް އެގްރިކަލްޗާ މިނިސްޓްރީ ފެލިވަރު + ކޫއްޑޫ\nމަސް ގަންނަން ކީކިމިނި ތައްޔާރުވަނީ


ނޫސް ބަޔާން: ދިވެހިރާއްޖޭގެ ހައިކޯޓަށް ޢައްޔަންކުރުމަށް ނިންމާފައިވާ ބޭފުޅުން ފަނޑިޔާރުކަމުގެ ހުވާ ކުރެއްވުން - Judicial Service Commission\nނޫސް ބަޔާން: ދިވެހިރާއްޖޭގެ ހައިކޯޓަށް ޢައްޔަންކުރުމަށް ނިންމާފައިވާ ބޭފުޅުން ފަނޑިޔާރުކަމުގެ ހުވާ ކުރެއްވުން\nމިކޮމިޝަންގެ 68 ވަނަ ބައްދަލުވުމުގައި ނިންމާފައިވާ ފަދައިން، ސ.މަރަދޫ ޒެފެއަރ، އަލްއުސްތާޛާ ފާޠިމަތު ފަރުހީޒާ އާއި ކ.ދިއްފުށީ ސްވީޓްމީޑް، އަލްއުސްތާޛު ޙަސަން ޝަފީޢު ދިވެހިރާއްޖޭގެ ހައިކޯޓުގެ ފަނޑިޔާރުކަމަށް މިއަދު ވަނީ އައްޔަނުކުރައްވާފައެވެ. އެގޮތުން، މި ދެ ފަނޑިޔާރުން، ފަނޑިޔާރުކަމުގެ ހުވާ ކުރެއްވުމާއި، މަޤާމުގެ ފަތްކޮޅު އެރުވުމުގެ ރަސްމިއްޔާތު މިއަދު ކޮމިޝަނުގެ އިދާރާގައި ވަނީ ބާއްވާފައެވެ. މިއަދު ކޮމިޝަންގައި ބޭއްވި ރަސްމިއްޔާތުގައި، މި ދެބޭފުޅުންނަށް ފަނޑިޔާރުކަމުގެ ހުވާ ލައިދެއްވީ، ދިވެހިރާއްޖޭގެ ސުޕްރީމްކޯޓުގެ ފަނޑިޔާރު އޮނަރަބަލް ޑޮކްޓަރ މުޙައްމަދު އިބްރާހީމްއެވެ.\nއަލްއުސްތާޛާ ފާޠިމަތު ފަރުހީޒާ\nސ.ފޭދޫ މެޖިސްޓްރޭޓް ކޯޓުގެ އިސްމެޖިސްޓްރޭޓްގެ މަޤާމު އަދާކުރެއްވި އަލްއުސްތާޛާ ފާޠިމަތު ފަރުހީޒާއަކީ ޤާނޫނީ ރޮނގުން މެލޭޝިއާގެ އިންޓަރނޭޝަނަލް އިސްލާމިކް ޔުނިވަރސިޓީއިން ބެޗްލަރ އޮފް ލޯ (އޮނަރސް) އަދި މާސްޓަރ އޮފް ކޮމްޕަރޭޓިވް ލޯ ހާސިލްކުރައްވާފައިވާ ބޭފުޅެކެވެ. މީގެ އިތުރުން ޤާނޫނީ ވަކީލުކަމުގައި 10 އަހަރު ދުވަހުގެ ތަޖުރިބާ ހުރި މިބޭފުޅާއަކީ ޕަބްލިކް ޕްރޮސެކިއުޓަރއެއްގެ ގޮތުގައާއި ޕްރައިވެޓް ޕްރެކްޓިސްގެ އިތުރުން، މިދާއިރާއިން ކިޔަވާދިނުމުގެ ތަޖުރިބާވެސް ހުރި ބޭފުޅެކެވެ.\nއަލްއުސްތާޛު ޙަސަން ޝަފީޢު\nއަލްއުސްތާޛު ޙަސަން ޝަފީޢުއަކީ ޤާނޫނީ ރޮނގުން މޯލްޑިވްސް ކޮލެޖް އޮފް ހަޔަރ އެޑިއުކޭޝަންއިން ބެޗްލަރ އޮފް ލޯ (އެލް.އެލް.ބީ) އަދި މެލޭޝިއާގެ އިންޓަރނޭޝަނަލް އިސްލާމިކް ޔުނިވަރސިޓީއިން މާސްޓަރ އޮފް ކޮމްޕަރޭޓިވް ލޯ ހާސިލްކުރައްވާފައިވާ ބޭފުޅެކެވެ. 2013 ވަނަ އަހަރުން ފެށިގެން ފަނޑިޔާރެއްގެ ހައިސިއްޔަތުން ފެމެލީ ކޯޓުގައާއި ސިވިލް ކޯޓުގައި މަސައްކަތްކުރެއްވި އަލްއުސްތާޛު ޙަސަން ޝަފީޢުއަކީ ޤާނޫނީ ދާއިރާގައި 14 އަހަރު ދުވަހުގެ ތަޖުރިބާ ހުރި ބޭފުޅެކެވެ. މިދާއިރާއިން ކިޔަވާދިނުމުގެ އިތުރުން ޤާނޫނުތައް ޑްރާފްޓް ކުރެއްވުމުގައިވެސް މަސައްކަތް ކުރައްވާފައިވެއެވެ.\n04 އޮކްޓޫބަރ 2020


SunOnline: Thivana quarter gai MTCC ah 51 million rufiyaage saafu faidhaa eh\nތިންވަނަ ކުއާޓަރުގައި އެމްޓީސީސީއަށް 51 މިލިއަން ރުފިޔާގެ ސާފު ފައިދާއެއް\nއަހުމަދު މިޒްޔާލް 26 Oct 2020, 11:39\nއެމްޓީސީސީ ޓަވަރު -- ސަން ފޮޓޯ/ މުހައްމަދު މުޒައްޔިން ނާޒިމް\nމިއަހަރުގެ ތިންވަނަ ކުއާޓަރުގައި އެމްޓީސީސީއަށް ސާފު ފައިދާގެ ގޮތުގައި 51 މިލިއަން ރުފިޔާ ލިބިއްޖެ އެވެ.\nއެމްޓީސީސީގެ މާލީ ހިސާބުތަކުން ދައްކާ ގޮތުގައި ތިންވަނަ ކުއާޓަރުގައި އެކުންފުންޏަށް ވިޔަފާރިން އާމްދަނީގެ ގޮތުގައި 350 މިލިއަން ރުފިޔާ ވަނީ ލިބިފަ އެވެ. މިއީ ދެވަނަ ކުއާޓަރުގައި ލިބުނު 248 މިލިއަން ރުފިޔާއާ އަޅާބަލާއިރު 41 ޕަސެންޓު އިތުރުވުމެކެވެ.\nތިންވަނަ ކުއާޓަރުގައި އާމްދަނީ އިތުރުވި މަައިގަނޑު ސަބަބެއް ކަމަށް އެމްޓީސީސީން ބުނީ އެކުންފުނިން މަސައްކަތް ކުރަމުންދާ މަޝްރޫއުތައް އިތުރުވުމެވެ.\nތިންވަނަ ކުއާޓަރުގައި ޖުމުލަ 70 މަޝްރޫއުގެ މަސައްކަތް އެމްޓީސީސީއިން ދަނީ ކުރަމުންނެވެ. އޭގެ ތެރޭގައި ބަނދަރު ތަރައްގީކުރުމާއި ބިން ހިއްކުމާއި މަގުހެދުމާއި އިމާރާތްކުރުމުގެ މަޝްރޫއުތައް ހިމެނެ އެވެ.\nއެ 70 މަޝްރޫއުގެ ތެރެއިން 11 މަޝްރޫއުގެ މަސައްކަތް ތިންވަނަ ކުއާޓަރުގެ ތެރޭގައި ވަނީ ނިންމާފަ އެވެ. އަދި މި މުއްދަތުގައި މުޅިން އާ 12 މަޝްރޫއުގެ މަސައްކަތްވެސް ވަނީ ފަށާފަ އެވެ.\nމީގެ އިތުރުން ތިންވަނަ ކުއާޓަރުގައި ކޮންސްޓްރަކްޝަން މަސައްކަތްތަކުން ލިބުނު ފައިދާ 25.6 މިލިއަން ރުފިޔާ އިތުރުވެ ސާފު ފައިދާގެ ގޮތުގައި މި ކުއާޓަރުގައި 51 މިލިއަން ރުފިޔާ އެމްޓީސީސީއަށް ވަނީ ލިބިފަ އެވެ.\nއެމްޓީސީސީއަށް މިއަހަރުގެ ފުރަތަމަ ތިން ކުއާޓަރުގައި 951 މިލިއަން ރުފިޔާގެ ޖުމުލަ އާމްދަނީއެއް ލިބުނުއިރު، ސާފު ފައިދާ 119 މިލިއަން ރުފިޔާއަށް ވަނީ އަރާފަ އެވެ.\nޓެކުހަށް ކެނޑުމުގެ ކުރިން މިއަހަރުގެ ތިން ކުއާޓަރުގެ ފައިދާ އެއްކޮށްލައިގެން 140 މިލިއަނަށް އަރާއިރު، އެމްޓީސީސީން ބުނީ މިއީ މިހާތަނަށް ނުވަ މަހުގެ މުއްދަތެއްގައި ޓެކުހަށް ކެނޑުމުގެ ކުރިން އެކުންފުންޏަށް ލިބުނު އެންމެ ބޮޑު ފައިދާ އެވެ.\nއެއާއެކު އެމްޓީސީސީއިން ލަފާކުރަނީ މިއަހަރު 1.35 ބިލިއަން ރުފިޔާގެ އާމްދަނީއެއް އަދި ޓެކުހަށް ކެނޑުމުގެ ކުރިން ފައިދާގެ ގޮތުގައި 185 މިލިއަން ރުފިޔާ ލިބޭނެ ކަމަށެވެ.


ދައުލަތް ހިންގެވުމުގައި ހަމަހަމަކަމާއި ޤާނޫނުތަކަށް އިޙްތިރާމް ކުރެއްވުމާއި އިޚްލާސްތެރިކަމާއެކު އެކަން ކުރެއްވުމަށް ސަރުކާރަށް އިލްތިމާސް ކުރަން | President Mohamed Nasheed\nދައުލަތް ހިންގެވުމުގައި ހަމަހަމަކަމާއި ޤާނޫނުތަކަށް އިޙްތިރާމް ކުރެއްވުމާއި އިޚްލާސްތެރިކަމާއެކު އެކަން ކުރެއްވުމަށް ސަރުކާރަށް އިލްތިމާސް ކުރަން\nރައީސް މުޙައްމަދު ނަޝީދުގެ އޮފީހުގެ ޚަރަދުތައް ފޯރުކޮށްދެއްވުމުގައި ޤާނޫނުން ދައުލަތައް ލާޒިމްކުރާ ޒިންމާއަށް ދައުލަތުން އިހުމާލުވެފައިވާކަން ހިތާމަޔާ އަދި ކަންބޮޑުވުމާއެކު މިއޮފީހުން ފާހަގަ ކުރަމެވެ.\nޤާނޫން ނަމްބަރ 2009/9 ގެ 8 ވަނަ މާއްދާގައި ބަޔާން ކޮށްފައިވާ ފަދައިން އޮފީސް ހިންގުމުގެ ޚަރަދުތައް ދައުލަތުން ދެއްވަން ވާނެ ކަމަށް ކަޑައަޅުއްވައި ބަޔާން ކޮށްފައިވަނީ “ރައީސުލްޖުމްހޫރިއްޔާކަން ކޮށްފައިވާ މީހަކު މުޖްތަމާއަށް ފައިދާ ހުރި އިޖްތިމާޢީ މަސައްކަތެއް ކުރުމަށްޓަކައި އެމީހަކު ބޭނުންވެއްޖެ ހިދެއްގައި، މަސައަކަތް ކުރާނެ އޮފީހަކާއި، މުއައްޒަފުންނާއި އެހެނިހެން ކަންތައްތައް ހަމަޖެއްސުމަށް ޓަކައި، =/175000 (އެއްލައްކަ ހަތްދިހަ ފަސްހާސް ރުފިޔާ) އާއި ހަމައަށް ދައުލަތުން ފައިސާ ހަމަޖައްސައި ދޭންވާނެއެވެ”.\nރައީސް ނަޝީދުގެ އޮފީހުން ކުރައްވަން ހަމަޖައްސަވައިފައިވާ މުޖްތަމާއަށް ފައިދާހުރި އިޖްތިމާއީ މަސައްކަތް ތަކަކީ ޑިމޮކްރަސީ ކުރިއަރުވާ ތަރައްގީ ކުރުމަށް ކުރައްވާ މަސައްކަތްތަކެވެ.\nމިއޮފީސް ހިންގުމުގެ ޚަރަދުތަކާއި އަދި ރައީސް ނަޝީދަށް ލިބިވަޑައިގަންނަވަންޖެހޭ އިނާޔަތްތައް އެންމެ ފުރަތަމަވެސް ދައުލަތުން ދެއްވާފައިވަނީ ރައީސް ނަޝީދު ރައީސުލްޖުމްހޫރިއްޔާކަމުގެ މަޤާމުން އިސްތިއުފާ ދެއްވިތާ4މަސް ދުވަސް ފާއިތުވީ ފަހުން، އެކަމާމެދު މިނިސްޓްރީ އޮފް ފައިނޭންސް އެންޑް ޓްރެޜަރީއަށް 30 އޭޕްރީލް 2012 ގައި ސިޓީއަކުން ދަންނަވައިގެންނެވެ. އެއަށްފަހު4މަހުގެ ޚަރަދުތައް ދެއްވައި އެޚަރަދުތައް ދެއްވުން މެދުކަނޑާލެއްވީ އޯގަސްޓް މަހު ދެއްވުމަށް ފަހުގައެވެ. މިކަމާމެދު ތަކުރާރުކޮށް މިނިސްޓްރީ އޮފް ފައިނޭންސް އެންޑް ޓްރެޜަރީގެ އެކިފެންވަރުގެ މުވައްޒަފުންނާއި ވާހަކަ ދައްކައި މިނިސްޓަރާވެސް ވާހަކަ ދެކެވިފައިވާކަން ފާހަގަ ކުރަމެވެ. އަދި މިނިސްޓްރީން އެދިވަޑައިގެންނެވި އެންމެހައި މަޢުލޫމާތު މިއޮފީހުން 27 އޯގަސްޓް 2012 ގައި މިނިސްޓްރީ އޮފް ފިނޭންސް އެންޑް ޓްރެޜެރީ އަށް ފޮނުވި ސިޓީގައި ފޯރުކޮށްދެވިފައިވާކަން ފާހަގަ ކުރަމެވެ. މިނިސްޓަރާ ވާހަކަ ދެކެވުނުއިރުގައި މިނިސްޓްރީން މިއޮފީހުގެ މަސައްކަތްތަކާ ގުޅޭގޮތުން އިތުރަށް މަޢުލޫމާތު ބޭނުންވެވަޑައިގަންނަވާކަމަށާއި އެކަމާ ގުޅޭ ސިޓީއެއް ފޮނުއްވާނެ ކަމަށް ވިދާޅުވިއެވެ. އެހެންނަމަވެސް މިއަދާ ހަމައަށްވެސް މިނިސްޓްރީގެ ސިޓީ މިއޮފީހަށް ލިބިފައި ނުވެއެވެ. އަދި މިއޮފީސް ހުންނަ ތަން އެގިވަޑައިނުގަންނަވާ ކަމުގައާއި އެކަން އޮޅުން ފިލުއްވުމަށްވެސް މިއޮފީހަށް ސިޓީ ލިޔުއްވި ކަމަށާއި އެކަން ސާފު ނުވަނީސް ޚަރަދުތައް ދޫކުރެވެން ނެތް ކަމުގައި މީޑިޔާގައި މިނިސްޓްރީން ވިދާޅުވެފައިވެއެވެ. އެޑްރެސް އެގިވަޑައި ނުގަންނަވާ އޮފީހަށްކަށް ސިޓީ ފޮނުއްވިއަސް، އެސިޓީ އެއޮފީހަށް ނުލިބޭނެކަން ޤަބޫލުފުޅުކުރައްވަންޖެހޭނެއެވެ. މީގެ ކުރީގައި ދެއްވަމުން އައި ޚަރަދުތައް ކުއްލިގޮތަކަށް މެދުކަޑާލެއްވި ސަބަބެއް މިއަދާ ހަމައަށްވެސް މިއޮފީހަށް އަންގަވާފައި ނުވާކަން ދަންނަވަމެވެ. އަދި ޤާނޫނަކުން ރައީސުލްޖުމްހޫރިއްޔާކަން ކުރައްވާފައިވާ ބޭފުޅުންނަށް ދެއްވަންޖެހޭ ޚަރަދުތައް ރައީސް ނަޝީދަށް ދެއްވަމުންގެންދަވާފައި އަދި އެޚަރަދުތައް މެދު ކަނޑާލެއްވީ ރައްޔިތުންގެ މަޖިލިހުން އަންގަވައިގެން ކަމުގައި އަގަބަހުން މިނިސްޓްރީން މައުލޫމާތު ދެއްވާފައިވާއިރު ރައްޔިތުންގެ މަޖިލިހުގެ މާލިއްޔަތު ކޮމިޓީން އެފަދައިން އަންގަވާފައި ނުވާކަން ފާހަގަކުރަމެވެ. އަދި މިކަމާމެދު މިނިސްޓަރާ އެކޮމިޓީން ސުވާލު ކުރައްވާފައިވެއެވެ.\nއަދި ދަންނަވަމެވެ. ރައީސް ނަޝީދުގެ އެލައުވަންސް އާއި ހުންނެވުމުގެ ޚަރަދާއި އޮފީސް ހިންގެވުމުގެ ޚަރަދުގެ ޢަދަދުތަކަކީ ޤާނޫނުން ކަނޑައަޅާފައިވާ ޢަދަދުތަކަކަށްވާތީ މިޢަދަދުތައް މިނިސްޓްރީ އޮފް ފިނޭންސް އެންޑް ޓްރެޜެރީއިން ހަމައަށް ޖަމާ ނުކުރައްވާކަންވެސް ފާހަގަކުރަމެވެ.\nމިއޮފީސް ހިންގުމުގެ ޚަރަދުތައް ފަރުވާތެރިކަމާއެކު ފޯރުކޮށްދެވިފައި ނުވާތީ އެކަމާ މެދު އޮފީހުން ކަންބޮޑުވަމެވެ. އަދި ދައުލަތް ހިންގެވުމުގައި ހަމަހަމަކަމާއި ޤާނޫނުތަކަށް އިޙްތިރާމް ކުރެއްވުމާއި އިޚްލާސްތެރިކަމާއެކު އެކަން ކުރެއްވުމަށް ސަރުކާރަށް މިއޮފީހުން އިލްތިމާސް ކުރަމެވެ.\n1 ނޮވެމްބަރ 2012\nNovember 1, 2012 / ހަބަރު


މީޑިއާ އާ ގުޅޭމަސައްކަތައް އެއް ފުރާޅަކަށް ގެނައުމުގެ މަސައްކަތް ފަށައިފި | Sandhaanu\nމީޑިއާ އާ ގުޅޭމަސައްކަތައް އެއް ފުރާޅަކަށް ގެނައުމުގެ މަސައްކަތް ފަށައިފި\nރާއްޖޭގައި ހިންގާ ޕްރިންޓް، އޮންލައިން އަދި ބޮރޮޑްކާސްޓިން މީޑިއާތައް ރެގިއުލޭޓްކޮށް ބެލެހެއްޓުން އެއްފުރާޅެއްގެ ދަށަށް ގެނައުމަށް ކުރަންޖެހޭ މަސައްކަތްތައް ކުރުމަށް މަޖިލީހުގެ މިނިވަން މުއައްސަސާތަކުގެ ކޮމިޓީން ފަށައިފި އެވެ.\nއެގޮތުން ބްރޯޑްކާސްޓްކޮށްގެން ކުރިއަށް ގެންދާ މީޑިއާތަށް ރެގިއުލޭޓްކޮށް ބެލެހެއްޓުމަށް ހަމަޖައްސާފައިވާ މިނިވަން މުއައްސަސާ ބޮރޯޑްކާސްޓިން ކޮމިޝަން ( ބްރޯޑްކޮމް) އާއި އޮންލައިން އަދި ޕްރިންޓް މީޑިއާ ރެގިއުލޭޓް ކޮށް ބަލަހައްޓަމުންގެންދާ މުއައްސަސާ މޯލްޑިވްސް މީޑިއާ ކައުންސިލް ( އެމްއެމްސީ) އަދި އިންފޮމޭޝަން ކޮމިޝަނުރުގެ އޮފީސް ( އައިކޮމް) އެއް މުއައްސަސާ އަކަށް ހަދާގޮތަށް އާގާނޫނު ބައްޓަންކުރުމަށް އެޓާނީ ޖެނެރަލް އޮފީހަށް ހުށަހަޅުއްވަން މަޖިލީހުގެ މިނިވަން މުއައްސަސާތަކުގެ ކޮމިޓީން މިއަދު ވަނީ ފާސްކޮށްފަ އެވެ.\nއަދި މީގެ އިތުރުން މީޑިއާ ރަޖިސްޓްކުރުމާއި، ރަޖިސްޓްރީތައް ބަލަހައްޓައި މީޑިއާތަށް މޮނީޓަރކޮށް އަދި މިޑިއާތަކަށް ފިޔަވަޅު އެޅުމުގެ ބާރުވެސް އޮންނާނީ އާކޮމިޝަނަށް ކަމަށް މިއަދު އެކުލަވާލި ރިޕޯޓްގައި ބުނެފައިވެއެވެ. މިހާރު މީޑިއާތައް ރަޖިސްޓްރީކޮށް ބަލަހައްޓަނީ ހޯމް މިނިސްޓްރީންނެވެ.\nއެޓާނީ ޖެނެރަލް ( އޭޖީ)ގެ އޮފީހުން އަންނީ އެމްއެމްސީ އާއި ބްރޯޑްކޮމް އެއްކޮށްލާ ގޮތަށް ގާނޫނެއް އެކުލަވާލުމުގެ މަސައްކަތް ކުރަމުންނެވެ. އޭޖީން އެކުލަވާލާ މިގާނޫނަށް ޚިޔާލު ހުށަހެޅުމަށް މިނިވަންމުއައްސަސާތަކުގެ ކޮމިޓީން ތިން މެންބަރުންގެ ސަބް ކޮމިޓީއެއް އެކުލަވައިލި އެވެ.\nސަބް އެކޮމިޓީގައި ތިއްބެވީ ގަމު ދާއިރާގެ މެންބަރު މުހައްމަދު ވިޝާމް އާއި ވެލިދޫ ދާއިރާގެ މެންބަރު މުހައްމަދު އަބްދުﷲ ޝަފީގް ގެއިތުރުން ވިލިމާލޭ ދާއިރާގެ މެންބަރު އަހުމަދު ހުޝާމްއެވެ.\nވިޝާމް އާއި އަބްދުﷲ ޝަފީގަކީ ނޫސްވެރިކަމުގެ ދާއިރާގައި ކުރިން މަަސައްކަތްކުރެއްވި ދެ ބޭފުޅުންނެވެ.\nއާ ކޮމިޝަނުގެ ގާނޫނުގައި ބްރޯޑްކާސްޓްކުރުމުގެ ގާނޫނުގައި ބްރޯޑްކޮމް އަށް ލިބިދީފައިވާ މެންޑޭޓްތަކާއި، މައުލޫމާތު ހޯދައި ލިބިގަތުމުގެ ހައްގުގެ ގާނޫނުގައި އައިކޮމްއަށް ލިބިދީފައިވާ މެންޑޭޓްތައް ވެސް އެ ކޮމިޝަނަށް ލިބޭގޮތަށް ގާނޫނުގައި ހިމެނުމަށް ކޮމިޓީން މިއަދު ފާސްކުރި އެވެ.\nއަދި މީގެ އިތުރުން ކޮމިޓީން ވަނީ މީޑިއާގެ އާ ކޮމިޝަންގައި މީޑިއާ އިން އިންތިޚާބު ކުރާ ބޭފުޅުން ހިމެނޭހެން ހަތް މެންބަރުންގެ މަށްޗަށް އެކުލެވޭ ބޯޑެއް އެކުލަވާލުމަށް ސަބް ކޮމިޓީއަށް ވެސް ހުށަހަޅާފަ އެވެ.\nދެރަދުން ސެޕްޓެމްބަރ 2, 2020 At 12:44 އމ\nއެއްފުރާޅެއްގެ ދަށައް ގެނަޔަސް އަދި 10 ފުރާޅުގެ ދަށުގައި އޮތަސް ކޮންޓްރޯލް ކުރާނީ އެމީހާ ދޯ؟؟ ކޮންމެ ވެރިކަމަކަށް ވެސް ފުރާޅުތައް ފައްކާވާނެ. ކުޑަމީސާލެއް ނޯންތޯ އީ.ސީ ސ ބޭމެން؟؟ ނިޒާމު ބަދަލުވާ ދަނޑިވަޅުތަކުގައި އޮފްސައިޑް ނުވެ ކުޅުންގަނޑު ވަރަށް ފައްކަލެއް ނޫންތޯ؟؟ އެކި މެޗްތަކުގައި އޮފްސައިޑް ވެގެން ކުޅެ އަދި ރެޑްކާރޑް ދައްކައިގެން ދެންމެ ދެންމެ ސަސްޕެންޑް މަރުހަލާގައި އުމުރުދުވަހު ތިބެންޖެހިދާނެ ހެންވެސް ހީވޭނު! އެކަމަކު ވެސް ދިރުން އައުވެ މެޗްތަކަށް ފުލްޓީމަށް އަރާ ތަންނުފެނޭތޯ؟؟ ފީފާ އަށް ކުރެވޭ ކަމެއް އެބަ އޮތްތޯ؟؟ މީނޫން ވާ ގޮތަކީ؟؟ ދެންކިޔަންވީ އިސްލޭހޭ؟؟؟


ހުދާއްކޮ(5 ވަނަ ބައި) – Esfiya\nހުމް..އަހަރެން ހުމް އެއް އަޅުވާލީމެވެ.އަދި ފާހަނަޔަށް ވަނީމެވެ.ވަނީ މޫނުދޮވެ ހަދާލާށެވެ.އެކަމަކުވެސް ފާހަނަޔަށް ވަނުމުން ފެންވަރާ ހިތްވިއެވެ.ހެދުނުން ފެށިގެން ފެނަ ނުވަރާ ހުރުމުންނެވެ.ދޮންތަބެމެން އަވަސް ކުރަން ބުނެފައި ވުމުން އަވަސްއަވަހަށް ބޯ ދޮވެގެންފެންވެރީމެވެ. ފެނަވަރައިގެން އަހަރެން ނުކުތީ އަތްކެޑި ޓީޝާޓެއްލައިގެން ފުޅާ ހިސާބުން ތުވަލިއަދެގެންނެވެ.ތެމިފައިވާއިސްތަށިގަނޑުގައި ދޫކޮށް ފުޅިއެއް ޖަހާލުމަށްފަހު ކޮޓަރިއަށް ބަލާލީމެވެ.އަދި ދެވަނަ ސިކުންތުގައި ހަލޭއްލަވައިގަތީމެވެ.ލެވުނުހާ އެންމެ ބަރަށެވެ.މިފަދަހާލަތެއްގައި މިހެން ހަޅޭއްލެވުމުން ދޮންތަމެން ގަނާނެ ބިރަކަށްވެސް ވިސްނާލުމެއްވެސް ނެތިއެވެ. ވާނީވެސް އެހެން ތާއެވެ.އަހަރެން މިހުރީ އަތްކުރު ޓީޝާޓްއަކާއި ތުވަލިއަދެގެނެވެ.އަމެއްކޮޅުން ދޮރުމަތީގައި ދެލޯ ތަންމިނަށް ހުޅުވައިގެން އެހުރީ މިގޭ އުޅޭ ހަސަންތަކުރު ޔައިޝްއެވެ.\nކީއްވެތަ ޓާކި ޖަހާނުލާ ކޮޓަރިޔަށް ތިވަނީ…ނޭގޭތާ މީ އަންހެން ކުއްޖަކު އުޅޭ ރޫމްއެއްކަން…އަހަރެން ޔައިޝްއާ ދިމާލަށް ފަތިވަރެއްގޮވާލީމެވެ.\nއިޑިއަޓް..ސައިކޯ..ސްޓުޕިޑް … ގޮރޯސް…ކިޔުނު އެއްޗެސް މަދުކަމުން އަނެއްކާވެސް އަމިއްލަ ނަފްސައް އިވޭވަރަށް ކިޔާލީމެވެ.ދޮންތަމެން ދުވަމުން ދުވަމުން އައިސް ކޮޓަރިޔަށް ވަނީ އެވަގުތުގައެވެ.އެތާހުރި ޔައިޝްއަށްވެސް އެސްފިޔަ ޖަހާލަން އިގުނީ ދޮންތަމެން ވަނުމުންނެވެ.\nކިހިނެއްވީ ހުދާއްކޮ..ހާސްވެފައި ދޮންތަމެން އަހާލިއެވެ.އަހރެން މަޑުމަޑުން ޔައިޝްއާ ދިމާލަށް އަތް އުފުލާލީމެވެ،\nޔައިޝް ކީއްކުރީ؟ދޮންތަބެ އަހާލިއެވެ.ވާނުވާނޭގޭ ހާލުގައެވެ.\nއަހރެން ފެންވަރައިން ނުކުއް ގަޑީގް ޔައިޝް މިތާހުރީމާ…. އަހަރެން ވީގޮތް ކިޔާ ދިނީމެވެ.ދޮންތަމެން ޕިސް ތަޅާލިއެވެ.މީ އަބަދުވެސް އަހަރެންގެ ހާލެވެ.ކުޑާކަމެއް ނުވަނީސް އަހަރެން ހަޅޭއްލަވައިގަންނާނީ ދެން ތިބޭ މީނުން ފިއްކަޑައިގެން ވެއްޓޭހާ ބާރަށެވެ.ް\nސާބަސް ދަރިޔާ…ކައްކަން އުޅެފަ ހަޅޭއްލަވާ އަޑަށޭ މިއައީ ތެޅެމުން ފޮޅެމުން…ޝަހާދަތް ހަމަ.. މިހާރު ފިޔައިގަނޑު ނާއަދާ ކަމެއްވެސް ނޭނގެ..ހުދަގަނޑު… މިހެންބުނެ ދޮންތަ ހިގައިގަތެވެ.\nސޮރި ހުދާ… އަސްލު ދޮންބެ ބުނެގެން މިއައީ..ހުދާ ލަސްވާތީވެ..އެންޑް އޯލްސޯ ސޮރި ބަލައިގެން ހުރެވުނީމަ….ރީތިކަމުން ބެލުނީއޭ…ޔައިޝްއެއްލޯ ނަރާލަމުން ބުނެލިއެވެ.އަހަރެންގެ ކޯތާފައް ރަތްވެގެން ދިޔައެވެ.މުޅި ހަށިގަނޑުގަ ހުރި ހުރިހާ ލެޔެއް މޫނައް އައިކަހަލައެވެ.\nއަހަމްމް..އަހަމްމް..އެސްކިއުޒް ގައިޒް،،އައިއޭމް ހިޔާ…ސޮ ނޯރޮމޭންސް އެން ޔައިޝް ނޯ ފޮލާޓިން އޮން ހުދާއްކޮ..ޝިއިޒް ސޮޓިލް ޔަންގެ އެން ސްކޫލުގަ ކިޔަވަނީ..އެކަމަކު މިބުނީ ޔައިޝްވެސް ބޮޑު ވާހަކައެއްނޫނޭ..ޔޫއާ އޯލްސޯ ލާނިން..އަނެއްކޮޅުންމީ 10 ގެ އަހަރު ސޯ ފޯކަސް އޮން ސޮޓަޑީސް..އޯކް..މިއޭޖްގަ ތިކަހަކަ ކަންކަމުގައި އޅެން ވެއްޖިޔަމުން އަންނަނީ ނުކިޔެވޭތަން…ސޯ ކީޕް ޔުއަގައިސް ހެޑް ސްޓަރައިޓް ލިލް ކޮކްސް….\nދޮންތަބޭ..ހުދާއްކޮއެއް ނޫޅެމޭ މިއިންދަ ފެންނަ ހަސަން ތަކުރާ ރައްޓެހިވަކައް…ޔޫނޯ އައިޙޭވް ސޯ މެނީޓު ޑޫ..ބިޓެއް ނެގިޔަސް ނަގާނީ 10 ނުމުނީމަ އެހާ ތަނައް މަޑުކުރާ ކުއްޖެއް ވިއްޔާމުން މަޑުކުރަންވީ ދާން ބޭނުން ކުއެޖެއްވިއްޔާމުން ދާންވީ..އެހެން ނުނަސް އިގެއެއްނު ދޮންތަ އާއި ދޮންތަބެ ނުލާ އަހަރެން އެވަރު ބޮޑު ޑީސިޝަންސް ނުނަޣާނެކަން..އާފްޓާ އޯލް ޔޫގައިޒް އާ މައި އެވެރީ ތިން….\nއޯކޭ..އޯކޭ…އައި ޓޮރަސްޓުޔޫ މައި ކޮއްކި..އަނެއްކާ ދޮންތަބެގެ ލޮލުގަ އަދުން އަޅުވަނީތަ..ހުންނނ\nދެން އަހަންނޯ…އަހަންނަށް ޓޮރަސްޓޮ ނުކުރަނީތަ………..\nއުޙޫން..ނޫނެކޭ…ދެކުދިންނަށްވެސް ކުރަމޭ … ދެން ނުތޮލި ހިނގާ ބަދިގެޔަށް..ހުދާއްކޮ އާދެ ރެޑިވެގެން … ނޫނީ އަނެއްކާވެސް ޔައިޝް ފޮނުވަން ޖެހިދާނެ.. ދޮންތަބެ ލާނެތް ފާޑަކަށް މިހެން ބުނެ ދިޔައެވެ.އަހަރެންވެސް ދޮރު ތަޅު ލުމަށްފަހު ހެޔާ ޑޮރަޔާއިން ބޮ ހިއްކާލީމެވެ.އަދި ބޮލުގައި ފުނާއަޅާ ހުޅިޔެއްޖަހާލީމެވެ.އަދި ކަބަޑުން އަތް ކުރު ޖާޒީއަކާއި ޖިންސެއް ނެގުނައްފަހު ލީމެވެ.އެއީ އާންމުކޮށް އަހަރެން ގޭތެރޭގައި ލައި އުޅެ އެއްޗެއްސެވެ.އަނެންހެން މީހުން އަންނަގެޔަކަށް ނުވުމާވެސް އެކުގައެވެ.ހެދުންލުމަށް ފަހު ގަޔަށް ސެންޓު ބުރުވައިގެން ބޭރައް ނުކުތީމެވެ.ޔައިޝްއަށް ފެނުނަސް ހެޔޮ ކަމަށެވެ.އެހެން ނުނަސް މިހާރި ޔައިޝްއަށް ވަނީ އަހަރެން މިޔަށް ވުރެން ބޮޑު ހާލެއްގައި ހުއްޓާ ފެނިފައެވެ.އަހަރެން ބަދިގެޔަށް ވަން އިރު ދޮންތަޔާއި ދޮންތަބެޔާއި ޔައިޝް މޭޒުމައްޗައް ތަށިތައް ނެގުމުގައި އުޅުނެވެ.އަހަރެން ވަނުމާއެކު ތިންމީހުން އަހަންނަދިމާލައް ބަލައިލިއެވެ.ދުވަހަކުވެސް ނުފެންނަ އެއްޗެއް ފެނިގެން ބަލާ ބީދައިންނެވެ.\nކޯއްޗެއްތަ ބަލަނީ ކަޅިޖަހާ ނުލާތިބެ….\nހުދާއްކޮއަށް މިބަލަނީ..އެހެންޏާ މީހަކު ގޭގަ އުޅެނަމަ ބުރުގާނާޅާ ކޮޓަރިން ނުނުކުންނަ ކުއްޖާ މިޔަދު ޔައިޝް ހުއްޓާ އަތް ކުރު އެއްޗެއް ލައިގެން ނުކުތީމަ މިބަލަނީ …. ގައިމު ދެންމެވެސް ހީވީ ގެ ބޮލަށް ވައްޓަފާނެހެން އެކަމް ބަލަ މިހާރު… ދޮންތަ ހައިރާން ވެފައި އަހަންނާ ދިމާލައް ބުންޏެވެ.\nސޯ..ވަޓަސްދި ބިގްޑީލް…މިޔައްވުރެން ބޮޑު ހާލެއްގަ ހުއްޓާވެސް ފެނިއްޖެއެއްނު ސޯ ނެތެއްނު މައްސަލައެއް އހެެން ނުންސް..ދޮންތަ ޔޫ ނޯ ރައިޓް..ދިސް އިޒް މީ..އަހަރެން ބުނެލީމެވެ.\nއޯކޭ..އަހަރެމެންނަށް ހަމަ އޯކޭ… ހުދާއްކޮ ބޭނުން ގޮތެއް..އޭ ޔައިޝް ހުދާއްކޮއަށްގެއްލިފަ ނުހުންނައްޗޭ އެހެން ނޫނީއްޔާ ދެން ފެނާނީ ލޯކޮނެފަ އޮންނަތަން…ދޮންތަބެ މިހެން ބުނުމުން އެންމެން ހޭން ފެށިޔެވެ.\nހުމް ހިގާ ކާން މިހާރު ބަޑުން އެއޮތް އަޑުގޮވަނީ.. ޔައިޝް ބުނެލިއެވެ.\nއެހެން ނުވާނީ މާކުންބެ ވިއްޔާމުން..އަހަރެން ޔައިޝް އާ ދިމާ ކޮއްލީމެވެ.\nއެހެނުން ވާނީ އިއްޔެން ސުރެން…ޔައިޝްމިހާހިސާބައް ބުނެފައިހހުއްޓާލިއެވެ.އެނަމެންގެ މޫނުމަތިވަގުތު މިލާ މޯޅީ ވިއެވެ. ކިތަންމެ ހިތާމަވެރި ވަގުތެއްނަމަވެސް ކެއްތެރިކަމާއެކު ކުރިޔައް ދާންޖެހޭނެއެވެ. އެހިތާމައިގައި އުޅެގެނަ ވާނެ ކަމެއް ނޮންނާނެއެވެ.އެހެންކަމުން އެނަމެންވެސް ހިއްވަރާއެކު ހިނިތުންވެލިއެވެ.އަދި ކެއުމައިގެން ކުރިޔައްދިޔައީމެވެ.އެއައްފަހު ސިޓިންރޫމްގައި އުފާވެރިވަގުތުކޮޅެއް ވޭތުކުރުމައްފަހު އެންމެނެވެސް އެމީހެއްގެ ކޮޓަރިޔައް ވަނެވެ.ޔައިޝްވެސް ގޭގެ ގެސްޓުރޫމް އަށް ދިޔައެވެ.ދޮންތަމެން ބުނުނިގޮތުންނަމަ ޔައިޝް އެއައީ މިއްޑް ޓާމް ބްރޭކް ކަމުން ޗުއްޓީއަށެވެ.\nޖެހިގެން އައިދުވަހު ހެދުނު އަހަންނަށް ހޭލެވުނީ ދޮރުގައި ޓާކިތަޅާ އަޑަށެވެ.ދޮންތަކަމަށް ހީކޮށް ގޮސް ދޮރު ތަންމިނަށް ހުޅުވާލީމެވެ.\nޔޫ…އެގެއިން…ދޮރު ހުޅިވި ވަރައް ވުރެން އަވަހައް ދޮރު ލައްޕާލީމެވެ.ވަރެއްގެ މީޙާގަނޑެއްތާއެވެ.ފުރަތަމަ ބުރުގާނާޅާ ހުއްޓާ ފެނިއްޖެވެ.ދެވަނަ ފަހަރަށް އަތްކުރު އެއްޗެއް ލައިގެން ހުއްޓާ ފެނިއްޖެއެވެ.ނުވީތާކައް ފެންވަރައިގެން ނުކުމެ ތުވާލި އަދެގެން ހުއްޓާވެސް ފެނިއްޖެއެވެ.މިހާރު އެންމެ ފަހަކައް އަހަރެން ނައިޓިގައި ހުއްޓާވެސް ފެނުނީއެވެ.ވަރެއްގެ މީހެއްތާއެވެ.އަންހެން ކުއްޖަކައްވީތީ ބައެއްފަހަރު ރުޅިވެސް އާދެއެވެ. މިކަހަލަ ލަޑުތައް ލިބޭތީއެވެ.ކިތަންމެ ރުޅިއައެއްކަމަކު ފިރިހެނަކައް ބަދަލުނުވެވޭނެތާއެވެ.އަނެއްކާވެސް މަޑުމަޑުން ދޮރު ހުޅުވާލީމެވެ.ހަމައެކަނި މޫނޫފެންނަވަރަށެވެ.\nއަނެއް ދޮންތަބުނި ހުދަކައިރީ ބުނަށޭ ތެދުވެގެން އަނާށޯ ބަދިގެޔަށް…އެންމެން އެއްކޮށް ކައްކަށޭ މިއުޅެނީ………\nއޯކޭ މިދަނީ ފެންވަރައިގެން 15 މިނިޓު…އަހަރެން މިހެން ބުނެ ދޮރުޖެހުމައްފަހު ފެންވަރަން ދިޔައީމެވެ.ފެންވަރައިގެން ރީތިވެގެން އަހަރެން ބަދިގެޔައް ދިޔައިމެވެ.އޭރު އެންމެންވެގެން ކައްކަން އުޅުނެވެ.ދޮންތަ ރޮށި ދަމަން ހުރި އިރު ދޮންތަބެ ހުރީ ރޮށި ފިހާށެވެ.އެއީ އަބަދުވެސް އަދައެވެ. ޔައިޝް ހުރީ ފިޔާ ސާފުކުރަންށެވެ.\nހޭ ގައިޒް..ކޯއްޗެއްހަދަން ތިއުޅެނީ……ހުދައްކޮ ކޮންކަމެއް ކުރަންވީ…\nމި އުޅެނީ ރޮއްޓާ މަސްހުނި ހަދަން ބްރެކް ފާސްޓައް…ހުދާއްކޮ ޔައިޝް ފިޔާސާފު ކުރީމަ އެތުނިކޮށް ކޮށާލާ އިނގޭ…ދޮންތަ މިހެން ބުނުމުން އަހަރެން ވަޅިއެއްނަގައިގެން ޔައިޝް ކައިރިޔަށް ގޮސް ސާފު ކޮއްފައި ތިބި ފިޔާތައް ކޮށާލީމެވެ.އަހަރެން ފިޔާ ކޮށާނިމުމުން އިރު ދޮންތަމެން ރޮށި ފިހެ މިނިއްޖެއެވެ.ދޮންތައައިސް އަހަރެން އަތުން ތަށި ނަގައިގެން މަސްހުނި މޮޑެލިއެވެ.އަދި އެންމެން އެއްކޮށް ކައިގެން ދިޔައީ ސިޓިން ރޫމްއަށެވެ.\nހިގާބަ ކޮންމިވެސް ކަމެއްކުރަން.މިހެން ތިބެންޏަމުން ކުރިޔޭގެ ހިޔާލުތައް އާލާވާނީ ދޯ ހަމީ…\nއާ..ހިގާބަ ފިލްމެއް އަޅުވާލަން…ދޯ…ކޮން ފިލްމެއް އަލުވާނީ ނެތޭ ނުބަލާ އޮތް ފިލްމެއްވެސް ހުރިހައެއްޗެއްބަލއިފީމޭ….\nތިކަމާ ހާސް ނުވޭ އަހަރެން އަތުގައެބައޮތް ބާގީ 3… މިފަހުންނުކުތެއްނު..ޓާއިގާގެ ފިލްމެއް… ޔައިޝް މިހެން ބުނެ ކޮޓާރިޔައްވަދެ ޕެންއެއްހިފައިގެން އައިސް ޓީވީއަށް ޖެހުމައްފަހު ފިލްމު އަޅުވާލިއެވެ.އެންމެން އެއްކޮށް ފިލްމު ބަލަމުން މަޖާ ބައިތަކައް ހެމުން ދިޔައީމެވެ.އަދި ހިތާމަވެރި ބައިތަކުގައި ނުރުއެއްކަމަކު ފުރިހަމަޔައް އެހިތާމަ ތަކުގައި ބައިވެރި ވީމައެވެ.ފިލްމްގެ މެދަހަމަޔައް ދިޔަތާނާ މުޅި ސިޓިން ރޫމްގައި މީޙަކު ގިސްލަގިސްލާފައި ރޯއަޑު އިވެން ފެށިއެވެ.\nNice..U r doing very well aayooo..best of luck 😘😘😘..lysm❤❤\naayoo(lil na jaemin)\nKeep supporting like this…lyt..❤❤❤❤❤\nNice..kon irakun next part?🖤\nThanks…. insha allah balaanan varah avahah up kureveytho…\nchubbs..varah loabi mi story aa..🥰🥰..it’s getting more interesting part after part..😯😯…so proud if uu..🤗🤗🤗..good luck..😘😘😘..ask if u need any help..❤\nThank you sissy….keep supporting i will do my best … just be with me always…😙😙😙😙😙😙❤❤❤\nVarah reethi ❤ maasha Allah 💞💞\nWaiting for the next part 💞💞💞\nTHANKS LIVY… MIREY UP KURAN MIULHENY..\nVarah sali ingey when next keep it up❤❤❤❤❤❤❤\nTHANKS RIL….TONIGHT NEXT PART UP KOHDHEYNAN\nvaahaka salhi….ekameee knkahala anhenkuhjeh…hileyfirihenun kurimahchah auranivaanukoh dhiumaky rangalh kamehnoon.and yaish is no mahram for hudhaa..n eyna ge dhahthamn vs ehvs ehchekey nubuney thrr ekamaa….n ihlaastherikamaa eku aura nivaakohfi kmme meehakge ladhvethikameh hunnaane…mistake akn fenuneee massalaehnoon..ekam dhevana faharah auraige bod baeh nivaanukoh gasthuga hiley firihenun kurimahcah nikunnaakahnuvaane…kihineh vaan ulhey vaahakaehbaaey hithah araa…mithankolh alhugand keeirah vv alhaign…vedhaane dhw adhi ehaabodah rangalhgoih hudhaa ah nuvisnenykamah…ummedh kuran fhn hudhaa rangalh vaane kamah…😊😊n yaish ais ulheny keehkurankameh adis nubuney….ethankolh rangalh kollanikn rangalh vaane….😊😊😊😊v interesting ingey vaahaka\nTHANKS ADVISE4THE ADVISE…INSHA ALLAH IRAADHA KUREH VIHYAAMUN ETHANKOLHU RANGALHU KOHLAANAN…YAISH CAME4A HOLIDAY INAANE4THABAIGA BUNEFA I HOPE SO\nLove this story teddy ..so proud to be your cus❤….lysm teddy 😍😍😘😘\nCuriously waiting4the next part cutie pie ❤❤\nThanks fai… lyt..😘😘❤\nI love this part too when is next part.❤❤❤❤❤❤❤❤😊😊😊❤❤❤❤❤❤\nTHANKS AGAIN RIL\nMashaa allah aayoo… ur the best…😚😚😚😚….lysm…❤❤❤…\nHmm… lil na jaemin nujehiyas ingeyey jaemin ge biggest fan kan….😉\nThanks WONDER GIRL..adhi women akaha nuve eh nun dho…lyt…\nHehe.. But i am elder than u\nBut ur not 18 till soagirl…\nWhen next part hadhaan nethuny dhenega ahan\nAnd its not dhenega its dhenmega… 😜\nAakko kobaatha david gandu 4th part ga com kohfa habarehves nuvey….\nNeygeny kaneyge up kurikan….\nEkam balaane kanneyge aakko ge story up kurithi..\nLol… Y mege story david aky nulaahiku story liyaakuhjeh so hurihaa enmengeves kiyaane eh noontha alhe..\nAnd aakko nukiyaba its aayoo….\nAakko kiyaany ehen thanthaa ga…. Mihaaru thihenkyma readers ahves aayoo ge nan olhidhaan… Ok wonder sis\nWow koksy.. Varah salhikoh midhany…\nAnd sorry fahun comm kurevuny ma alsu kuda kameh dhimaavegen\nWONDER GIRLGANDU I AM HERE YAGEENEH NUN KOKKI GE VAAHAKA AHAREN KIYAANEKAN… AFTER ALL MY KOKKI EY MEE\nthanks brother…its ok….\nAley aayoo dear kobaa tha next part\nVarah kiyaa Hivefa ey meenee\nPls next part avaha up kohladee ba😭😭😭❤❤😊😊\nThanks ril…next part 13th ga up kohdheynan insha allah… its almost completed writting that part but re-checking.☺\nMaasha allah… Getting more interesting 😏\nBest of luck… Keep writing…. Lysm bestu 😘❤\nMaasha Allah var reethi 💖\nތީ ހާދަ ލޯބި ލޯތްބެކޭ ، ބީވެއްޖެޔޭ އަތުން މަގޭ… ( 1ވަނަބައި )\nލޯބި February 19, 2014\nހިތާމަ އެހެނިހެން ލޯބި February 8, 2019\nނޭދެމޭ ވަކިވުމެއް… ހާދަހާ ލޯބިވޭ 65\nލޯބި November 28, 2013\nެަްއައިރާ…( 11 ވަނަބައި)\nލޯބި June 2, 2019\nބުނާށޭ ލޯބި ނުވަނީހޭ….2


COVID-19 aa gulhigen Allied ge hidhumaiythah online koffi - vNews.mv\nކޮވިޑް-19 އާ ގުޅިގެން އެލައިޑްގެ ހިދުމަތްތައް އޮންލައިންކޮށްފި\nޠާހިރާ އަޒްހާރު 19 March 2020, 19:12\nކޮވިޑް-19 ފެތުރުން ކޮންޓްރޯލްކުރުމަށް ކުރާ މަސައްކަތެއްގެ ގޮތުން އެލައިޑް އިންޝުއަރެންސް ކުންފުނީގެ ޚިދުމަތްތައް އޮންލައިންކޮށް ދޭން އެ ކުންފުނިން ނިންމައިފިއެވެ.\nއެލައިޑް އިންޝުއަރަންސުން ނެރެފައިވާ ބަޔާނެއްގައި ވަނީ މިދުވަސްވަރު ދުނިޔޭގައި ހަލުވިކަމާއިއެކު ފެތުރެމުންދާ ކޮވިޑް-19ގެ ޕޮޒިޓިވް ކޭސްތަކެއް ރާއްޖެއިންވެސް ފެނުމުގެ ސަބަބުން އެކުންފުނީގެ މުވައްޒަފުންނާއި ޚިދުމަތް ހޯދާ އެންމެހާ ފަރާތްތަކުގެ ރައްކާތެރިކަމަށްޓަކައި 18 މާޗް ވީ ބުދަ ދުވަހުން ފެށިގެން އެ ކުންފުނީގެ ހިދުމަތްދޭ ގޮތްތަކަށް ބަދަލު ގެނެސްފައިވާ ކަމަށެވެ. އަދި އެލައިޑްގެ އިސްލާމިކް ވިންޑޯ އަޔާދީ ތަކަފުލްގެ ޚިދުމަތްތަކަށްވެސް ބަދަލުތައް ގެނެސްފައިވާ ކަމަށެވެ.\nއެގޮތުން އެލައިޑް އިންޝުއަރަންސުން ވަނީ ބިދޭސީންގެ އިންޝުއަރެންސް އޮންލައިންކޮށް ލިބޭނެ އިންތިޒާމް ހަމަޖައްސާފައެވެ.\nއެލައިޑުން ބުނީ ބިދޭސީންގެ އިންޝުއަރަންސް ނެގުމަށް އެލައިޑްގެ އޮންލައިން ޕޯރޓަލް myallied.mv އަށް ލޮގިން ވުމުން މި ހިދުމަތް ލިބޭނެކަމަށެވެ.\nއަދި މިހާރުވެސް ކުންފުނީގެ މޮބައިލް އެޕް އަދި އިންޝުއަރަންސް ޕޯރޓަލް މެދުވެރިކޮށް މޮޓޯ އިންޝުއަރަންސް، ޓްރެވެލް އިންޝުއަރަންސް، ކާރގޯ އިންޝުއަރަންސް އަދި ހޯމް ކޮންޓެންޓް ތަކަފުލްގެ ޚިދުމަތް ލިބޭނެކަމަށް އެލައިޑުން ބުނެއެވެ.\nމީގެއިތުރުން އޮންލައިންކޮށް ނުލިބޭ އިންޝުއަރަންސް ޕޮލިސީތައް އީމެއިލް މެދުވެރިކޮށް ލިބޭނެ އިންތިޒާމް ހަމަޖައްސާފައިވާކަމަށް އެލައިޑުން ބުނެފައިވެއެވެ. އެގޮތުން [email protected]; [email protected] އަށް އީމެއިލް ކުރެއްވުމުން ޕޮލިސީ ނެގުމުގެ ހުރިހާ އިންތިޒާމެއް ހަމަޖައްސައިދެވޭނެކަމަށް އެލައިޑުން ބުނެއެވެ.\nއަދި އެލައިޑުން ފޯރުވައިދޭ ހިދުމަތްތަކާ ބެހޭ މައުލޫމާތު ކުންފުނީގެ ހިލޭ ގުޅޭ ނަންބަރު 1600 ލިބޭނެ ކަމަށްވެސް އެލައިޑުގެ ބަޔަނުގައިވެއެވެ.\nމީގެއިތުރުން އެލައިޑުން ވަނީ މިދުވަސްވަރާ ދިމާކޮށް އޮންލައިންކޮށް އަދި އީމެއިލް މެދުވެރިކޮށް އިންޝުއަރެންސް ފައިސާ ހޯދުމަށް ހުށަހެޅުމުގެ އިންތިޒާމްވެސް ހަމަޖެއްސާފައެވެ. އެގޮތުން ހެލްތު އިންޝުއަރަންސް ކަސްޓަމަރުންނަށް މިހާރުވެސް އޮންލައިންކޮށް އެލައިޑްގެ މޮބައިލް އެޕް އަދި އިންޝުއަރަންސް ޕޯރޓަލް myallied.mv މެދުވެރިކޮށް ކްލެއިމް ހުށައެޅުމުގެ އިންތިޒާމް ހަމަޖައްސާފައިވެއެވެ.\nބޭންކް އެކައުންޓް ޓްރާންސްފަރ މެދުވެރިކޮށް ބިލްތަކަށް ފައިސާ ދޫކުރުމާއި ފައިސާ ބަލައިގަތުމުގެ އިންތިޒާމްވެސް އެލައިޑުން މިހާރު މިވަނީ ތައާރަފްކޮށްފައެވެ. މި ހާލާތުގައި ބިލްތަކަށް ފައިސާ ދޫކުރުމަށް އެންމެ ރައްކާތެރިގޮތަކީ އެކައުންޓް ޓްރާންސްފަރ މެދުވެރިކޮށް ކަސްޓަމަރުންގެ އެކައުންޓަށް ފައިސާ ޖަމާކުރުން ކަމުގައި ދެކޭކަމަށް އެލައިޑުން ބުނެއެވެ.\nމިގޮތުން ކްލެއިމް އަދި މިނޫންވެސް އިތުރު ބިލްތަކަށް އެލައިޑުން ފައިސާ ދެއްކުމާއި ފައިސާ ބަލައިގަތުމަށް ހަމަޖެހިފައިވަނީ އެކައުންޓްތަކަށް ފައިސާ ޖަމާކޮށްގެން ކަމަށް އެލައިޑުން ބުނެފައިވެއެވެ.\nއެލައިޑް އިންޝުއަރެންސް ވިޔަފާރި ކޮރޯނާވައިރަސް


News - K. Atoll Information Officer ah Mauloomath dhinumuge bahdhalu vumeh baavaifi.\nކ. އަތޮޅު އިންފޮމޭޝަން އޮފިސަރުނަށް މަޢުލޫމާތު ދިނުމުގެ ބައްދަލުވުމެއް ބާއްވައިފި\n16 އޯގަސްޓު 2015\nއިންފޮމޭޝަން ކޮމިޝަނަރުގެ އޮފީހުން އިންތިޒާމްކޮށްގެން މަޢުލޫމާތު ހޯދައި ލިބިގަތުމުގެ ޙައްޤުގެ ޤާނޫނަށް އަހުލުވެރިކުރުމަށްޓަކައި ކ. އަތޮޅުގެ ރަށްރަށުގެ އިންފޮމޭޝަން އޮފިސަރުންނާއި މާލޭގެ ބައެއް އިދާރާތަކުގެ އިންފޮމޭޝަން އޮފިސަރުންނަށް، މިއަދު އެއްދުވަހުގެ މަސައްކަތު ބައްދަލުވުމެއް ފަށައިފިއެވެ.\nކ. އަތޮޅުގެ ރަށްރަށުގެ އިންފޮމޭޝަން އޮފިސަރުންނާއި މާލޭގެ ބައެއް އިދާރާތަކުގެ އިންފޮމޭޝަން އޮފިސަރުންނަށް އަމާޒުކޮށްގެން ބޭއްވޭ މިބައްދަލުވުމުގައި 23 މުވައްޒަފުން ބައިވެރިވެއެވެ. މިބައްދަލުވުން ޝަރަފުވެރިކޮށްދެއްވީ އިންފޮމޭޝަން ކޮމިޝަނަރު އަލްފާޟިލް ޢަބްދުލްޢަޒީޒު ޖަމާލު އަބޫބަކުރެވެ.\nމި ބައްދަލުވުން އިފްތިތާހް ކުރުމަށް ބޭއްވި ބައްދަލުވުމުގައި ވާހަކަފުޅު ދައްކަވަމުން، ޓެކްނޮލަޖީގެ މިޒަމާނުގައި މަޢުލޫމާތު ހާމަކުރުން މީހުންނަށް ދަތި ކަމަކަށް ވެފައިވާކަމަށާއި މަޢުލޫމާތު ހާމަކުރުމުގެ ދަށުގެ މިންގަނޑާއި، މަތީ މިންގަނޑު މިހާރު ވާނީ ހާމަކުރެވިފައިކަމަށް ކޮމިޝަނަރު ވިދާޅުވިއެވެ. އަދި މިބައްދަލުވުމުން ލިބޭ މަޢުލޫމާތުގެ އަލީގައި ވެރިންނާއި މަޝްވަރާކޮށް، ވެބްސައިޓްތައް އަޕްޑޭޓް ކުރެއްވުމުގެ މަސައްކަތް ކުރިޔަށް ގެންގޮސް ދެއްވުމަށް އެދިވަޑައިގަތެވެ. އަދި ދުވަހުން ދުވަހަށް މަޢުލޫމާތު ފޯރުކޮށް ދެމުން ދާނަމަ، މަޢުލޫމާތު ނުލިބިގެން ރައްޔިތުން ކުރާ ޝަކުވާ މަދުވާނެކަމަށް ވެސް ވިދާޅުވިއެވެ.\nމިބައްދަލުވުމުގައި މަޢުލޫމާތު ދެއްވަނީ އިންފޮމޭޝަން ކޮމިޝަނަރުގެ އޮފީހުގެ މުވައްޒަފުންނެވެ. މިއީ ރާއްޖޭގެ އަތޮޅުތަކަށް ޚާއްޞަކޮށްގެން ބާއްވާ ސިލްސިލާ ބައްދަލުވުންތަކުގެ ތެރެއިން9ވަނަ ބައްދަލުވުމެވެ.


ފުވައްމުލަކު ބަހުން ވާހަކަ ދެއްކި ގޮތް ނޭގުނު މީހުން ކޮބައި ބާ؟Mikal News\nކަނޑުވިކަމަށް ބުނާ މީހުން - އަދި ސަލާމަތްކުރި ބައެއް މީހުން: ސަލާމަތްކުރި ދޯނި މީހުން ނަގާފައިވާ ފޮޓޯ އެއް\nފުވައްމުލަކު ބަހުން ވާހަކަ ދެއްކި ގޮތް ނޭގުނު މީހުން ކޮބައި ބާ؟\n8 ސެޕްޓެމްބަރ 2015, 21:14 |\nމީގެ ދުވަސް ކޮޅެއް ކުރިން (ޖޫން 27، 2015 ގައި) ކަނޑުވެފައިވާ “ފުވައްމުލަކު ބަހުން ވާހަކަ ދައްކާ” ބަޔަކު ކ.ދުވާފަރު މަސް ދޯންޏަކުން ސަލާމަތްކުރީ މާލެއަތޮޅު އޮތް މަސްކަނދެއް ކައިރިންނެވެ. ހައިރާން ކުރުވަނިވި ގޮތަކަށް ސަލާމަތްވި އެމީހުންގެ ގްރޫޕުގައި6މީހުން ހިމެނޭ ކަމަށް ވެއެވެ. ކަނޑުވި މީހުންގެ ފަރާތުން އެއީ ކޮންބައެއްކަން އެއްވެސް ފަރާތަކަށް ހާމަކޮށްފައެއް ނުވެއެވެ. ޚުދު އެމީހުން ސަލާމަތްކުރި މަސްދޯނީގެ މީހުންނަށް ވެސް އެއީ ކޮން ބައެއްކަން ނޭގެއެވެ. ނޭގުނު ކަމުގައިވިޔަސް ކަނޑުވެފައިވާ ބަޔަކަށް ވާތީ ސަލާމަތް ކުރީއެވެ.\nއެމީހުން ސަލާމްތަކުރި ދޯނީގެ ފަޅުވެރިން ބުނިގޮތުގައި ކަނޑުވެފައިވާ އެ ހަ މީހުން ދޯންޏަށް ނަގައި ކޯސްޓްގާޑަށް ގުޅަން އުޅުމުން އެކަމަށް އެމީހުން ބޭނުން ނުވިކަމަށް ސަލާމަތްކުރި ދޯނީގެ މީހުން މީޑިއާއަށް މައުލޫމާތު ދީފައި ވެއެވެ. އެހެންވެ ސަލާމަތީ ފަރާތްތަކަށް ނާންގާ ކަމަށެވެ. އެޚަބަރު މީޑިއާއަށް އެނގި ދޯނި ބަދަނރު ކުރި ވަގުތު ކޮންމެވެސް ވަރަކަށް މީޑިއާ އެތަނަށް ދިޔައެވެ. ނަމަވެސް ދޯނި މާލެ އައިސް ތޮށިގަނޑުގައި ޖެހުމާއިއެކު “އެމީހުން” ފައިބައިގެން ދިޔައިރު މީޑިއާއަށް މީހުން ވެސް ތިބީ ކަނޑުވި މީހުންނަކީ ކޮބައިކަން ނޭގިފައެވެ. އެއިގެ ތެރެއިން އެކަކު އެއްދުވަސް ފަހުން ދޯނި ފަޅުވެރިއަކަށް މާލޭ މާރުކޭޓް ސަރަހައްދުން ފެނުނު ނަމަވެސް އަނގައިން ވެސް ނުބުނެ “ނޭގޭ ކަމަށް ހަދައި” ދިޔައީކަމަށް ފެނުނު މީހާ މީޑިއާއަށް މައުލޫމާާތު ދީފައި ވެއެވެ.\nދޯނި މީހުން މައުލޫމާތު ދިންގޮތުގައި “އެމީހުން” (ހާލުގައި ޖެހުނު މީހުން) ބުނި ގޮތުން އެމީހުން ދަތުރުކުރި ލޯނޗު ގަދައިގައި ޖެހި ދެފަޅި ވެ އެމީހުން ކަނޑުވީ އެވެ. އެކަމަކު އެކަމުގެ މައުލުމާތު އެނގޭ އިތުރު އެއްވެސް ފަރާތެއް ނެތެވެ. ސަލާމަތީ ފަރާތްތަކަށް ލޯޗެއް ފަޅައިގެންގޮސް ބަޔަކު ކަނޑުވި ކަމަށް ނުވަތަ ގެއްލިގެން ވެސް ރިޕޯޓް ކޮށްފައެއް ނުވެއެވެ. އަދި މީޑިއާގައި ވެސް އެވާހަކަ ދެކެވިފައެއް ނުވެއެވެ.\nނަމަވެސް ސަލާމަތް ކުރެވުނު މީހުން ތިބީ ލޯނޗު، ދޯނިފަހަރުގެ ގޮނޑިތަކުގެ ސީޓުގެ ގޮތުގައި ބޭނުންކުރާ ވައްތަރުގެ ސަތަރި ޖަހާފައިވާ އިސްޕަންޖުގައި ގަނޑުތަކުގައެވެ. އަދި އެއިގެ ފޮޓޯތަކެއް ވެސް ސަލާމަތްކުރި މީހުން ނެގިއެވެ. އެއިގެ ތެރެއިން އެކަކު ހުރީ މަސްކަނދަށް އަރައެވެ. ދެމީހަކު ބޮއެއްގައި އެލިގެންތިއްބާ ސަލާމަތްކުރިއެވެ. އަދި އެއިގެތެރެއިން ބައެއް މީހުންގެ ޙާލު ރަނގަޅު ނުވުމުން ދޯނީގެ ގެގަޑުގެ ތެރޭގައިވާ އެނދުތަކުގައި ބާއްވައިގެން ކޮންމެވެސް ވަރަކަށް ފަރުވާ ވެސް ދީފައި ވެއެވެ. އެމީހުން ސަލާމަތްކުރީ އެދުވަހުގެ އިރު އޮއްސުނު ވަގުތުގައި ކަމަށް ދޯނީގެ މީހުން ބުންޏެވެ. “އެމީހުންގެ ވާހަކަތަކުގައި ސިއްރުކަމެއް ހުރިކަން ފާހަނގަ ކުރެވޭ ކަމަށް ދޯނީގެ މީހުން ބުންޏެވެ. (ނުނިމޭ)


Ras Online - ގުނަވަން ބަދަލު ކުރިއިރު ލެއްވުނީ ކޮވިޑު ޖެހިފައިވާ މީހެއްގެ ފުއްޕާމޭ\nގުނަވަން ބަދަލު ކުރިއިރު ލެއްވުނީ ކޮވިޑު ޖެހިފައިވާ މީހެއްގެ ފުއްޕާމޭ\nމާޝާ މިދުހަތު 22 ފެބްރުއަރީ 2021\nއެމެރިކާގެ މިޝިގަން ސްޓޭޓްގައި ގުނަވަން ބަދަލު ކުރި އަންހެނަކަށް ކޮވިޑު ޖެހިފައިވާ މީހެއްގެ ފުއްޕާމޭ ލެއްވިގެން ކޮވިޑަށް ޕޮޒިޓިވްވެގެން މަރުވެއްޖެއެވެ.\nގުނަވަން ބަދަލު ކުރަން ކުރެވުނު އޮޕަރޭޝަން ކާމިޔާބުވިނަމަވެސް، ކޮރޯނާވައިރަހުގެ އަސަރުކޮށްފައިވާ ފުއްޕާމޭ ލިބުނު މީހާ ވަނީ ކޮވިޑަށް ޕޮޒިޓިވްވެ މިބަލީގައި ހާލުދެރަވެގެން މަރުވެފައެވެ. މިކަމާ ބެހޭގޮތުން ޑޮކްޓަރުން ބުނަނީ އޮޕަރޭޝަން ކުރުމުގެ ކުރިން ދެމީހުންވެސް ކޮވިޑަށް ޓެސްޓު ކުރެވުނު ކަމަށާއި އޮޕަރޭޝަން ކުރިއަށްގެންދެވުނީ ދެމީހުންވެސް ކޮވިޑަށް ނެގަޓިވްވެފައިވުމުންކަމަށެވެ.\nމިއޮޕަރޭޝަނުގައި ބޭނުން ކުރެވުނު ޑޮނޭޓް ކޮށްފައިވާ ފުއްޕާމޭގެ ޒަރިއްޔާއިން އޮޕަރޭޝަން ކުރުމުގައި ބައިވެރިވި ޑޮކްޓަރުންނަށްވެސް ކޮރޯނާވައިރަހުގެ އަސަރުކޮށް ކޮވިޑަށް ޕޮޒިޓިވްވި ކަމަށްވެއެވެ. މިއީ އެމެރިކާގައި ގުނަވަނެއް ބަދަލު ކުރި މީހަކަަށް ކޮވިޑް ޖެހުނު ފުރަތަމަ ފަހަރު ކަމަށްވެސް ޔުނިވަރސިޓީ އޮފް މިޗިގަން މެޑިކަލް ސްކޫލުން ހާމަކޮށްފައިވެއެވެ.\nމިދިޔަ އަހަރުގެ ތެރޭގައި އެމެރިކާގައި 40،000 މީހުން ގުނަވަން ބަދަލު ކުރުމުގެ އޮޕަރޭޝަން ކުރެވިފައިވާއިރު މިއީ ކޮވިޑުގެ ބަލިމަޑުކަމުގެ ތެރޭގައި ގުނަވަން ބަދަލުކޮށްގެން ކޮރޯނާވައިރަހުގެ އަސަރުކުރިކަމަށް ރިިޕޯޓު ކުރެވުނު ފުރަތަމަ ފަހަރު ކަމަށްވެސް ޔުނިވަރސިޓީ އޮފް މިޗިގަން މެޑިކަލް ސްކޫލުން ހާމަކޮށްފައިވެއެވެ.\nޑޮނޭޓް ކުރި ފުއްޕާމޭ ބޭނުންކުރުމުގެ ކުރިން ކޮވިޑަށް ޕޮޒިޓިވްވިނަމަ އެފުއްޕާމޭ ބޭނުން ނުކުރާނޭކަމަށްވެސް ޑޮކްޓަރުން ވަނީ ބުނެފައެވެ.\nއިންސާނުންނަށް ކޮރޯނާވައިރަހުގެ އަސަރު ކޮށްފައިވާކަން ޓެސްޓުތަކުން ގިނަ ފަހަރަށް އެނގެނީ ވަކި މުއްދަތެއްްގެ ފަހުންކަމަށް ދިރާސާތަކުން ދައްކައެވެ. ވީމާ ގުނަވަން ބަދަލު ކުރުމަށް ބޭނުން ކުރެވުނު ފުއްޕާމޭގައި ވައިރަހުގެ އަސަރު ކިތަންމެ ކުޑަކޮށް ހުއްޓަސް ވައިރަސް ދިރިހުރުމަށް ފުރުސަތުލިބި، ވައިރަސް ފެތުރި ކޮވިޑަށް ޕޮޒިޓިވްވުމަކީ އެކަށީގެންވާ ކަމެއްކަމަށް ޑޮކްޓަރުން ވަނީ ބުނެފައެވެ.\nއާންމު ޞިއްޙަތުގެ ކުއްލި ނުރައްކަލުގެ ޙާލަތު އިތުރު 1 މަސް ދުވަހަށް އިތުރުކޮށްފި\nދަޢުލަތުގެ ނިޝާން ޖަހާފައިވާ ލިޔުމަކާ ޚިލާފެއް ނުވެވޭނެ - ރައީސް ނަޝީދު\nކޮރަޕްޝަންގެ ތުހުމަތުތަކަށް ފެނަކައިން އިންކާރުކޮށްފި\nފްލެޓް ލިބުނުކަމުގެ ލިޔުމަކީ ޤާނޫނީ ގޮތުން ބަނދެވޭ ބަނދެވުމެއް ނޫން- އޭޖީ\nޓެކްސް އެޕީލް ޓްރައިބިއުނަލްގެ މެންބަރުކަމުގެ މަޤާމަށް ބޭފުޅަކު ޢައްޔަންކުރައްވައިފި\nބީއެމްއެލް ރިކަވަރީ ލޯނު ދެއްކުމުގެ މުއްދަތު6މަސްދުވަހަށް ފަސްކޮށްދީފި\nމިނިވަން މުއައްސަސާތަކަށް މުޅިންވެސް މިހާރު އައްޔަނު ކުރަނީ ސިޔާސީ އެކްޓިވިސްޓުން: އާދަމް ޝަރީފް


ufaaveri baajja veri dhiriulhumakah - Namaadhu...is must on time...\nލިޔުނީ: އަޙްމަދު ރިމާޒު\nالحمد لله ربّ العالمين، ولِيُّ الصالحين، ولا عدوان إلا عل الظالمين. والصلاة والسلام على إمام المتقين، وقدوة الناس أجمعين، وعلى آله وصحبه والتابعين. أما بعد:\nހަމަ ޔަޤީނުންވެސް ކޮންމެ އިންސާނަކީ އަމާން، އޮމާން، ބާއްޖަވެރި ޙسަޔާތެއް ބޭނުންވާނެ މީހެކެވެ. މުސްލިމަކަށް ވިޔަސް ކާފިރަކަށް ވިޔަސް، ފަޤީރަކަށްވިޔަސް މުއްސަންޖަކަށް ވިޔަސްމެއެވެ. އެންމެންވެސް އެބަޔަކަށް ލިބިފައިވާ އެންމެހާ ވަޞީލަތްތައް ބޭނުންކޮށްގެން މަސައްކަތްކުރަމުން ދަނީ އުފާވެރި، ހިތްހަމަޖެހޭ ޙަޔާތެއް ހޯދުމަށެވެ. އެއްބަޔަކު ދެކޭގޮތުގައި ބާއްޖަވެރި ޙަޔާތެއް ލިބޭނީ ގިނަ މުދަލާއި ފައިސާ ހުރެގެންނެވެ. އަނެއްބަޔަކު ދެކޭގޮތުގައި އެއީ ޖާހާއި މަންސަބާއި މަތީ މަޤާމުން ޙާޞިލުކުރެވިދާނެ އެއްޗެކެވެ. އަދި އަނެއްބަޔަކު ދެކޭގޮތުގައި އުފާވެރި ދިރިއުޅުމެއްގެ ތަޅުދަނޑިއަކީ މަތީ ތަޢުލީމާއި ފާސްތަކެވެ.\nޙަޤީޤަތަކީ ހަމައެކަނި މިކަންކަމުން ބާއްޖަވެރިކަމުގެ އައްސޭރިއާ ހަމައަށް ވާޞިލްނުވެވޭނޭ ކަމެވެ. ދިމާވާ ގޮތަކުން މުދަލުގެ ވެރިޔާގެ މުދާ ގެއްލި ބަނގުރޫޓު ވެދާނެއެވެ. އަދި ދިމާވާ ގޮތަކުން ޖާހާއި މަންސަބާއި މަޤާމުގެ އަހުލުވެރިންގެ ޤަދަރު ވެއްޓިދާނެއެވެ. މުދަލާއި ފައިސާގެ ތަނަވަސްކަމަކީ މާތް ﷲ އިރާދަކުރައްވާ އަޅަކަށް އެއިލާހު އޭނާ އިމްތިޙާން ކުރެއްވުމަށްޓަކައި ދެއްވާ އިމްތިޙާނެކެވެ. އެއިމްތިޙާނުން ފާސްވުމަށްޓަކައި، މުދާ ހޭދަކުރާންވީ ކިހިނެއްކަން އެއިލާހު ވަނީ ބަޔާންކޮށްދެއްވާ ފައެވެ. އެހެންކަމުން މުދަލާއި، ފައިސާއާއި މަޤާމާއި ޖާހާއި މަންސަބުގެ ސަބަބުން ﷲ ސުބުޙާނަހޫ ވަތަޢާލާއަށް ކިޔަމަންތެރިކަން އަދާކުރުމަށް ހުރަސް އެޅޭނަމަ، އެކަން ވާހުށީ އެމީހަކަށް ހުރި ހަލާކާއި ގެއްލުމަކަށެވެ. މަގުފުރެދުމެކެވެ. ﷲ ސުބްޙާނަހޫ ވަތަޢާލާ ކީރިތި ޤުރުއާނުގައި ވަޙީކުރައްވާފައި ވެއެވެ.\n"ފަހެ އެބައިމީހުންގެ މުދައުތަކާއި ދަރީންތައް، ކަލޭގެފާނު ޢަޖައިބުކުރުވިޔަ ނުދޭ ހުށިކަމެވެ. ހަމަކަށަވަރުން މާތް ﷲ އިރާދަކުރައްވަނީ ދުނިޔޭގެ ދިރިއުޅުމުގައި އެތަކެތީން އެބައިމީހުންނަށް ޢަޛާބު ދެއްވުމަށެވެ. އަދި އެއުރެން ކާފިރުންކަމުގައި ވާޙާލު އެއުރެންގެ ފުރާނަ ދިޔުމަށެވެ."\nޝާނާއި ޝައުކަތުހުރި ބޮޑު ވެރިކަމަކުން މީހަކަށް ބާއްޖަވެރިކަމެއް ލިބޭނެ ނަމަ ފިރްޢައުނަށް ލިބުނީހެވެ. ނަމަވެސް ފިރްޢައުނުގެ ވެރިކަމަކީ އީމާންކަމުގެ ނޫރުން އަލިވެފައިވާ ވެރިކަމެއް ނޫނެވެ. ބޮޑާކަމާއި ކިބުރުވެރިކަމުގެ މަތީގައި ބިންގާ އެޅިފައިވާ، އެއްކައުވަންތަ ﷲ އަށް ކިޔަމަންތެރިކަން އަދާކުރުމުން އެއްކިބާވެފައިވާ، އަދި އަނިޔާވެރިކަން ޙައްދުފަހަނައަޅާފައިވާ ވެރިކަމެކެވެ. އޭނާ ﷲ ސުބުޙާނަހޫ ވަތަޢާލާ ދެއްވި ވެރިކަމަށް ބޮޑާވެ، ކިބުރުވެރިވެގަތެވެ. މާތް ﷲ ވަޙީކުރައްވާފައިވެއެވެ.\n"وَنَادَى فِرْعَوْنُ فِي قَوْمِهِ قَالَ يَا قَوْمِ أَلَيْسَ لِي مُلْكُ مِصْرَ وَهَذِهِ الأَنْهَارُ تَجْرِي مِنْ تَحْتِي أَفَلاَ تُبْصِرُونَ " (الزخرف: 51)\n"އަދި ފިރުޢައުނު އޭނާގެ ޤައުމުގެ މީހުންގެ ތެރޭގައި ހުރެ ގޮވާލިއެވެ. އޭނާ ބުންޏެވެ. އޭ އަހަރެންގެ ޤައުމުގެ މީހުންނޭވެ! މިޞްރުގެ ވެރިކަމާއި އަހަރެންގެ ދަށުން ހިނގަ ހިނގާ މިހިރަ ކޯރުތަކުގެ މިލްކުވެރިކަން ލިބިގެންވަނީ ތިމަންނާއަކަށް ނޫން ހެއްޔެވެ. ފަހެ ތިޔަބައިމީހުންނަށް ނުފެންނަނީ ހެއްޔެވެ؟"\n"مَا عَلِمْتُ لَكُمْ مِنْ إِلَهٍ غَيْرِي" (القصص: 38)\nއާދެ ފިރުޢައުނުގެ މިކިބުރުވެރިކަމާއި ބޮޑާކަމުގެ ސަބަބުން އޭނާގެ އެވެރިކަމުން، ބާއްޖަވެރިކަމާއި އުފާވެރިކަމެއް ނުލިބުނެވެ. އޭގެ ބަދަލުގައި އޭނާއަށް ކުރިމަތިލާންޖެހުނީ ﷲ ސުބުހާނަހޫ ވަތައާލާގެ ކޯފާއާއި ލަޢުނަތާއެވެ. ﷲ ސުބުޙާނަހޫ ވަތަޢާލާ ކީރިތި ޤުރުއާނުގައި ވަޙީ ކުރައްވާފައިވެއެވެ.\n"فَأَخَذَهُ اللَّهُ نَكَالَ الأَخِرَةِ وَالأُولَى" (النّازعات: 25)\n"النَّارُ يُعْرَضُونَ عَلَيْهَا غُدُوًّا وَعَشِيًّا وَيَوْمَ تَقُومُ السَّاعَةُ أَدْخِلُوا ءَالَ فِرْعَوْنَ أَشَدَّ الْعَذَابِ" (غافر: 46)\n"އެއުރެން ހެނދުނާއި ހަވީރު އަލިފާނަށް (އެބަހީ: ކަށްވަޅުގެ ޢަޛާބަށް) ހުށަހަޅުއްވާނެތެވެ. އަދި ޤިޔާމަތުގެ ވަޤުތު އަންނަ ދުވަހު (މަލާއިކަތުންނަށް އަންގަވާނެތެވެ.) ފިރްޢައުނުގެ މީހުން އެންމެ ގަދަފަދަ ވެގެންވާ ޢަޛާބަށް (އެބަހީ: ނަރަކައަށް) ވައްދާށެވެ."\nބާއްޖަވެރިކަމަކީ ގިނަމުދަލާއި ފައިސާއިން ލިބޭނެ އެއްޗެއްނަމަ ޤާރޫނަށްވެސް އެބާއްޖަވެރިކަން ލިބުނީހެވެ. އޭނާއަށް ﷲ ދެއްވި މުދަލަކީ އެއްގޮތަކަށްވެސް އޭނާއަށް ލިބިފައިވާ ޢިލްމަކާ ހުނަރަކުން ނުވަތަ ވިސްނުންތޫނުކަމާއި ބުރަމަސައްކަތުން ލިބުނު އެއްޗެއްނޫނެވެ. އެއީ މާތް ﷲ އޭނާއަށް އެއިލާހުގެ ފަޟްލުވަންތަވެރިކަމުން ދެއްވި ތަނަވަސްކަމެކެވެ. ނަމަވެސް ﷲ ސުބުޙާނަހޫ ވަތަޢާލާ އޭނާއަށް ދެއްވި ނިޢުމަތްތަކަށް އޭނާ ބޮޑާވެ ކުފުރުވެރިވެގަތެވެ. ދުނިޔޭގެ ދަޅަތަކަށް ހެއްލިގެންވާ ޙާލު އޭނާ އުފާކޮށް މަޖާކުރަމުން ދިޔައެވެ. މީސްތަކުންގެ ޙައްޤުތައް އަދާކުރުމުން އެއްކިބާވެގަތެވެ. އަދި ބިންމަތި ފަސާދަކޮށް އަނިޔާވެރިކަން ޢާއްމުކުރިއެވެ. ފާޅުވެގެންވާ މަގުފުރެދުމަކުން މަގުފުރެދި ގަތެވެ. މި މަގުފުރެދުމުގެ ޖަޒާއަކަށްވީ:\n"فَخَسَفْنَا بِهِ وَبِدَارِهِ الأَرْضَ" (القصص: 81)\nލޮބުވެތި އަޚުންނާއި އުޚްތުންނޭވެ! ފިރްޢައުނަށާއި ޤާރޫނަށް އެމީހުންގެ ވެރިކަމުން އަދި މުއްސަދިކަމުން ބާއްޖަވެރިކަމެއް ނުލިބުނެވެ. އޭގެ ބަދަލުގައި އެކަންތައްތައް ވެގެންދިޔައީ އެމީހުންނަށް ޢަޛާބާއި ހަލާކު ޙައްޤުވުމަށް މެދުވެރިވި ސަބަބަކަށެވެ.\nއަޅުގަނޑުމެން މިއަދު މިވަނީ ޙަޤީޤީ ބާއްޖަވެރިކަން ލިބޭނެ މަގު ކަމުގައިވާ ﷲ ސުބުޙާނަހޫ ވަތަޢާލާއަށް ފުރިހަމަގޮތުގައި އީމާންވެ އެއިލާހަށް ފުރިހަމަގޮތުގައި ކިޔަމަން ތެރިވުމުން އެއްކިބާވެފައެވެ. އަޅުގަނޑުމެން މިވަނީ ދުނިޔޭގެ މިކެހިވެރި ދިރިއުޅުމުގެ ބަދަލުގައި އާޚިރަތް ވިއްކާލާފައެވެ. އަޅުގަނޑުމެން ދުނިޔޭގެ ކަންތައްތަކާއި މަޝްޣޫލުވުމުގެ ސަބަބުން ﷲ ސުބުޙާނަހޫ ވަތަޢާލާގެ ޙަޟްރަތަށް ކުއްތަންވެލާނެ ވަޤުތެއް ނުވެއެވެ. މިސްކިތްތައް އާބާދު ކޮށްލާނެ ފުރުޞަތެއް ނެތެވެ. ކީރިތި ޤުރުއާން ކިޔަވާލާނެ ވަޤުތެއް ނެތެވެ. އަނބިދަރިންނާ އެކީ ހޭދަކޮށްލާނެ ވަޤުތެއް ނުވެއެވެ. އެފަދަ މީހުން ކިތައްމެ ހިތްހަމަޖެހޭ ދިރިއުޅުމެއްގައި އުޅޭހެން އަޅުގަނޑުމެންނަށް ތަޞައްވަރު ވީކަމުގައި ވިޔަސް ﷲ ގަންދީ ބުނަމެވެ. އެއިން ގެއެއްގެ ތެރޭގައި އެއްވެސް ހިތްހަމަޖެހުމެއް ނުވެއެވެ. އަނބިމީހާއާއި ފިރިމީހާ އާއި ދެމެދު ލޯބިވެރިކަމާއި ކުލުނާއި ހިތްހަމަޖެހުމެއް ނެތެވެ. މައިންބަފައިންނާއި ދަރިންނާއި ދެމެދު އެއްވެސް އަޅާލުމާއި އޯގާތެރިކަމެއް ނެތެވެ. އަރާމުގައި ހިތްހަމަޖެހިގެން ނިދައިނުލެވެއެވެ. ނިދާލަން ވެސް މިޖެހެނީ ބޭސްގުޅައެއް ކާލައިގެންނެވެ. ކުއްޖަކަށް ދިމާވި ޙާދިޘާއެކެވެ.\nވިޔަފާރިއާއިގެން ހޭބޯނާރާ މަސައްކަތްކުރަމުން ދިޔަ ބައްޕައެއްގެ ދަރިއެކެވެ. އެއްދުވަހަކު މިބައްޕަ ގެއަށް އައިސް ގޭގައި ވެސް މަސައްކަތާއިގެން މަޝްޣޫލުވެ އުޅެނިކޮށް ދަރިފުޅު އައިސް ބައްޕަކައިރިން އެއްޗެއް އަހާލެވިދާނެތޯ އެހިއެވެ. ބައްޕަ ބުންޏެވެ. "އަހަރެން މިހުރީ ބުރަ މަސައްކަތެއްގައިކަން ކަލެއަކަށް ނޭނގޭހެއްޔެވެ؟ އަހަރެން މިހިރަ ބިލްތައް ޗެކްކުރަން އެބަޖެހެއެވެ. އެހެރަ ޗެކްތަކުގައި ސޮއިކުރަން އެބަޖެހެއެވެ. އަދިވެސް ބައިވަރު މަސައްކަތްތައް ކުރަން އެބެޖެހެއެވެ. އަވަހަށް ބުނާށެވެ!" ދަރިފުޅު ބުންޏެވެ. "ބައްޕަގެ ތިޔަ ވިޔަފާރިން ގަޑިއަކަށް ލިބެނީ ކިހާ ފައިސާއެއް ހެއްޔެވެ؟" ބައްޕަ ބުންޏެވެ. "އެއީ ކީއްކުރަން ކަލޭ ބަލާކަމެއް ހެއްޔެވެ؟ ކަލެއަށް ބޭނުންވާ ހުރިހާ އެއްޗެއް ހަމައަށް ވާނީ ހޯދާދީފައެވެ. އަހަރެންނަށް ލިބެނީ ގަޑިއަކަށް ވިހި ޑޮލަރެވެ. ދެން އުނދަގޫ ނުކޮށް މިތަނުން އަވަހަށް ދާން އުޅޭށެވެ." ދަރިފުޅު ބުންޏެވެ. "އަދި އިތުރު އެއް ސުވާލު ކޮށްލަން އަހަރެން ބޭނުމެވެ. ބައްޕާއެވެ! އަހަރެންނަށް ދިހަ ދޮލަރު ދެވިދާނެތޯއެވެ؟" ބައްޕަ ބުންޏެވެ. "އެއީ ކީއްކުރާ ދިހަ ޑޮލަރެއް ހެއްޔެވެ؟ މި ދިޔަ ހަފްތާގަ ކަލެއަށް ދިހަ ޑޮލަރު ދިނީމު ނޫންހެއްޔެވެ؟ ދެން އުނދަގޫ ނުކޮށް މިތަނުން ދާން އުޅޭށެވެ."\nއެދަރިފުޅު ބައްޕަގެ ހަރުކަށި ބަހުރުވައިގެ ސަބަބުން ދެރަވެ، އެންމެފަހުން ނިދަން އޮށޯތެވެ. ބައްޕަ އޭނާގެ މަސައްކަތް ނިންމާލުމަށްފަހު ހަމަޖެހިލިއެވެ. މީގެ ކުޑައިރުކޮޅެއް ކުރިން އޭނާއާއި އޭނަގެ ދަރިފުޅާ ދެމެދު ހިނގި ހޫނު ވާހަކަތައް ޚިޔާލުތަކެއްގެ ސިފައިގާ އޭނާގެ ލޮލުގެ ކުރިމަތީގައި ތަމްސީލްވަމުން ދިޔައެވެ. އޭނާގެ ނިންޖަށް ހުރަސްއަޅަމުންނެވެ. ދަރިފުޅާއި ދެމެދު ހިނގި ކަންތަކާއި ފުންކޮށް އޭނާ ވިސްނާލިއެވެ. ދަރިފުޅާއި މެދު ކަންތައް ކުރެވުނީ ރަނގަޅަށް ނޫންކަން އިޙްސާސްކުރެވި ދަރިފުޅުގެ ކިބައިން މަޢާފަށް އެދުމުގެ ޝުޢޫރު އޭނާގެ ހިތުގެ ތެރޭގައި އުތުރިގަތެވެ. އިރުކޮޅަކުން އެދާންމަތި ދޫކޮށްފައި ދަރިފުޅާ ދިމާއަށް މިޞްރާބުޖެހިއެވެ.\nބައްޕަ ބުންޏެވެ. "ދަރިފުޅާއެވެ! ބައްޕައަށް މާފުކުރާށެވެ. ދަރިފުޅު ބޭނުމީ ދިހަ ޑޮލަރު ނޫންހެއްޔެވެ؟ މި އޮތީ ދިހަ ޑޮލަރެވެ. ހިފާށެވެ."\nބައްޕަ ދިހަ ޑޮލަރު ދިނުމުން ދަރިފުޅު އެދިހަޑޮލަރު ބާލިސް ދަށަށްލައި ރައްކާކުރިއެވެ. އެދިހަ ޑޮލަރު ލާން ބާލީސް ހިއްލާލި ވަޤުތު އޭގެ ދަށުގައި އިތުރު ދިހަ ޑޮލަރު އޮއްވާ ބައްޕައަށް ފެނުނެވެ.\nދަރިފުޅު ބުންޏެވެ. "ބައްޕާއެވެ! އަހަރެން މި ފާއިތުވެދިޔަ ދުވަސްތަކުގައި މިއަންނަނީ ފައިސާ އެއްކުރަމުންނެވެ. މިހާރު އަހަރެންގެ އަތުގައި ވިހި ޑޮލަރު އެއްކޮށްފީމެވެ. އަހަރެން ބޭނުމީ މި ވިހި ޑޮލަރު ބައްޕައަށް ދީފައި ބައްޕަގެ އަތުން މާދަމާ އެއްގަޑިއިރު ގަންނާށެވެ. ބައްޕަގެ ބުރަ މަސައްކަތާ ހެދި ބައްޕަޔާ އެކީ ހޭދަކޮށްލާނެ ވަޤުތުކޮޅެއްގެ އިންތިޒާރުގައި އަހަރެން ހުންނަތާ ފަސް މަސްދުވަސް ފާއިތުވެ ހިނގައްޖެއެވެ. ބައްޕަގެ ހުރިހާ ވަޤުތެއް ތިޔަ ހޭދަކޮށްލަނީ ވިޔަފާރީގައެވެ. ބައްޕަވަނީ މަންމައަށްވެސް އަޅާނުލެވި މަންމަވެސް ދޫކޮށްލާފައެވެ. ތިޔަ ވިޔަފާރީގެ ސަބަބުން އަހަރެން މިވަނީ މަންމަގެ ލޯބިން މަހުރޫމުވެފައެވެ. ބައްޕަ ތިޔަވަނީ ﷲ އަށް އަދާކުރަންޖެހޭ އަޅުކަންތައްވެސް ދޫކޮށްލާފައެވެ. ޢާއިލާގެ އެތައްބަޔަކާ ގުޅުން ކަނޑާފައެވެ. މި އޮތީ ވިހި ޑޮލަރެވެ. އާދޭސްކޮށްފައި ބުނަމެވެ. އަހަރެންނަށްޓަކައި ބައްޕަގެ ވަޤުތުން މާދަމާ އެއްގަޑިއިރު ހުސްކޮށްދެވިދާނޭ ހެއްޔެވެ؟"\nއެވަޤުތު މި ބައްޕައަށް ކުރާނޭ އަސަރު ތިބާ އިޙްސާސްކޮށްލާށެވެ. މިއަދު ތިބާއަކީ މިފަދަ މީހެއް ހެއްޔެވެ؟ ތިބާގެ އަތުން ފައިސާދީފައި މިގޮތަށް ވަޤުތު ގަންނަންޖެހިފައި ތިބި ކިތައްމީހުން އެބަތިބި ހެއްޔެވެ؟ ތިބާ އެމީހުންނަށް އަދާކުރަންޖެހޭ ޙައްޤުތައް ބަރާބަރަށް އަދާކުރަމު ހެއްޔެވެ؟ އަނބިންނާއި ދަރީންނަށް ލޯބި ދެމު ހެއްޔެވެ؟ އެމީހުންނާއިއެކު ވަޤުތު ހޭދަކުރަން ހެއްޔެވެ؟ ބާއްޖަވެރި އުފާވެރި ޙަޔާތެއްގެ ތަޅުދަނޑިއަކީ ލޯބިވެތިކަމުން ފުރިފައިވާ ޢާއިލާއެއް ނޫންހެއްޔެވެ؟ އެފަދަ ލޯބިވެތިކަމެއް ޢާއިލާގައި ޤާއިމްކުރެވޭނެ ހަމައެކަނި ގޮތަކީ އަހަރެމެންގެ ލޮބުވެތި ރަސޫލާގެ ސުންނަތަށް ތަބާވުން ނޫން ދެން ކޮން ގޮތެއް ހެއްޔެވެ؟ މިއީ ތިބާގެ ޙަޔާތުގެ ބަދަލުކުރުމުގެ ވަޤުތެވެ.\nލޮބުވެތި އަޚުންނާއި އުޚްތުންނޭވެ! މަތީގައިވާ އެވާ ކުރުކުރު ޙާދިޘާއަކީ ޢިބްރަތުން ފުރިގެންވާ ޙާދިޘާއެކެވެ. މިއީ އަޅުގަނޑުމެންގެ ނަޒަރުގައި ފައިސާގެ ގިނަކަމާއިހުރެ ބާއްޖަވެރިކަމުގައި އުޅެމުންދާ މީހުންގެ ޙާލު ހުރިގޮތެވެ. މިފަދަ އެތައް މިސާލުތަކެއް އަހަރެމެންގެ މުޖްތަމަޢުން ފެންނާނެއެވެ. ދިރިއުޅުމުގެ ބާއްޖަވެރިކަމާއި އުފާވެރިކަމަކީ ފައިސާއިން ކުރެވޭނެ ކަމެއް ކަމުގައި ހީނުކުރާށެވެ. އަދި ކިޔެއްތަ އެކަން ޙާޞިލްކުރެވޭނެ މަގަކީ ތިބާގެ ޙަޔާތް ރަސޫލުﷲ ޞައްލަﷲ ޢަލައިހި ވަސައްލަމްގެ ސުންނަތުގެ މަގަށް ފުރޮޅާލުމެވެ. އެއީ އުފާވެރިކަމުގެ މަގެވެ.\n"مَنْ عَمِلَ صَالِحًا مِنْ ذَكَرٍ أَوْ أُنْثَى وَهُوَ مُؤْمِنٌ فَلَنُحْيِيَنَّهُ حَيَاةً طَيِّبَةً"\n"މުއުމިނެއް ކަމުގައިވާޙާލު, ފިރިހެނުންގެ ތެރެއިިން ވިޔަސް ނުވަތަ އަންހެނުންގެ ތެރެއިންވިޔަސް ޞާލިޙު ޢަމަލެއް ކޮށްފިމީހާ ދަންނާށެވެ. ފަހެ ހަމަކަށަވަރުން އެމީހަކަށް ރަނގަޅު ބާއްޖަވެރި ދިރިއުޅުމެއް ތިމަން ﷲ ދެއްވަވާހުށީމެވެ."\nﷲ ސުބުޙާނަހޫ ވަތަޢާލާގެ މާތް ނަބިއްޔާ ޔޫސުފު ޢަލައިހިއްސަލާމް އެތައް އަހަރުތަކެއް ވަންދެން ޖަލުގައި އުޅުއްވި އިރުވެސް އުޅުއްވީ އިލާހީ ޙަޟްރަތުން ދެއްވި ހިތްހަމަޖެހުން މަތީގައެވެ. އެއްގޮތަކަށްވެސް ދިރިއުޅުން މަތިން ފޫހިވެ މާޔޫސްވެ ނުލައްވައެވެ. ޖަލުގައިވެސް ﷲ ގެ ދީނަށް ގޮވާލުމުގެ މަސައްކަތް ކުރިއަށް ގެންދެވިއެވެ.\nމާތް ނަބިއްޔާ މުޙައްމަދު ޞައްލަﷲ ޢަލައިހި ވަސައްލަމްގެ ޞަޙާބީން ދިރިއުޅުއްވީ އެބޭކަލުންނަށް މާއްދީ ގޮތުން ދިމާވި ދަތިތަކާއި އެކުވެސް ހިތްހަމަޖެހިގެންވާ ދިރިއުޅުމެކެވެ. މިއުއްމަތުގެ ބޮޑު ދަންނަބޭކަލެއް ކަމުގައިވާ ޝައިޚުލް އިސްލާމް އިބްނު ތައިމިއްޔާ ރަޙިމަހުﷲ އެކަލޭގެފާނު ކަސްތޮޅު އަޅުވައި ކުޑަގޮޅިއަށް ލައި ބަންދުކުރި ހިނދު ވިދާޅުވީ ކީކޭތޯއެވެ؟ "މިބައިމީހުން އަހަރެން ކުޑަގޮޅިއަކަށް ލައި ބަންދުކުރުމުން އެމީހުންނަށް އަހަރެންނަށް އެކުރެވުނީ ކޮން ކަމެއް ހެއްޔެވެ؟ (މުރާދަކީ އެއްވެސް ހިތްދަތިކަމެއް ނުކުރެވެއެވެ.) އަހަރެންގެ ހުރިހާ އުފަލަކާއި ހިތްހަމަޖެހުމެއް ވަނީ އަހަރެންގެ ހިތުގައެވެ. އެބައިމީހުންނަށް އަހަރެންނާއި އަހަރެންގެ ހިތަކާ ވަތްކެއް ނުކުރެވޭނެއެވެ."\nލޮބުވެތި އަޚުންނާއި އުޚްތުންނޭވެ! މި ބާއްޖަވެރިކަން މި ހިތް ހަމަޖެހުން މި އުފާވެރިކަން މި ފޮނިކަން މި ލައްޒަތު، ﷲ އަށް ސަޖިދައެއް ޖަހާލާނެ ފުރުޞަތެއް ނުލިބޭ، ޤުރުއާން ކިޔަވާލާނެ ފުރުޞަތެއް ނުލިބޭ ބަޔަކަށް ލިބޭނެ ހެއްޔެވެ؟ އެބައިމީހުންގެ މުއްސަދިކަމަކުން މިފަދަ ރޫޙާނީ އަރާމެއް ނުލިބޭނެއެވެ. އަހަރެމެންގެ މި މާތް ވެގެންވާ ދީނާއި މިމިސްކިތްތަކާއި މިޤުރުއާނާއި މެދު ކަންތައް މިކުރާ އިހާނެތި ގޮތާއި މެދު މިދީނާއި މިޤުރުއާނާއި މިމިސްކިތްތައް ރޯނެ ނަމަ އަނިޔާލިބިފައިވާ ކުޑަކުއްޖަކު ރޯ ފަދައިން ރޯނެކަން ކަށަވަރެވެ.\nއީމާންކަމުގެ ނޫރުން ހިތްތައް އުޖާލާކުރުމެއް ނެތި އަދި ހެޔޮލަފާ ޞާލިޙް ޢަމަލުތައް ކުރުމެއް ނެތި ގަނޑުވަރުތަކުގައި އަރާމާއި އުފަލުގެ ވަޤުތީ ދާންމަތި ތަކުގައި މިދުނިޔޭގެ ކުރު ދުވަސްތައް ބޭކާރު ކުރިޔަސް އަދި އެއުޅެވެނީ ބާއްޖަވެރި ދިރިއުޅުމެއް ނޫނެވެ. އީމާންކަމާއި ހެޔޮލަފާ ޢަމަލުކުރުން ނެތި ކިތަންމެ ގިނަ މުދަލާއި ފައިސާތަކެއް އެއްކޮށް އެއިން އަގުބޮޑެތި ތަކެތި ގަނެ އަގުބޮޑު ޚިދުމަތްތައް ބޭނުންކުރި ކަމުގައިވިޔަސް ބާއްޖަވެރި ދިރިއުޅުމެއް ނުލިބޭނެއެވެ. އެފަދަ މީހުންނަށް ވަނީ މާތްﷲ ޤުރުއާނުގައި ބަޔާންކުރައްވާފައިވާ ފަދައިން ދަތި އުނދަގޫ ދިރިއުޅުމެކެވެ. މާތް ﷲ ވަޙީކުރައްވާފައި ވެއެވެ.\n"فَإِنَّ لَهُ مَعِيشَةً ضَنْكًا" (طه: 124)\nބާއްޖަވެރިކަމާއި އުފާ ފާގަތިކަމަށް ފެންބޮވައިގެންވާ މީސްތަކުންނޭވެ! އަޅުގަނޑުމެން ބާއްޖަވެރި އުފާފާގަތި އަމާން، އޮމާން ހިތްހަމަޖެހޭ ހަޔާތެއް ބޭނުންކަމަށް ވާނަމަ، ﷲގެ ގެކޮޅުތައް އާބާދުކުރުމުން ހިތްހަމަޖެހުން ހޯދަންވީއެވެ. ޤުރުއާން ކިޔެވުމުން ހިތްހަމަޖެހުން ހޯދަންވީއެވެ. ދުނިޔެއާއި އާޚިރަތުގައި ބާއްޖަވެރިވާނެ މަގު ދެއްކެވި މާތް ނަބިއްޔާގެ ސުންނަތަށް ތަބާވުމުން ހިތްހަމަޖެހުން ހޯދަންވީއެވެ. ހެޔޮލަފާ ޞާލިޙު ޢަމަލު ކޮށްގެން ހިތްހަމަޖެހުން ހޯދަންވީއެވެ. ﷲ ސުބުޙާނަހޫ ވަތަޢާލާގެ ޛިކްރުކުރުމުން ހިތްހަމަޖެހުން ހޯދަންވީއެވެ. ﷲ ސުބުޙާނަހޫ ވަތަޢާލާ ވަޙީކުރައްވާފައިވެއެވެ.\n"أَلاَ بِذِكْرِ اللَّهِ تَطْمَئِنُّ الْقُلُوبُ" (الرّعد: 28)\n"ފަހެ ދަންނާށެވެ. ހަމަކަށަވަރުން ހިތްތަކަށް ހަމަޖެހުންވަނީ، ﷲ އަށް ޛިކުރު ކުރުމުންނެވެ."


ނަމާދުގެ ސަޖިދައިގައާއި ރުކޫޢުގަ އަދި އައްތަޙިޔާތަށްފަހު ސަލާން ދިނުމުގެ ކުރިން ޤުރްއާނުން ވާރިދުވެފައިވާ ދުޢާތައް ކިއިދާނެތޯއެވެ؟ - Albayaan\nނަމާދުގެ ސަޖިދައިގައާއި ރުކޫޢުގަ އަދި އައްތަޙިޔާތަށްފަހު ސަލާން ދިނުމުގެ ކުރިން ޤުރްއާނުން ވާރިދުވެފައިވާ ދުޢާތައް ކިއިދާނެތޯއެވެ؟\nއަޚާއެވެ! ސުވާލުގެ ޖަބާވު ދިނުމާއެކު އިތުރަށް ބަލާލަންޖެހޭ ނުކުތާތަކެއްވެއެވެ.\nފުރަތަމައީ : ސަޖިދައިގައި އެ ޛިކުރެއް ކިޔުމަށް ޢިލްމުވެރިން ވާޖިބު ކަމުގައި ވިދާޅުވާ ޛިކުރެއްވެއެވެ. އެއީ سبحان ربي الاعلى އެވެ. އެއްފަހަރު ކިޔުމަކީ ވާޖިބެކެވެ. އަދި3ފަހަރަށް ކިޔުން އެދެވިގެންވެއެވެ. މާނައީ އެހެން ޛިކުރެއް ނުވަތަ ދުޢާއެއް ކިޔާނަމަ މި ޛިކުރު ކުރުމަށްފަހުގައި ކިޔުން ހުއްޓެވެ.\nދެވަނައީ : އަޅާ ސަޖިދައިގައިވާ މަޤާމަކީ މާތް މަތިވެރި ވެގެންވާ މަޤާމެކެވެ. ހަދީޘްގައިވެއެވެ. ނަބިއްޔާ – صلى الله عليه وسلم – ޙަދީޘް ކުރައްވާފައިވެއެވެ. (إنَّ أقربَ ما يكونُ العبدُ مِن ربِّه وهو ساجدٌ فأكثِروا الدُّعاءَ) ”އަޅާ އޭނާގެ އިލާހުގެ ޙަޟުރަތަށް އެންމެ ކުށްތަންވާ ވަޤުތަކީ ސަޖިދައިގައި އޮންނަ ވަޤުތެވެ. ފަހެ، ތިޔަބައިމީހުން ދުޢާކުރުން ގިނަ ކުރާށެވެ.“ رواه مسلم في كتاب الصلاة، باب: ما يقال في الركوع و السجود.\nއަޚާއެވެ! ސަޖިދައިގެ މަޤާމަކީ މިއެވެ. ﷲ ގެ އަޅާ އެއިލާހާ އެންމެ ކުށްތަންވެވޭ ވަޤުތެވެ. އަދިވެސް ޙަދީޘްގައި ބަޔާންވެގެންވާ ދަލީލަކީ ދުޢާކުރުން ގިނަ ކުރުމަށް ބަޔާންވެގެންވުމެވެ. އެހެން ވުމުން ފަރުޟު އަދި ސުންނަތް ނަމާދުގައިވެސް ސަޖިދައިގައި ދުޢާ ކުރުން އެދެވިގެންވެއެވެ. ހެޔޮކަން ބޮޑުވެގެންވެއެވެ. ސަޢުދީ ޢަރަބިއްޔާގެ ކުރީގެ މުފްތީ الإمام ابن بَاز – رحمه الله- ވިދާޅުވެފައިވެއެވެ. ”ސަޖިދައިގައި ކުރެވޭ ދުޢާ އިޖާބަވުން ގާތްކަން ބޮޑެވެ. ފަރުޟު ނަމާދެއް އަދި ސުންނަތް ނަމާދެއްގައި ކަމުގައިވީނަމަވެސް މެއެވެ. އެއީ ނަބިއްޔާ – صلى الله عليه وسلم – ޙަދީޘް ކުރައްވާފައިވުމުންނެވެ. (أَقْرَبُ ما يَكونُ العَبْدُ مِن رَبِّهِ، وهو ساجِدٌ، فأكْثِرُوا الدُّعاءَ) އަޅާ އޭނާގެ ރައްބުގެ ޙަޟުރަތަށް އެންމެ ކުށްތަންވެގެންވަނީ އޭނާ ސަޖިދައިގައިވާ ހިނދުގައެވެ. ފަހެ، ދުޢާކުރުން ގިނަކުރުން ހުއްޓެވެ. ސަޖިދައިގައި ދުޢާކުރުން އިތުރުކުރުން މުސްތަޙައްބުވެގެންވެއެވެ. ސަބަބަކީ ސަޖިދައިގައިވާ ދަނޑިވަޅަކީ، ކިޔަމަންތެރިކަމާއި ދެރަ ނިކަމެތި ކަމުގެ އިތުރުން ހިތް ތިރިކުރެވޭ ޙާލަތަކަށް ވާތީވެ އެދަނޑިވަޅުގައި ދުޢާކުރުން މުނާސިބުވެގެންވެއެވެ.“ شرح عمدة الأحكام ص١٩٨. އެހިނދު އަޚާއަށް މި މަޤާމުގެ މާތްކަމާއި މަތިވެރިކަން ބަޔާންވީއެވެ.\nތިންވަނައީ : ސަޖިދައިގައި އަދި ރުކޫޢުގައި ޤުރުއާން ކިޔެވުން ނަބިއްޔާ – صلى الله عليه وسلم – ވަނީ އަހަރެމެންގެ މައްޗަށް ނަހީކުރައްވާފައެވެ. ފަހެ، އެހެން ވުމުން ޤުރުއާން ކިޔެވުން ހުއްދަ ނުވާނެއެވެ. އެހެނަސް އެމީހެއްގެ ޤަޞްދަކީ ދުޢާ ކުރުން ކަމުގައިވާނަމަ، ޤުރުއާނުގައި ވާރިދުވެގެންވާ ދުޢާތައް ސަޖިދައިގައި ކުރުން އެއީ ޤުރުއާން ކިޔެވުމުގެ ޙުކުމުގެ ތެރެއަށް ވަންނާނެ ކަމެއް ނޫނެވެ. އެފަދަ ދުޢާ ކުރުން ހުއްދަވެގެންވެއެވެ. ވުމާއެކު ވާރިދުވެފައިވާ ދުޢާ ކުރުމަށް ބާރުއެޅުން ހުއްޓެވެ. ޚާއްޞަކޮށް ފަރުޟު ނަމާދުގައި ވާރިދުވެފައިވާ ޛިކުރު ކުރުމަށް ސަމާލުކަން ދިނުން ހުއްޓެވެ.\nމިތަނުގައި އެފަދަ ބައެއް ހެޔޮ ދުޢާތައް ޛިކުރު ކޮށްލަމެވެ.\n1. أَبُو هُرَيرة – رضي الله عنه – ނަބިއްޔާ – صلى الله عليه وسلم – އަރިހުން ރިވާކުރައްވާފައިވެއެވެ. (أنَّ رسولَ اللهِ صلى الله عليه وسلم كان يقولُ في سجودِه: اللَّهُمَّ اغْفِرْ لِيْ ذَنْبِيْ كُلَّهُ دِقَّهُ وَجِلَّهُ وَأَوَّلَهُ وَآخِرَهُ وَعَلاَنِيَتَهُ وَسِرَّهُ) ”ހަމަކަށަވަރުން ސަޖިދައިގައި رسولَ اللهِ – صلى الله عليه وسلم – ވިދާޅުވެއެވެ. އަޅުގެ ވެރި އިލާހު! މިއަޅާގެ އެންމެހައި ފާފަތަކެއް ފުއްސަވާނދޭވެ. އެންމެ ކުދި ފާފަތަކާއި، ބޮޑެތި ފާފަތަކާއި، އެންމެ ކުރީގެ ފާފަތަކާއި އެންމެ ފަހުގެ ފާފަތަކާއި އަދި ފާޅުވެގެންވާ ގޮތުގައި އާއި ސިއްރިޔާތުގައި ކުރެވިފައިވާ އެންމެހައި ފާފަތަކެއް ފުއްސަވާނދޭވެ.“ صحيح مسلم 483\n2. علي بن أَبِي طَالب – رضي الله عنه – ވިދާޅުވިއެވެ. ”ﷲ އަށް ކުއްތަންވެ ސަޖިދައިގައި އޮންނަ ހިނދުގައި ކިޔުމަށް ﷲ އެންމެ ލޯބިވޮޑިގަންނަވާ އެއް ކަލިމައަކީ (ظَلَمْتُ نَفْسِيْ فَاغْفِرْلِي) ”މިއަޅާވަނީ ނަފްސަށް އަނިޔާވެރިވެފަ އެވެ. ފަހެ އަޅާއަށް ފާފަ ފުއްސަވާނދޭވެ.“ مصنف ابن أبي شيبة 29842\n3. مِحْجَنَ بْنَ الْأَدْرَعِ – رضي الله عنه – ވިދާޅުވިއެވެ. ރަސޫލާ – صلى الله عليه وسلم – މިސްކިތަށް ވެދެވަޑައިގެންނެވިއެވެ. ފަހެ، އެހިނދު މިސްކިތުގައި ޞަޙާބީއެއް ނަމާދުގެ ފަހު ތަޝައްހުދުގައި (އަންނަނިވި) ދުޢާ ކުރެއްވިއެވެ. (اللَّهُمَّ إِنِّي أَسْأَلُكَ يَا اللَّهُ الْأَحَدُ الصَّمَدُ الَّذِي لَمْ يَلِدْ وَلَمْ يُولَدْ، وَلَمْ يَكُنْ لَهُ كُفُوًا أَحَدٌ؛ أَنْ تَغْفِرَ لِي ذُنُوبِي؛ إِنَّكَ أَنْتَ الْغَفُورُ الرَّحِيمُ) އެހިނދު ރަސޫލާ – صلى الله عليه وسلم – ޙަދީޘް ކުރެއްވިއެވެ. (قَدْ غُفِرَ لَهُ، قَدْ غُفِرَ لَهُ ، ثَلَاثًا) ”ހަމަކަށަވަރުން އޭނާގެ ފާފަ ފުއްސަވައިފިއެވެ. ހަމަކަށަވަރުން އޭނާގެ ފާފަ ފުއްސަވައިފިއެވެ. ތިންފަހަރު ޙަދީޘް ކުރެއްވިއެވެ.“\n4. ނަބިއްޔާ – صلى الله عليه وسلم – މިސްކިތަށް ވެދެވަޑައިގެންނެވިއެވެ. ފަހެ، އެހިނދު ނަމާދުކޮށް އަވަދިވުމަށް ގާތްވެފައިވާ މީހަކު އައްތަހިޔާތުގައި ވަނިކޮށް ދެކެވަޑައިގެންނެވިއެވެ. އެ ޞަޙާބީ އައްތަހިޔާތުގައި ވިދާޅުވަމުން ގެންދެވިއެވެ. (اللَّهمَّ إنِّي أسألُكَ يا اللَّهُ الأحدُ الصَّمدُ الَّذي لم يَلِدْ وَلمْ يُوْلَد وَلمْ يَكُنْ لَهُ كُفوًا أَحَدٌ أَنْ تَغْفِرَ لِيْ ذُنُوْبِيْ إنَّكَ أنتَ الغفورُ الرَّحيمُ) ފަހެ، އެހިނދު رسول الله – صلى الله عليه وسلم – ޙަދީޘްފުޅު ކުރެއްވިއެވެ. (قد غُفر له، قد غُفر له، قد غُفر له) ” އޭނާގެ ފާފަ ފުހެވިއްޖެއެވެ. އޭނާގެ ފާފަ ފުހެވިއްޖެއެވެ. އޭނާގެ ފާފަ ފުހެވިއްޖެ އެވެ.“ صححه الألباني، سنن أبي داود (٩٨٥)\nصححه الألباني في صحيح أبي داود رقم: (985)\nދަރިން ކައިފައި ބާކީ ވެފައި ހުންނަ ކާއެއްޗެހި އުކާލުމަކީ ކޮންކަހަލަ ކަމެއްތޯއެވެ؟\nމަރުވެފައިވާ މައިންބަފައިންގެ މަހާނަ ކައިރީގައި ދުޢާ ކުރުމަކީ ހުއްދަ ކަމެއް ހެއްޔެވެ؟ ހުއްދަކަމުގައިވާ ނަމަ ކިޔުން އެންމެ ރަނގަޅުވެގެންވާ ދުޢާއަކީ ކޮބާ ހެއްޔެވެ؟ އަދި އެންމެ އައުލާވެގެންވާ ވަގުތަކީ ކޮބާ ހެއްޔެވެ؟


Javvuun balaairuves vaarey nuvehi hanafas vefaivaakan faahagavaa...\nރިޕޯޓު - ޗެންނާއީ\nޖައްވުން ބަލާއިރުވެސް ވާރޭ ނުވެހި ހަނަފަސް ވެފައިވާކަން ފާހަގަވާ ސިޓީ ޗެންނާއީ\nވާރޭ ނުވެހި ގިނަ ދުވަސްތަކެއް ވެފައިވުމުން އަދި ވާރޭ ވެހުނު ކަމުގައިވިޔަސް ވެހޭ މިންވަރު މަދުވުމުން އެ ސިޓީގައި ދިރިއުޅޭ މީހުން މިހާރު ތިބީ ފެނަށްޖެހިފަ\nފެނަށް ޖެހި މުޅި ސަރަހައްދު ހަނަފަސް ކަމެއްގެ ތެރޭގައި އޮތް އިރު، އިންޑިއާގެ އެހެން ސަރަހައްދުތަކުން ދަނީ ޕިކަޕުތަކާއި ލޮރީތައް ބަރުކޮށް ޗެންނާއީގެ ރައްޔިތުންނަށް ފެން ފޯރުކޮށްދެމުން\nމޫސުމާއި ބެހޭ މާހިރުން ބުނާ ގޮތުގައި މި މައްސަލައަކީ އިތުރު ގައުމުތަކަށްވެސް ކުރިމަތި ވެދާނެ މައްސަލައެއް\nކ. މާލެ 19 ޖުލައި 2019 | ހުކުރު 07:25 1,587\nޗެންނާއީގެ މަތިން ނަގާފައިވާ ފޮޓޯއެއް - ސީ.އެން.އެން\nވާރޭ ނުވެހި ގިނަ ދުވަސް ވެފައިވުމުން އިންޑިއާގެ ޗެންނާއީގެ ރައްޔިތުންނަށް ފެނުގެ ދަތިކަން އިންތިހާއަށް ކުރިމަތިވެ، ފެނަށް ޖެހިފައިވާކަން، އެ ސިޓީގެ މަތިން ނަގާފައިވާ ބައެއް ތަސްވީރުތަކަށް ބަލާލި ނަމަވެސް ފެނިގެންދެއެވެ. ޖައްވުން ނަގާފައިވާ އެއް ތަސްވީރުން ފެންނަ ގޮތުގައި ޗެންނާއީގައި އޮންނަ ޕުޒަލް ކޯރު ވަނީ މުޅިންހެން ހިކިފައެވެ. އެގޮތުން، 2018 ވަނަ އަހަރާ 2019 ވަނަ އަހަރު އަޅާ ކިޔާލެވޭ ވަރަށް އެ ކޯރުގެ މަންޒަރު ބަދަލުވެފައިވާތަން ފެނެއެވެ.\nއެހާ ކުރު މުއްދަތެއްގެ ތެރޭގައި އެފަދަ ކަމެއް ދިމާވުމަކީ ވަރަށް ހައިރާން ކުރުވަނިވި ކަމެކެވެ. މިކަމާ ގުޅިގެން މޫސުމާ ބެހޭ މާހިރުން ބުނެފައިވަނީ މިފަދަ ތަދުމަޑުކަމެއް ދުުނިޔޭގެ އެހެން ހިސާބުތަކަށްވެސް އަތުވެދާނެ ކަމުގެ ބިރު އެބައޮތް ކަމަށެވެ.\nހަވަނައަށް އިންޑިއާގައި އެންމެ އާބާދީ ބޮޑު ޗެންނާއީ އަކީ ކުރީގައި އެ ސިޓީގެ ކޯރުތައް ފުރި ބަންޑުން ވާވަރަށްވެސް ވަރޭ ވެހޭ ސަރަހައްދެކެވެ. އެ ސިޓީގައި ފަސް މިލިއަނަށްވުރެ ގިނަ މީހުން އުޅޭނެ ކަމަށް ލަފާ ކުރެވެއެވެ. ޗެންނާއީގެ ރައްޔިތުން ފެނަށް ދަތިވެފައިވުމުން އިންޑިއާގެ އެހެން ސަރަހައްދުތަކުން ދަނީ ޓްރަކްތަކުގަޔާއި ޕިކަޕް ތަކުގައި އެމީހުންނަށް ފެން ފޯރުވައިދެމުންނެވެ. ނަމަވެސް އެކަމަކީވެސް ހަރަދުބޮޑު ކަމަކަށް ވުމުން އެކަންވެސް ވެފައިވަނީ ދަތި އުނދަގޫ ކަމަކަށެވެ.\nޓްރަކްތަކުގައި ފެން ގެނެސްދިނުމުން ޗެންނާއީގެ ރައްޔިތުން ފެން ހޯދުމަށް އަވަސް އަރުވަލައިގެން އުޅޭ މަންޒަރަކީވެސް ބަލާލަން ފަސޭހަ ކަމަކަށް ނުވާނެއެވެ. އެމީހަކަށް ލިބޭ ފެންފޮދު މަދުވެ، ލިބޭލެއް ލަސްވުމުން، ރުޅިގަދަވާތަން ފެނެއެވެ. ދުވާލެއްގެ މައްޗަށް އެމީހުންނަށް ދޫކުރަނީ އެންމެ 100 ލީޓަރުގެ ފެނެވެ.\nއެ ސިޓީގެ ގިނަ ވަޅުތަކުންވެސް ވަނީ ފެންހިނދިފައެވެ. އަދި ހެނދުނު ގަޑީގައި ބަނޑިޔާތައް ކިހިއްޔަށް ޖަހައިގެން ގޮސް ފެން ނަގަން ބަލާއިރު ދެފަހަރަކު ބާލިދީއެއް ނަގަން ވާއިރަށް ވަޅުގެ ފެންގަނޑު އޮންނަނީ ހުސްވެފައެވެ. އެހެންކަމުން އަނެއްކާވެސް ޖެހެނީ ވަޅަށް ފެން އަރަންދެން ގިނައިރުތަކެއް އިންތިޒާރު ކުރާށެވެ.\nޗެންނާއީ އަށް ކުރިމަތިވެފައިވާ ހަނަފަސް ކަމަކީ ހަމައެކަނި ވާރޭ ވެހުން މަދުވުމުގެ ސަބަބުން އެކަނި ކުރިމަތި ވެފައިވާ ކަމެއް ނޫނެވެ. ޗެންނާއީގައި އުމްރާނީ ތަރައްގީއަށް އެތަނުގެ ގިނަ ޗަސްބިންތަކެއްވެސް ވަނީ ހިއްކާފައެވެ. އެފަދަ ތަންތަން ހިއްކާލަނީ ފަހުން ވާނެ ގެއްލުމަކަށް ބަލާލުމެއްނެތިއެވެ.\nޗަސް ބިންތަކާއި ކޯރު ފަދަ ތަންތަން ހިއްކައި އެތަނުގައި ކޮންކްރީޓު ޖަންގައްޔެއް ހެދުމުން އެއީ "ވޯޓަރ ސައިކަލް" ހެޔޮ ގޮތުގައި ދައުރުވުމަށް އެޅިގެންދާނެ ހުރަހެކެވެ. އެހެންކަމުން މިކަމަކީ ދުނިޔޭގެ އެހެން ގައުމުތަކުންވެސް އިބުރަތެއްގެ ގޮތުގައި ދެކެން ޖެހޭނެ ކަމަކެވެ. ދެމެހެއްޓެނިވި ތަރައްގީއަކަށް ތިމާވެއްޓާ ރައްޓެހި ގޮތްތަކެއް އިޙްތިޔާރުކުރަން ޖެހެއެވެ.\nމެޖޯރިޓީ ލިބޭ ކޮންމެ ފަހަރަކު މުއައްސަސާތައް ބަދަލުކުރަން ޖެހޭ ކަމަށް ގަބޫލެއް ނުކުރަން: އަނަސް\nކުޑަކުދިންގެ ހައްގުތައް ރައްކާތެރިކޮށް ކަށަވަރު ކުރުމަށް، މުވައްޒަފުން ތަމްރީނު ކުރުމުގެ މަސައްކަތް ކުރަނީ\nގިނަ ކުޑަކުދީންނާއި ޒުވާނުން ވާހަކަދައްކަނީ އިނގިރޭސި ބަހުން، މިއީ ކަންބޮޑުވާ ކަމެއް: މިނިސްޓަރ\nމުއާ އާއި އައްޒަގެ ހަނީމޫން ހައިޑްއަވޭގައި\nކޮރޯނާވައިރަސް ޖެހިގެން މަރުވި މީހުންގެ އަދަދު 2244 އަށް!\nރައީސްގެ ކާރުކޮޅަށް ފެން އެޅުނީ ޓެރަސްގައި ހުރި ގަސްތަކަށް ފެންދެނިކޮށް: ޕޮލިސް\nކަރަންޓު އަގުހެޔޮ ކުރުމާބެހޭ ޤަރާރު ފާސްކޮށްފި\nމަސްތުވާތަކެތި ދިން ކަމަށް ބުނެ އަދުހަމް ދައްކާފައިވަނީ އަސްލެއްނެތް ވާހަކަތަކެއް: ފުލުހުން


Ithuru gaumuthakah safeerun ayyan kuran majileehun ruhun dheefi\nއިތުރު ގައުމުތަކަށް ސަފީރުން އައްޔަނުކުރަން މަޖިލީހުން ރުހުން ދީފި\nދާދި ފަހުން ބޭއްވި ސަފީރުންގެ ބައްދަލުވުމުގައި ރައީސުލްޖުމްހޫރިއްޔާ އާއި ސަރުކާރުގެ އިސް ބޭފުޅުން\nބޭރުގެ ގައުމުތަކަށް ރާއްޖެއިން ކަނޑައަޅާފައިވާ 12 ސަފީރެއް އިތުރު ގައުމުތަކުގެ ނޮން ރެސިޑެންޓް ސަފީރުންނަށް އައްޔަން ކުރަން ރައްޔިތުންގެ މަޖިލީހުން ރުހުން ދިނުމަށް މިއަދު ފާސްކޮށްފި އެވެ.\nރައްޔިތުންގެ މަޖިލީހުގައި މިއަދު ބޭއްވި ޖަލްސާގައި އެ 12 ސަފީރުންގެ ތެރެއިން އަށް ސަފީރުންނަށް އެހެން ގައުމުތަކުގެ ނޮން ރެސިޑެންޓް ސަފީރުންނަށް އައްޔަން ކުރަން ފާސްކުރީ ވޯޓުގައި ބައިވެރިވެވަޑައިގެންނެވި 76 މެންބަރުންގެ އިއްތިފާގުންނެވެ. ބާކީ ސަފީރުންނަށް ރުހުން ދިނުމަށް ފާސްކުރީ ވޯޓުގައި ބައިވެރިވެވަޑައިގެންނެވި 75 މެންބަރުންގެ އިއްތިފާގުންނެވެ. ކޮންމެ ސަފީރަކަށް ރުހުން ދިނުމަށް ވޯޓަށް އެހީ ވަކިވަކިންނެވެ.\nސްރީލަންކާއަށް ކަނޑައަޅާފައިވާ ހުންނަވާ ސަފީރު އުމަރު އަބްދުލް ރައްޒާގް އައްޔަން ކުރީ ސީޝަލްސްއާއި މޮރީޝިއަސްއާއި ކަޒަކްސްތާންގެ ނޮން ރެސިޑެންސް ސަފީރަށެވެ. އިންޑިއާއަށް ކަނޑައަޅާފައިވާ ސަފީރު އައިޝަތު މުހައްމަދު ދީދީ އައްޔަން ކުރީ ބޫޓާނާއި އަގްފާނިސްތާންގެ ނަން ރެސިޑެންސް ސަފީރަށެވެ.\nމެލޭޝިއާއަށް ކަނޑައަޅާފައިވާ ސަފީރު ވިޝާމް އަލީ އައްޔަން ކުރީ ބްރޫނާއީއާއި އިންޑޮނޭޝިއާގެ ނަން ރެސިޑެންސް ސަފީރަށެވެ. ސިންގަޕޫރަށް ކަނޑައަޅާފައިވާ ސަފީރު ޑރ. އަބްދުﷲ މައުސޫމް އައްޔަން ކުރީ އޮސްޓްރޭލިއާ އާއި ނިއުޒިލޭންޑްގެ ނަން ރެސިޑެންސް ސަފީރަށެވެ. ޖަޕާންގެ ސަފީރު އިބްރާހިމް އުވައިޝް އައްޔަން ކުރީ ދެކުނު ކޮރެއާގެ ނަން ރެސިޑެންސް ސަފީރަށެވެ.\nސައުދީ އަރަބިއްޔާއަށް ކަނޑައަޅާފައިވާ ސަފީރު މުހައްމަދު ހަލީމް އައްޔަން ކުރީ ކުވައިތާއި ޖޯޑަންގެ ނަން ރެސިޑެންސް ސަފީރަށެވެ. ޔުނައިޓެޑް އެރެބް އެމިރެޓްސް (ޔޫއޭއީ) ގެ ސަފީރު ޑރ. ހުސައިން ނިޔާޒު އައްޔަން ކުރީ އޮމާނާއި ބަހްރައިންގެ ނަން ރެސިޑެންސް ސަފީރަށެވެ.\nއިނގިރޭސިވިލާތުގެ ސަފީރު ޑރ. ފަހަރަހަނާޒް ފައިސަލް ވަނީ އައިސްލޭންޑްއާއި، ފްރާންސް، އަދި ސްޕެއިންގެ ނަން ރެސިޑެންސް ސަފީރަށް އައްޔަން ކޮށްފަ އެވެ. ޖަރުމަންގެ ސަފީރު އަހުމަދު ލަތީފު އައްޔަން ކުރީ ޑެންމާކް، ނޯވޭ، ސްވިޑެން، ފިންލޭންޑް، އަދި ރަޝިޔާގެ ނަން ރެސިޑެންސް ސަފީރަށެވެ.\nޔޫރަޕިއަން ޔުނިއަން (އީޔޫ) އާއި ބެލްޖިއަމަށް ކަނޑައަޅާފައިވާ ސަފީރު ހަސަން ސޯލިހް އައްޔަން ކުރީ ނެދަލޭންޑްސްއާއި ލަކްޒަމްބާގްގެ ނަން ރެސިޑެންސް ސަފީރަށެވެ. އދ. އާއި އެމެރިކާއަށް ކަނޑައަޅާފައިވާ ސަފީރު ތިލްމީޒާ ހުސައިން އައްޔަން ކުރީ ކެނެޑާގެ ނަން ރެސިޑެންސް ސަފީރަށެވެ.\nރައްޔިތުންގެ މަޖިލިސް ފޮރިން މިނިސްޓްރީ\nޝާހިދު ވަކިކުރަން ސުޕްރީމް ކޯޓަށް ދަނީ


ދިވެހިންނަށް ލަންކާއިން ކިޑްނީ އޮޕަރޭޝަން ކުރާކަށް ހުރަހެއް ނެތް:...\nލަންކާ - ދިވެހިރާއްޖެ\nލަންކާގައި ކިޑްނީ އޮޕަރޭޝަން ކުރުން މަނާވެފައި އޮތީ އިންޑިއާ މީހުންނަށް\n1 އޯގަސްޓް 2017 | އަންގާރަ 13:27\nލަންކާގެ ހެލްތް މިނިސްޓަރާ ރާއްޖޭގެ ހެލްތް މިނިސްޓަރ ނާޒިމް ބައްދަލު ކުރައްވަނީ\nކިޑްނީ އޮޕަރޭޝަން ކުރަން ބޭނުންވާ ދިވެހިންނަށް ލަންކާއިން އެ ފަރުވާ ހޯދުމުގައި އެއްވެސް ހުރަހެއް ނެތް ކަމަށް ލަންކާގެ މިނިސްޓަރ އޮފް ހެލްތް ނިއުޓްރިޝަން އެން އިންޑިޖެނަސް މެޑިސިން ޑރ. ރަޖިތް ސެނަރަތްނެ ވިދާޅުވެއްޖެއެވެ.\nސްރީލަންކާގެ ވެރި ރަށް ކޮޅުނބުގައި ޖުލައި 29 ގައި ކުރިއަށް ދިޔަ ސާކް ހެލްތް މިނިސްޓަރުންގެ ހަވަނަ ބައްދަލުވުމުގެ ހަވާސާގައި ރާއްޖޭގެ ހެލްތް މިނިސްޓަރާ އެކު ބޭއްވެވި ބައްދަލު ކޮށްލެއްވުމުގައި ލަންކާގެ ހެލްތް މިނިސްޓަރ ވިދާޅުވީ، ލަންކާގައި ކިޑްނީ އޮޕަރޭޝަން ކުރުން މަނާ ކޮށްފައިވަނީ ހަމައެކަނި އިންޑިއާގެ ރައްޔިތުންނަށް ކަމަށެވެ. އެއީ ކިޑްނީގެ ވަގު މުއާމާލާތްތަކުގައި އިންޑިއާ މީހުން ޝާމިލްވާތީ ކަމަށްވެސް މިނިސްޓަރ ވިދާޅުވިއެވެ.\nދިވެހިންނަށް ސްރީލަންކާގައި ކިޑްނީ ފަރުވާ ހޯދޭނެ ގޮތްތަކާ ބެހޭ ގޮތުން ކުރެއްވި މަޝްވަރާގައި، ދިވެހި ސަރުކާރުގެ ރަސްމީ ލިޔުމެއް އޮވެގެން އަންނަ އެ ފަދަ ބަލި މީހުންނަށް ލަންކާއިން ކިޑްނީ އޮޕަރޭޝަން ކުރެވޭ ގޮތައް ހަމަޖައްސަވައި ދެއްވާނޭ ކަމަށްވެސް ލަންކާގެ ހެލްތް މިނިސްޓަރ ވިދާޅުވި ކަމަށް ކޮލޮމްބޯ ޕޭޖްގައި ވާ މި ޚަބަރުގައި ބުނެފައިވެއެވެ.\nމި ބައްދަލު ކުރެއްވުމުގައި، އެކިއެކި ވަޒީފާތަކަށް ރާއްޖެ އަންނަ ލަންކާ ރައްޔިތުން ރާއްޖެ އައުމުގެ ކުރިން ކެއްސުން ބައްޔަށް ޓެސްޓް ކުރުމަށް ދިވެހި ސަރުކާރުން އެދޭ ކަމަށް ރާއްޖޭގެ ހެލްތް މިނިސްޓަރ އަބްދުﷲ ނާޒިމް ލަންކާގެ ހެލްތް މިނިސްޓަރަ ދެންނެވި އެވެ. އަދި އެކަމަކީ ދެ ގައުމަށްވެސް ފައިދާ ހުރި ކަމެއް ކަމަށް ދެކެވަޑައިގަންނަވާ ކަމަށްވެސް ލަންކާގެ ހެލްތް މިނިސްޓަރ ވިދާޅުވިއެވެ.\nމިކަންކަމާ ގުޅޭ އެއްބަސްވުން ތަކުގައި ދެ ގައުމުން އަންނަ ސެޕްޓެމްބަރ މަހު އޮންނަ ދެކުނު އަދި ދެކުނު އޭޝިޔާގެ ގައުމު ތަކުގެ ޑަބްލިޔު. އެޗް. އޯ. ބައްދަލުވުމުގެ ތެރޭގައި ސޮއިކުރެވޭނެ ކަމަށްވެސް ލަންކާގެ ހެލްތް މިނިސްޓަރ ވިދާޅުވިއެވެ.


Majileehuge3Vana Dhauru Ge "Bodu" Jalsaa Maadhamaa - Vaguthu\nމަޖިލީހުގެ ތިންވަނަ ދައުރުގެ "ބޮޑު" ޖަލްސާ މާދަމާ\nއިންތިހާބީ ރައީސް އިބްރާހިމް މުހައްމަދު ސޯލިހު (އިބޫ) ރާއްޖޭގެ ރައީސުލްޖުމްހޫރިއްޔާ ކަމުގެ ހުވާކުރައްވާނެ ތާރީހު ކަނޑައެޅުމާއި ބޮޑު ދެ ގާނޫނެއް އުވާލުމުގެ މަސައްކަތްތަކެއް ކުރުމަށް ރައްޔިތުންގެ މަޖިލީހުގެ ޖަލްސާއެއް މާދަމާ ބާއްވަން ނިންމައިފިއެވެ. މިއީ ދެ މަހަށްވުރެ ގިނަ ދުވަހުގެ މެދުކެނޑުމަކަށްފަހު މިއަހަރު ބާއްވާ، މަޖިލީހުގެ ތިންވަނަ ދައުރުގެ ފުރަތަމަ ޖަލްސާއެވެ.\nރައްޔިތުން މަޖިލީހުގެ މިއަހަރުގެ ތިންވަނަ ދައުރުގެ ފުރަތަމަ ޖަލްސާ މާދަމާ ހެނދުނު 9:00 ޖަހާއިރު ފެށުމަށް ހަމަޖެހިފައި ވާއިރު، ޖަލްސާގެ އެޖެންޑާގައި ވަނީ ދިވެހި ރާއްޖޭގެ ޖުމްހޫރިއްޔާގެ ޤާނޫނު އަސާސީގެ 114 ވަނަ މާއްދާގައި ބަޔާންކުރާ ރައްޔިތުންގެ މަޖިލީހުގެ ޖަލްސާ ބާއްވާނެ ތާރީހާއި ގުޅޭ މައްސަލަ ހިމަނައިފައެވެ. އެއީ އިބޫ ހުވާކުރައްވާ ޖަލްސާ ބާއްވާނެ ދުވަސް ކަނޑައެޅުމުގެ މައްސަލައެވެ.\nއޭގެ އިތުރުން ކުރީގެ ރައީސް މުހައްމަދު ނަޝީދު މިނިވަންކުރުމަށް އިދިކޮޅު ފަރާތްތަކުން މަޖިލީހަށް ހުށައެޅި ގަރާރުގެ މަސައްކަތްތަކާއި އެންޓި ޑިފެކްޝަންގެ ގާނޫނު އުވާލުމުގެ ބިލުގެ މައްސަލައާއި އަބުރު ރައްކާތެރިކުރުމާއި ހިޔާލުފާޅުކުރުމުގެ މިނިވަންކަމުގެ ޤާނޫނު އުވާލުމުގެ ބިލުގެ މަސައްކަތަށްވެސް ވަނީ މާދަމާގެ ޖަލްސާއަށް ތާވަލްކޮށްފައެެވެ.\nމާދަމާގެ ޖަލްސާގައި މަޖިލީހުގެ ރައީސްގެ މޭޒުން ހުށައަޅާފައިވާ މައްސަލައެއް ވެސް ހިމެނެއެވެ. އެއީ ދިވެހި ރާއްޖޭގެ ޖުމްހޫރިއްޔާގެ ޤާނޫނު އަސާސީގެ 93 ވަނަ މާއްދާގެ (ހ) ގައި ދިވެހި ދައުލަތުގެ ނަމުގައި ވެރިކަން ހިންގާ ފަރާތުން ބައިވެރިވާ ބައިނަލްއަޤުވާމީ މުޢާހަދާތަކަށް އަމަލުކުރަންވާނީ ރައްޔިތުންގެ މަޖިލީހަށް ހުށައަޅައި އެމަޖިލީހުން ފާސްކުރުމަށްފަހު، އެމަޖިލީހުން ނިންމާ ގޮތުގެ މަތިންކަމަށް ބަޔާންކޮށްފައިވާތީ "ނަގޯޔާ ޕްރޮޓޮކޯލް އޮން އެކްސެސް ޓު ޖެނެޓިކް ރިސޯސަސް އެންޑް ދަ ފެއަރ އެންޑް އިކިއުޓެބަލް ޝެއަރިންގ އޮފް ބެނެފިޓްސް އެރައިޒިންގް ފްރޮމް ދެއަރ ޔުޓިލައިޒޭޝަން ޓުދަ ކޮންވެންޝަން އޮން ބަޔޮލޮޖިކަލް ޑައިވާސިޓީ" ގައި ދިވެހި ރާއްޖެއިން ބައިވެރިވުމުގެ މައްސަލަ ދިރާސާ ކުރައްވައި ގޮތެއް ނިންމެވުމަށް އެމައްސަލައާއި ގުޅޭ ދާއިމީ ކޮމިޓީއަށް ފޮނުވުމުގެ މައްސަލައެވެ.\nއޭގެ އިތުރުން ރައްޔިތުންގެ މަޖިލީހުގެ އިންތިހާބުގެ ގާނޫނަށް އިސްލާހް ގެނެވުމުގެ ބިލު މިނިވަން މުވައްސަސާތަކާ ބެހޭ ކޮމިޓީއިން ދިރާސާ ކުރައްވާ ނިންމެވި ގޮތުގެ ރިޕޯޓާއި، ޖިނާއީ އިޖުރާއަތުގެ ޤާނޫނަށް އިސްލާހު ގެނެވުމުގެ ބިލު ޤައުމީ ސަލާމަތާއި ބެހޭ ކޮމިޓީން ދިރާސާ ކުރައްވާ ނިންމެވި ގޮތުގެ ރިޕޯޓާއި ދިވެހި ރާއްޖޭގެ ޖަލުތަކާއި ޕެރޯލްގެ ޤާނޫނަށް އިސްލާހު ގެނެވުމުގެ ބިލު ޤައުމީ ސަލާމަތާއި ބެހޭ ކޮމިޓީއިން ދިރާސާ ކުރައްވާ ނިންމެވި ގޮތުގެ ރިޕޯޓް މަޖިލީހުގެ ތަޅުމަށް އިއްވުން ވެސް އޮންނާނެއެވެ.\nގިނަ ދުވަސްތަކަކަށް ފަހު މަޖިލީސް މާދަމާ ފަށާއިރު، ޕީޕީއެމްގެ ގިނަ މެންބަރުން ހިމެނޭ ގޮތަށް 51 މެންބަރުންގެ ސޮޔާއެކު ރައްޔިތުން މަޖިލީހުގެ ރައީސް އަބްދުﷲ މަސީހު މުހައްމަދުގެ އިތުބާރު ނެތް މައްސަލައެއް ވެސް އިދިކޮޅު ފަރާތްތަކުން ވަނީ ހުށަހަޅައިފަ އެވެ.\nސަރުކާރުގެ ފަރާތުން މަޖިލީހައަށް އަށް ބިލެއް ހުށަހަޅައިފި\nއޮކްޓޯބަރ 27, 2018 17:01\nފުރަތަމަ އެޖެންޑާގެ ތިއޮތީ ތި މަޖިލީހުގައި ބަހުސްކުރެވިގެންވާނެ ކަންކަމެއްނޫން. އެއީ އެއިން އެއްވެސް ކަމަކީ މުޅި ރައްޔިތުންނާ ގުޅިފައި ހުރިކަންކަން ކަމަށް ނުވާތީ، ވަކި ފަރުދަކަށް ކަމެއްކުރަން ގަރާރާ ޤާނޫނު ހެދުމުގެ ބާރެއް ތި މަޖިލީހަކަށް ނޯންނާނެ، އެ ދެ މައްސަލަ އެޖެންޑާއިން ނެގުމަށް ގޮވާލަން. އަދި އެކަންކަމަކީ ޤާނޫނުތަކުގައި ވަކިގޮތަށް ލިޔެވި ނިމިފައިހުރިކަންކަން، އެގޮތަށް އެކަންކުރުމަށް ޤާނޫނީ ސަރުކާރެއް ހިންގުމަށް ޖާގަދެއްވަން ގޮވާލަން.\nއޮކްޓޯބަރ 27, 2018 18:22\nމާދަމާ ޖަލްސާގަ ރިޔާސަތުގަ އިންނާނީ މަސީހުތަ؟ ކޮބާ ހޭބަލިވެގެން ރިޝްވަތުނެގި މެންބަރުންތައް؟ ނުދާންބުނި ގުންޑާއިންތައް؟ ހީވަނީތަ ދެންއޮންނަ މަޖިލީހަށް ހޮވޭނެޔޭ. ލާހިކެއްނޫން ތިޔައިން އެކަކަށްވެސް ދެން ދައުރަކަށް ހޮވޭކަށެއް؟ ކޮބާ ސީފުޑު ވަގުމުސްތަފާ


9/11 ah 18 aharu: Trumpge harukashi riyasee amureh | ThePress\n9/11 އަށް 18 އަހަރު: ޓްރަމްޕްގެ ހަރުކަށި ރިޔާސީ އަމުރެއް!\nޓެރަރިޒަމްގެ މައްސަލަތަކުގައި އެމެރިކާގެ ސަރުކާރަށް މިހާރަށްވުރެ ބޮޑެތި ބާރުތަކަކާ އިމްތިޔާރުތަކެއް ލިއްބައިދެނިވި ރިޔާސީ އަމުރެއް، އެމެރިކާގެ ރައީސް ޑޮނާލްޑް ޓްރަމްޕް ނެރުއްވައިފިއެވެ.\nޓެރަރިޒަމް ހިންގާކަމަށް ތުހުމަތުކުރެވޭ މީހުންނާ، އެފަދަ ފަރާތްތަކަށް މާލީ އެގޮތުންނާ އެނޫންވެސް ގޮތްގޮތުން އެއްބާރުލުމާ އެހީތެރިކަން ފޯރުކޮށްދޭ ފަރާތްތައް ހޯދާ، އެފަދަ ފަރާތްތަކުގެ ފަހަތުން ދިއުމުގެ ބާރު ސަރުކާރަށް ލިއްބައިދޭ ރިޔާސީ ގަރާރެއް ޓްރަމްޕް ނެރުއްވާފައި މިވަނީ، އެމެރިކާގެ ތާރީހުގައި އެގައުމު ދުށް އެންމެ ނުރައްކާތެރި ޓެރަރިސްޓް ހަމަލާގެ ގޮތުގައި ސިފަކުރަމުން އަންނަ "ސެޕްޓެމްބަރު 11"ގެ ހަމަލާއަށް 18 އަހަރު ފުރޭ ދަނޑިވަޅުގައެވެ.\nއަލަށް ގެނެވުނު ބަދަލާއެކު، ޓެރަރިޒަމްގެ ވަކި އަމަލެއްގައި އެ މީހަކު ބެދޭކަން ނުވަތަ ބެދިދާނެ ކަމަށް ޝައްކުވާ ހަމަލާއެއް ބަޔާން ކުރުމެއް ނެތި، ޓެރަރިސްޓުން ކަމަށް ތުހުމަތުކުރެވޭ މީހުންގެ ފަހަތުން ދިއުމުގެ ބާރު އެމެރިކާގެ ސަރުކާރުގެ އިދާރާތަކަށް ލިއްބައިދެއެވެ.\nއެމެރިކާގެ ހާރިޖީ ވަޒީރު މައިކް ޕޮމްޕޭއޯ ވިދާޅުވީ ޓްރަމްޕް ނެރުއްވި ރިޔާސީ އަމުރަކީ، ޓެރަރިސްޓުންނާއެކު ވިޔަފާރީގެ މުއާމަލާތްތައް ހިންގަމުންދާ ބޭރުގެ މާލީ މުއައްސަސާތަކާ ދެކޮޅަށް ދަތިކުރުމުގެ ފިޔަވަޅު އެޅުމަށްވެސް ބާރުދޭ އަމުރެކެވެ.\nއަލަށް ނެރެވުނު އަމުރާއެކު އެމެރިކާއިން މިހާރުވެސް ގިނަ ބަޔަކާ ދެކޮޅަށް ފިޔަވަޅު އަޅާފައެވެ. އޭގެ ތެރޭގައި އީރާނުގެ ރިވަލޫޝަނަރީ ގާޑުންނާ، އަލްގައިދާ ޖަމާއަތާ، އައިސިސް ޖަމާއަތާ ގުޅުންހުރި ފަރާތްތަކެއް ހިމެނޭ ކަމަށް ޚަބަރު ލިބެއެވެ.\nދުނިޔެ ޓެރަރިޒަމް ޓްރަމްޕް


SunOnline: Maafaru airport gai Covid-19 ah test kuraa lab eh gaaim kuranee\nމާފަރު އެއާޕޯޓުގައި ކޮވިޑް-19އަށް ޓެސްޓުކުރާ ލެބެއް ގާއިމުކުރަނީ\nއައިޝަތު ފަރީޙާ 17 Jun 2020, 12:34\nމާފަރު އެއާޕޯޓު -- ސަން ފޮޓޯ: އާއިޝަތު ފަރީހާ އަބްދުﷲ\nކޮވިޑް19ގެ އާ އާންމު ހާލަތުގައި ރާއްޖޭގެ ބޯޑަރުތައް ހުޅުވާލާއިރު، ނ. މާފަރު އިންޓަނޭޝަނަލް އެއާޕޯޓުގައި ކޮވިޑަށް ޓެސްޓު ކުރާ ލެބެއް ގާއިމް ކުރުމުގެ މަސައްކަތް ކުރަމުންދާ ކަމަށް އައިލެންޑް އޭވިއޭޝަނުން ބުނެފިއެވެ.\nރައްޔިތުންގެ މަޖިލީހުގެ ސްޓޭޓް އޯންޑް އެންޓަޕްރައިޒް ކޮމެޓީގައި ވާހަކަ ދައްކަވަމުން މާފަރު އެއާޕޯޓުު ހިންގާ އައިލެންޑް އޭވިއޭޝަނުގެ މެނޭޖިން ޑިރެކްޓަރު މުހައްމަދު ރިޒްވީ ވިދާޅުވީ މާފަރު އެއާޕޯޓު އޮންނަ ލޮކޭޝަނަކީ ގިނަ އަދަދެއްގެ ހައި-އެންޓް ރިސޯޓުތަކެއް ހުރި ސަރަހައްދެއް ކަމަށެެވެ.\nއެގޮތުން އެ ސަރަހައްދުގައި އޮންނަ ސޮނޭވާ ޖާނީ ހިންގާ ސޮނޭވާ ގްރޫޕުގެ ފަރާތުން މާފަރު އެއާޕޯޓުގައި ޕީސީއާރު ޓެސްޓު ހަދާ ލެބެއް ހެދުމުގެ މަސައްކަތް ކުރަމުންދާކަމަށް ރިޒްވީ ވިދާޅުވިއެވެ.\nމިއީ މާފަރު އެއާޕޯޓަށް ދަތުރުކުރާ ޓުއަރިސްޓުން ކޮވިޑް19 އަށް ޓެސްޓު ކުރަން ހަދާ ލެބެއް ކަމަށާއި ސޮނެވާގެ ހަރަދުގައި ހަދާ މި ލެބުގެ މަސައްކަތް މިމަހުގެ 25 އަށް ނިމޭނެ ކަމަށް ރިޒްވީ ވިދާޅުވިއެވެ.\nލެބަށް ބޭނުންވާ މެޝިނަރީ ހޯދުމާއި، ބޭނުންވާ ހުއްދަތައް ސަރުކާރުގެ އިދާރާތަކުން ހޯދާނީވެސް އެ ކުންފުނިން ކަމަށް އޭނާ ވިދާޅުވިއެވެ.\nރިޒްވީ ވިދާޅުވީ މާފަރުގައި ގާއިމުކުރެވޭ ލެބަކީ ފަތުރުވެރިންނަށް ރާއްޖެ އިޝްތިހާރު ކުރަންވެސް ބޭނުން ކުރެވޭނެ ޓޫލް އަކަށް ވާނެ ކަމަށެވެ. އެގޮތުން މާފަރު އެއާޕޯޓަށް ދަތުރުކުރާ ހުރިހާ ޓޫރިސްޓުންވެސް އެތަނުން ނުކުންނާނީ ކޮވިޑަށް ޓެސްޓުކޮށްފައި ކަމުން، އެމީހުންނަށް އިތުބާރުވެސް ލިބޭނެކަމަށް ކޮމިޓީއަށް މައުލޫމާތު ދެއްވަމުން ރިޒްވީ ވިދާޅުވިއެވެ.\nޖުލައި އެކަކުން ފެށިގެން ރާއްޖޭގެ ބޯޑަރުތައް އަލުން ހުޅުވާލާއިރު އިންޓަނޭޝަނަލް ފްލައިޓުތަކަށް ކޭޓާ ކުރުމަށް މާފަރު އެއާޕޯޓު ތައްޔާރު ވާނެ ކަމަށާއި އެކަމަށްޓަކައި މިހާރުވެސް މަސައްކަތް ކުރަމުން ދާކަމަށް އޭނާ ވިދާޅުވިއެވެ. އެގޮތުން އެއާޕޯޓު ޓާމިނަލްގެ އިންޓީރިއާއަށް ގެންނަންޖެހޭ ބަދަލުތައް ގެނައުމުގެ މަސައްކަތް ހޯމަ އަންނަ ހޯމަ ދުވަހުގެ ނިޔަލަށް ނިންމާލެވޭނެކަމަށް އޭނާ ވިދާޅުވިއެވެ.\nމާފަރު އެއާޕޯޓު އިންޓަނޭޝަނަލް ދަތުރުތަކަށް ތައްޔާރުވާއިރު އެ އެއާޕޯޓުގައި މިހާރު ވަނީ ތާމަލް ކެމެރާ ބަހައްޓައިފައެވެ. މިހާރު ކުރިއަށްދަނީ ކައުންޓަރުތަކުގައި ބިއްލޫރި ޕާޓިޝަންޖަހައި، ސޯޝަލް ޑިސްޓެންސިން މާކު ހަރުކުރުމުގެ މަސައްކަތްތައް ކަމަށް އައިލެންޑް އޭވިއޭޝަނުން ބުންޏެވެ.\nމިނީސޯގެ ސްޓޯރެއް ހުޅުމާލޭ ސޮނީ ފިހާރައިގައި\nޓޫރިޒަމްގެ ބިންތަކުން ނަގާ ޖޫރިމަނާ ކުޑަކުރަނީ


Aasandha in 698 million rufiya heydhakohfi\nހޮސްޕިޓަލެއްގައި އާސަންދައިގެ ބޯޑު ޖަހާފައި: އާސަންދައިން ބޮޑު ބައެއް ހޭދަކުރަނީ ބޭރުގައި ފަރުވާ ކުރަން -- ފޮޓޯ: އަވަސް\nއަހަރު ނިމެންދާއިރު، އާސަންދައިން މި އަހަރުގެ މިހާތަނަށް ހޭދަކޮށްފައި ވަނީ 790.9 މިލިއަން ރުފިޔާ ކަމަށް ފިނޭންސް މިނިސްޓްރީން ބުނެފި އެވެ.\nފިނޭންސް މިނިސްޓްރީގެ ހަފުތާގެ މާލީ ރިޕޯޓުގައިވާ ގޮތުގައި އާސަންދައަށް ހޭދަ ކުރަން މި އަހަރު ކަނޑައަޅާފައިވަނީ އެއް ބިލިއަން ރުފިޔާ އެވެ. އަދި މި އަހަރުގެ ބާކީ ތިން މަސް އޮތްއިރު މިހާތަނަށް ހޭދަކުރެވިފައި ވަނީ 790.9 މިލިއަން ރުފިޔާ އެވެ.\nމި ރިޕޯޓުގައިވާ ގޮތުން ސަބްސިޑީގެ ގޮތުގައި ހޭދަ ކުރަން މި އަހަރަށް ކަނޑައަޅާފައި ވަނީ 1,097.7 ބިލިއަން ރުފިޔާ އެވެ. މީގެ ތެރެއިން މި އަހަރުގެ މިހާތަނަށް އައިއިރު 790.9 މިލިއަން ރުފިޔާ ހޭދަކޮށްފައި ވެއެވެ. އަދި ޕަބްލިކް ސެކްޓާ އިންވެސްޓްމަންޓް ޕްރޮގްރާމް (ޕީއެސްއައިޕީ) ގެ މަޝްރޫއުތައް ހިންގުމަށްޓަކައި މި އަހަރުގެ ބަޖެޓުގައި 7.2 ބިލިއަން ރުފިޔާ ހިމަނާފައިވާއިރު، މިހާތަނަށް ހޭދަ ކޮށްފައި ވަނީ 2.5 ބިލިއަން ރުފިޔާ އެވެ.\nމި އަހަރު ބަޖެޓުގައި ހިލޭ އެހީ އާއި އާމްދަނީގެ ގޮތުގައި ލިބޭނެ ކަމަށް 24 ބިލިއަން ރުފިޔާ ޖަހާފައިވެ އެވެ. މި އަހަރުގެ މިހާތަނަށް ލިބިފައިވަނީ 16 ބިލިއަން ރުފިޔާ އެވެ. އަދި 31 ބިލިއަން ރުފިޔާގެ ބަޖެޓުން މި އަހަރުގެ މިހާތަނަށް 18 ބިލިއަން ރުފިޔާ ވަނީ ހޭދަކޮށްފަ އެވެ.\nދައުލަތުގެ ބަޖެޓް އާސަންދަ ފިނޭންސް މިނިސްޓްރީ


SunOnline: Visa aa nulaa Europe ah dheveyne inthizaamu hamajeheyne kamah ummeedhu kuran: Shahid\nވިސާއާ ނުލާ ޔޫރަޕަށް ދެވޭނެ އިންތިޒާމް ހަމަޖެހޭނެ ކަމަށް އުއްމީދުކުރަން: ޝާހިދު\nފާޠިމަތު ނަޒީފާ އަޙްމަދު 13 May 2022, 18:48\nއދ.ގެ އާންމު މަޖިލީހުގެ ރައީސް އަދި ރާއްޖޭގެ ޚާރިޖީ ވަޒީރު ޢަބްދުﷲ ޝާހިދު --- ފޮޓޯ/ ޒިންހުއާ\nޔޫރަޕްގެ އިއްތިހާދާއެކު އޮންނަ ގުޅުން ބަދަހިވުމުގެ ނަތީޖާއެއްގެ ގޮތުން ދާދި އަވަހަށް ދިވެހިންނަށް، ކުރިން ވިސާ ނެގުމަކާ ނުލައި ޔޫރަޕްގެ އިއްތިހާދުގެ ގައުމުތަކަށް ދަތުރުކުރެވޭނެ އިންތިޒާމް ހަމަޖެހިގެންދާނެކަމަށް އުއްމީދު ކުރައްވާކަމަށް ފޮރިން މިނިސްޓަރު ޢަބްދުﷲ ޝާހިދު ވިދާޅުވިއެވެ.\nޔޫރަޕިއަން ޔޫނިއަންގެ ފަރާތުން ރާއްޖޭގައި ފުރަތަމަ ފަހަރަށް "ޔޫރަޕް ޑޭ" ފާހަގަކުރުމަށް ބޭއްވި ރަސްމިއްޔާތުގައި ދެއްވި ވީޑިއޯ މެސެޖެއްގައި ފޮރިން މިނިސްޓަރު ޝާހިދު ވަނީ، ޔޫރަޕްގެ އިތުރު ގައުމުތަކުން ރާއްޖެއިން ޝެންގެން ވިސާ ނެގޭނެ އިންތިޒާމް ހަމަޖެއްސުމަށް ދައުވަތު އަރުވާފައެވެ.\nމި ރަސްމިއްޔާތިގައި، ނައިބު ރައީސް ފައިސަލް ނަސީމްއާއި ޔޫރަޕްގެ އިއްތިހާދުން ރާއްޖެއަށް ކަނޑައަޅާފައި ހުންނަވާ ސަފީރު ޑެނިސް ޗައިބީއާއި ބައެއް ވަޒީރުންނާއި ސަރުކާރުގެ އިސް ބޭފުޅުން ބައިވެރިވެވަޑައިގެންނެވިއެވެ.\nމި ރަސްމިއްޔާތުގައި ޝާހިދު ވަނީ މާލޭގައި ހުންނަ ވީއެފްއެސް ގްލޯބަލްގެ ވިސާ ސެންޓަރުން ދިވެހިންނަށް އެގައުމުތަކަށް ދިޔުމަށް ޝެންގެން ވިސާ ނެގޭނެ އިންތިޒާމް ހަމަޖައްސަވައިދެއްވާފައިވާތީ ޖަރުމަންވިލާތާއި، ޗެކް ރިޕަބްލިކް އަދި އޮސްޓްރިއާ އާއި އިޓަލީވިލާތުގެ ސަރުކާރުތަކަށް ޝުކުރު އަދާކުރައްވާފައެވެ.\nމި ރަސްމިއްޔާތުގައި މިނިސްޓަރު ޝާހިދު ވަނީ ކޮވިޑް-19ގެ ހާލަތުގައި ޔޫރަޕްގެ އިއްތިހާދުން ދިވެހިރާއްޖެއަށް ފޯރުކޮށްދިން އެހީތެރިކަމަށް ޝުކުރު އަދާކުރައްވާފައެވެ.\nއެގޮތުން ސިއްހީ ދާއިރާއަށް އެއް މިލިއަން ޔޫރޯ އަދި ފަތުރުވެރިކަން އަލުން ކޮޅަށް ޖެހުމަށް ދެ މިލިއަން ޔޫރޯގެ ހިލޭ އެހީ ޔޫރަޕިއަން ޔޫނިއަން އިން ދިންކަން އެމަނިކުފާނު ފާހަގަކުރެއްވިއެވެ.\nހަމައެއާއެކު، ފުރަތަމަ ފަހަރަށް އީޔޫގެ ހަތް އަހަރަށް ކަނޑައަޅާ ބަޖެޓް ސައިކަލްގައި ދިވެހިރާއްޖެއަށް ވަކިން ހާއްސަކޮށް އެހީ ދިނުމަށް ކަނޑައަޅާފައިވާކަން ފާހަގަކުރައްވައި، އެކަމުގެ ސަބަބުން ސަރުކާރުން ރާއްޖޭގެ އިގްތިސާދު ސިންދަފާތުކުރުމަށް ކުރަމުން ގެންދަވާ މަސައްކަތަށް އިތުރު ކުރިއެރުމެއް ލިބިގެންދާނެކަމަށް ވިދާޅުވިއެވެ.\nމީގެ އިތުރުން، ޔޫރަޕިއަން އިންވެސްޓްމަންޓް ބޭންކުންވެސް ރާއްޖެއަށް 40 މިލިއަން ޔޫރޯގެ އެހީތެރިކަން ދާދިފަހުން ދިންކަން ފާހަގަކުރައްވައި، އެކަމަށްވެސް މިނިސްޓަރު ޝުކުރު އަދާކުރެއްވިއެވެ.\nޔޫރަޕަކީ ރާއްޖޭގެ ވިޔަފާރީގެ މުހިންމު ބައިވެރިއެއްކަން ފާހަގަކުރައްވައި، ރާއްޖެއިން ބޭރުކުރާ މަހުގެ ބާވަތްތަކުގެ ބޮޑު އިންސައްތައެއް ޔޫރަޕަށް އެތެރެކުރާކަމަށް މިނިސްޓަރު ވިދާޅުވިއެވެ. އަދި ރާއްޖެއިން ކުރަމުން އަންނަ ދެމެހެއްޓެނިވި މަސްވެރިކަމުގެ ސަގާފަތް ބަލައިގަނެ، ޔޫރަޕްގެ ގައުމުތަކުން ރާއްޖޭގެ ކަނޑު މަހަށް ނަގަމުން އަންނަ ޓެރިފް ދާދި އަވަހަށް އުވާލާނެކަމަށް އުއްމީދުކުރައްވާކަމަށްވެސް މިނިސްޓަރު ޝާހިދު ވިދާޅުވިއެވެ.\n"ކުރިން ވިސާ ނުނަގައި ޔޫރަޕަށް ދެވޭނެކަމަށް އުންމީދުކުރަން"\nލަންކާ ހަމަނުޖެހުން: ދިވެއްސަކަށް އަނިޔާއެއް ނުވޭ


Arjun mulhi umuru ehkuri faisaa pandemic ah\nއަރްޖުން އާއި ކޮއްކޮ އަންޝުލާ\nއެކްޓަރު އަރްޖުން ކަޕޫރާއި ކޮއްކޮ އަންޝުލާ ކަޕޫރު ގުޅިގެން ފަށާފައިވާ ފޭންކައިންޑް ކިޔާ އިނިޝިއޭޓިވް އަކަށް އަރްޖުންގެ އަތުގައި ހުރި ހުރިހާ ފައިސާ އެއް އިންވެސްޓްކޮށްފި އެވެ.\nނިއުސް ޕޯޓަލްއަކާ ވާހަކަ ދައްކަމުން އަރްޖުން ބުނި ގޮތުގައި ކޮވިޑް-19ގެ މި ބަލި މަޑުކަމުގައި ހާލުގައި ޖެހިފައިވާ އަދި ޖެހެމުންދާ މީހުންނަށް އެހީވުމަށް އޭނާގެ އަތުގައި ހުރި ހުރިހާ ފައިސާއެއް މިހާރު ވާނީ އިންވެސްޓް ކޮށްފަ އެވެ. އޭނާ އާއި ކޮއްކޮ އަނުޝްލާގެ ބޭނުމަކީ ވީހާ ވެސް ގިނަ ބަޔަކަށް އެހީތެރިކަން ފޯރުކޮށްދިނުން ކަމަށް އަރްޖުން ބުންޏެވެ.\nއަރްޖުން އާއި ކޮއްކޮގެ ފޭންކައިންޑް އިނިޝިއޭޓިވުން ހާލުގައި ޖެހިފައިވާ އެތައް ބަޔަކަށް ކޮންމެ ދުވަހަކު ކާ އެއްޗެތި ފޯރުކޮށްދިނުމަށް ވަނީ ހަމަޖެހިފަ އެވެ. އަދި އަމިއްލަ ރަށަށް އެނބުރި ދެވޭނެ ފަދަ ނެތިފައި ތިބި އެތައް ބައެއްގެ ދަތުރު ޚަރަދަށްވާ ފައިސާ ވެސް އެމީހުން ފޯރުކޮށްދެ އެވެ. އަދި ކޮވިޑުން ރައްކާތެރިވުމަށް ބޭނުންވާ ތަކެތި ވެސް އެ މީހުން ގަނެދެ އެވެ.\nވީހާ ވެސް ގިނަ ބަޔަކަށް އެކި ގޮތް ގޮތުން އެމީހުންގެ އެހީތެރިކަން ފޯރުކޮށްދޭން މަސައްކަތްކުރާ ކަމަށް އަރްޖުން ބުންޏެވެ.\nއިންޑިޔާގެ ބައެއް ނޫސްތަކުން ބުނި ގޮތުގައި އަރްޖުންގެ އަތުގައި ހުރި ހުރިހާ ފައިސާއެއް މިކަމަށް ހޭދަކުރަން އިންވެސްޓްކުރުމުގެ އިތުރުން އެމީހުން އިތުރު އެއް ކްރޯޑު ރުޕީސް ފަންޑް ރައިޒްކޮށްގެން ވަނީ ހޯދާފަ އެވެ.\nބޮލީވުޑް ފަންނާނުންގެ ތެރެއިން އިންސާނީ ޚިދުމަތުގެ އެންމެ ކުރީގައި އުޅެނީ އެކްޓަރު ސޯނޫ ސޫދެވެ. ރެޔާ ދުވާލު އޭނާ މިހާރު މަސައްކަތް ކުރަނީ ހާލުގައި ޖެހިފައި ތިބި މީހުންނަށް އޭނާއަށް ވެވުނު އެހީތެރިކަމެއް ފޯރުކޮށްދިނުމުގަ އެވެ. އެހީއަށް އެދި ގުޅާ މީހުންގެ ކޯލުތަކުން 24 ގަޑިއިރު ސޯނޫގެ ފޯނު ރިންގް ކަނޑައިގެން ނުދިޔަ ނަމަވެސް އެގޮތަށް ގުޅާ ހަމަ ކޮންމެ މީހަކަށް ވެސް އެހީތެރިވުމަށް ސޯނޫ މަސައްކަތް ކުރެ އެވެ.\nސޯނޫ ކުރާވަރު އަރްޖުންގެ ދެބެންނަށް ނުކުރެވުނަސް އެ ދެބެން ވެސް މިހާރު ރެއާ ދުވާލު އުޅެނީ މީހުންނަށް އެހީވުމުގެ މަސައްކަތުގަ އެވެ. މި ދެ އެކްޓަރުންގެ އިތުރުން އަޖޭ ދޭވްގަން އާއި ގުރުމީތު ޗައުދަރީ ވެސް އެހީފޯރުކޮށްދިނުމުގައި ވަރަށް އަވަދިނެތި ބުރަ މަސައްކަތްތަކެއް ކުރަމުންދާ ކަމަށް އިންޑިޔާގެ ނޫސްތަކުން ބުނެ އެވެ.


Masverikamaai reydhaa ukan dhiyun - Hali News\nމަސްވެރިކަމާއި ރޭދާ އުކަން ދިޔުން\nޑރ. ޢަބްދުﷲ ވަޙީދު\n29 March 2021, 02:45\nރޭދާ އުކަން ދިޔުމަކީ ރޭގަނޑުގެ ވަގުތުގައި ލާނދަލެއް އުކަމުން ގޮނޑުދޮށުގައި ހިނގުމެވެ. އެހެން ހިނގާއިރު އަނދިރިކަމުން މަހެއް ނުފެންނާނެއެވެ. ވީމާ ހަދާގޮތަކީ އެއްފަހަރު ދާ އެއްލާފައި އެތަނުން ނަގައި ގުނައިގެން 40 އަކަށް ފިޔަވަޅު އަޅާފައި އަނެއް ފަހަރު އެއްލަނީއެވެ. ފިޔަވަޅު ގުނުމުގެ ބޭނުމަކީ ކުރިން އެއްލި ދަލުން މަސްތައް ސިހިގެން ގޮސް ފިލައިފައިވާ ސަރަހައްދާ ދުރަށް ގޮސް އަލުން ދާ އެއްލުމެވެ. ކޮންމެއަކަސް ދާ އުކަނީ މަހެއް ނުފެނިއެވެ. އެހެނަސް އާއްމުގޮތެއްގައި ކޮންމެ ދާވަޅަކުންހެން ދަލުގައި މަސް ޖެހެއެވެ.\nމަސް ނުފެނި އުކާ ދަލުގައި ވެސް މަސް ޖެހޭތީ އެކަން މަޖާޒީ މާނައެއްގައި ބޭނުން ކުރެވެއެވެ. މި ޒަމާނުގައި، މި މަޖާޒީ މާނަ އަސްލު މާނައަށް ވުރެން މާ މުހިންމެވެ. މަޖާޒީ މާނައަކީ މިހަކު ކަމެއްކުރިކަމަށް ތުހުމަތު ކުރެވި، އެކަން ޔަޤީން ނުވާނަމަ ސީދާ ސުވާލުނުކޮށް އެކަމާ ގުޅޭ އެހެން ސުވާލެއް ދުރުދުރުން ކޮށްގެން ހޯދޭ ޖަވާބަކުން މައްސަލަ ޔަޤީންކުރުމެވެ. މީގެ މިސާލަކަށް ދެ ރަހުމަތްތެރީންގެ މެދުގައި ބަދަލުކުރެވޭ މި ވާހަކަކޮޅު ނަންގަވާށެވެ.\nފުރަތަމަ ރަހުމަތްތެރިޔާ: "ރޭގަ ކަލޭ އައިސާއްދީ ގެއިން އައީ 12 އިގެ ފަހުންދޯ؟"\nދެވަނަ ރަހުމަތްތެރިޔާ: "ނޫން. 11 ވެސް ނުޖަހަނީސް އަތުވެއްޖައިން. ކިހިނެއް ކަލެއަށް އެނގުނީ؟"\nފުރަތަމަ ރަހުމަތްތެރިޔާ: "މީ ހަމަ އުކާލި ރޭ ދަލެއް. މިހާރު ކަށަވަރު ވީނު. އެގެއަށް ދިޔަކަން."\nރޭ ދާ އުކުން އެހެން ގޮތަކަށް ވެސް މަޖާޒީ މާނައެއްގައި ބޭނުން ކުރެއެވެ. އެއީ ވަގުއަނބިން ގެންގުޅޭ މީހުން އަނބިމީހާއަށް އޮޅުވާލައިގެން އަނެއް މީހާ ކައިރިއަށް ދިޔުމަށެވެ. އެ ކަހަލަ ފިރިން ރޭގަނޑު9ޖަހާއެހައިކަންހާއިރު ދަލެއް ހިފައިގެން ގެއިން ނައްޓާލަމުން އަނބިމީހާ ގާތުގައި ބުނާނެއެވެ. މި ދަނީ މަހެއް ހިފޭތޯއެވެ. ކަލޭ ނިދާލާށެވެ. ދެން ކޮންމެވެސް ތަނެއްގައި ދާ ފޮރުވާފައި ވަގުއަނބި ކައިރިއަށް ގޮސް ދެތިން ގަޑި އިރު އޭނާ ކައިރީގައި އޮވެފައި ގެއަށް އަންނަމުން ދައު ނަގައި މިސްކިތު ވަޅުން ތެއްމާލައިގެން އައިސް ގޭގައި ހިއްކަން އަޅާނެއެވެ. އަންހެނުން ހޭލައި އުޅެންޏާ މަހެއް ނުހިފުނޭ ކިޔާފައި ނިދާލާނީއެވެ. މިހެން ހެދުމަށް ވެސް މަޖާޒީ ގޮތުން ރޭ ދާ އުކުމޭ ކިޔައެވެ.\nއެއްމެ ދެކުނުގެ ދެ އަތޮޅުގައި، ރޭ ދާ އުކަން ގިނައިން ގޮސް އުޅުނީ 1975 އެހައިކަންހާ ހިސާބުގައި މަސްދޯނިފަހަރުގައި އިންޖީނު އެޅުމުގެ ކުރިންނެވެ. އެ ޒަމާނުގައި މަސްވެރިކަން ކޮށްއުޅުނީ3ސައިޒެއްގެ އުޅަނދުފަހަރުގައެވެ. އެއީ 10 ފަލި ދޯންޏާއި6ފަލި ދޯންޏާއި ބޮއްކުރައެވެ.\nދިހަ ފަލި ދޯނީގައި ކުރީ ދޮށީގެ މަސްވެރިކަމެވެ. އެކަމަށް އެން ދަމަނީ ފުވައްމުލަކުގައިނަމަ ރަށު ބޭރުންނެވެ. އައްޑޫގައިނަމަ އެތެރެވަރީގެ ފަރުތަކުންނެވެ.6ފަލި ދޯނި ބޭނުންކުރީ ވަދާ ދުއްވުމަށެވެ. ފުވައްމުލަކު މީހުންނަކީ މިކަމުގައި އަރާތިބި ބަޔެކެވެ. ދޯނީގެ ދެ ފަރާތުން ދެ ދަނޑި ނެރެގެން އޭގައި ނަނު އަޅުވައިގެން އެއް ފަހަރާ 12 ވަރަކަށް ނަނު ދޫކޮށްހެދިއެވެ. މިގޮތުން އެމީހުންނަށް ދޮށީގެ މަސްވެރިކަމާ އަޅާކިޔާލެވޭ ވަރަށް މަސް ބޭނެއެވެ. ބޮއްކުރާ ބޭނުންކުރީ ފަރުގެ މަސްވެރިކަމަށެވެ.\nއެ ޒަމާނުގައި މޫސުން ގޯސް ވީމާ ދޯނީގެ މަސްވެރިކަން ނުކުރެވެއެވެ. ވީމާ ދެން އޮންނާނީ ދާ އެޅުމެވެ. މައިގަނޑު ދެބާވަތެއްގެ ދައު ހުރެއެވެ. އެއް ބާވަތަކީ ދިގުދަލެވެ. ދިގު ދާ އަޅަން ގިނަ ބަޔަކު ބޭނުންވެއެވެ. ވީމާ ދިގު ދާ އެޅުމަކީ ތަންކޮޅެއް އުނދަގޫ ކަމެކެވެ. އަނެއް ކޮޅުން ލާނދާ އުކުމަކީ އެކަކު އެކަނި ވެސް ކުރެވޭ ކަމެކެވެ. ރޭ ދާ އެހާ މަޤްބޫލުވީ އެ ސަބަބަށްޓަކައެވެ. ލާނދަލަކީ ވަށައިގެން ބަރިލާފައި ހުންނަ އެއްޗެކެވެ. ދާ އެއްލާނީ ބަރިކޮށްފައި މަސްގަނޑުގެ މައްޗަށް ފެތުރިފައި ވެއްޓޭގޮތަށެވެ.\nއެ ޒަމާނުގައި މަސްވެރިކަން ކުރި މިގޮތްތައް މިހާރު ދަނީ އުވެމުންނެވެ. އެއިރުގެ މީހުންނަށްވެސް މިކަންކަން ވަނީ ދުރު ހަނދާންތަކަކަށް ވެފައެވެ. އެއިރު މޮޅަށް ލާނދާ އުކި މީހަކު މިހާރު ދުނިޔޭގައި ހުއްޓަސް ދާ ރަނގަޅަށް އެއްލޭހާ ބާރެއް ގަޔަކު ނުހުންނާނެއެވެ. ދާއުކަން ބޭނުންވާ ވަރަށް ހަށިގަނޑު ތެދުވެފައި ދިގެއް ވެސް ނުވާނެއެވެ.